
Petits relats sobre Sant Just i la comarca 


PETITES HISTÒRIES DE POBLE, 
POTSER PER A EXPLICAR-LES ALS NOSTRES NETS... 


Per regla general, la Història, dita així, en majúscula i entesa en el sentit tradicional, ha 
tendit a centrar el seu interès en aquells fets que semblaven importants o transcendentals 
per al conjunt de la societat perquè en el seu moment van marcar una època, van produir 
determinats canvis o van suposar algun tipus d'esdeveniment significatiu. 


La major part d'aquests fets i els individus que els van protagonitzar "passant a la 
Història" estaven generalment vinculats íntimament als cercles de poder centrals de la 
societat, quedant les vivències de l'anomenada "gent del carrer" relegades generalment a 
l'oblit. 


Aquestes altres vivències, les que van tenir els nostres avantpassats, han contribuit, 
però, tant o més que les "oficials", a formar en major o menor grau la nostra identitat 
actual com a integrants d'un determinat espai geogràfic que ens és comú. 


La societat evoluciona a passos de gegant, precipitant a un inexorable oblit una gran 
part d'aquelles vivències dels nostres ancestres, i recuperar-les ens permetrà conèixer- 
nos millor a nosaltres mateixos, reforçant la nostra identitat. 


La història local, infravalorada fins no fa gaire, ha demostrat ser un element fonamental 
per recuperar i consolidar la identitat d'un poble davant d'un món cada cop més 
globalitzat. 


Sense cap altra pretensió que la divulgativa, el present recull de petites històries locals 
comprèn una cinquantena de relats breus que l'únic tret comú que mantenen entre ells és 
que estan més o menys relacionats (en alguns casos pels pèls) amb el poble de Sant Just 
Desvern i la seva rodalia. 


Aquests relats que ara us ofereixo han anat veient la llum separadament a través de 
diversos medis, com és el cas de les meves regulars participacions en un prou conegut 
programa televisiu d'àmbit comarcal, els articles publicats a la revista local La Vall de 
Verç, les aportacions fetes al fòrum de discussió "Sant Just Desvern històric", o les 
passejades organitzades pel Centre d'Estudis Santjustencs, entitat de la qual tinc l'orgull 
de ser membre. 


Juli Ochoa 
Estiu de 2023 

EL SANTJUSTENC MÉS ANTIC 


Tot pujant per la Carretera de la Muntanya, en el sector comprès entre el pont que creua 
la riera i el desviament cap al Torrent Bo, trobarem a la nostra esquerra i en terrenys 
immediats a la masia de Can Oliveres, l'indret anomenat La Riba, ocupat des de fa poc 
mes de cinquanta anys per unes cingleres argiloses que ens cridaran l'atenció. 


Abans, aquell sector havia estat format per una sèrie de planes que davallaven suaument 
cap al fons de la vall, però a partir de l'any 1966 s'hi van efectuar tot un seguit de 
descomunals buidatges de terres que : 
van acabar donant-li el seu aspecte 
actual. 


Aquells rebaixos de terra van treure a 
la llum un important jaciment 
arqueològic, immediatament detectat 
pel santjustenc: David Guasch i 
Dalmau, fill de la masia de Can 
Oliveres (anys després David Guasch 
seria un dels fundadors i el primer 
president del —Centre — d'Estudis 
Santjustencs), el qual va començar a 
fer — algunes — intervencions — de 
salvament amb la col-laboració del 
Grup de Recerques Arqueològiques 
del Club Excursionista de Gràcia, 
dipositant els materials obtinguts al 
Museu Arqueològic de Barcelona, 
que, finalment, i en vista de la 
importància de les troballes, va 
acabar assumint la direcció d'aquelles 
excavacions. 


El conjunt exhumat consistia en tota 
una sèrie de sitges d'èpoques ibèrica i 
romana, així com algunes restes 
d'edificacions romanes d'època tardana. 


El sepulcre de Fossa neolític de la Riba. 


Però no tot el que va aparèixer va ser ibèric i romà: Aquell mateix indret, i molt abans, 
havia estat ocupat per una altra gent molt més antiga que també hi va deixar les seves 
restes... 


Segons explica David Guasch en un treball inèdit sobre les excavacions arqueològiques 
a la Riba, en excavar la sitja número 3 d'aquell jaciment aparegué el dia 11 de desembre 
de 1966 un fragment d'un vas campaniforme, i uns quants dies més tard, un altre, 
juntament amb un punxó de bronze. Després, aquella sitja acabaria donant nous 
fragments que permetrien la completa reconstrucció d'aquella peça ceràmica. 

Actualment, aquesta peça, amb número d'inventari 26000, s'exhibeix en un lloc 
destacat del Museu Arqueològic de Catalunya, el qual dona d'ella la seguent explicació: 


4Tassa carenada corresponent al període epicampaniforme, adscrita al bronze 
antic i datada entre el 2200 i el 1800 aC. Procedeix de l'assentament a l'aire 
lliure de la Riba (Sant Just Desvern, Baix Llobregat, Barcelona). 

És tracta d'un vas ceràmic fet a mà amb unes dimensions de 7,5 cm d'altura i 
11,2 cm de diàmetre de vora. 

Presenta una decoració complexa de bandes de línies creades a partir de traços 
impresos de tipus campaniforme avançat on destaca, a la base un gran estel de 
cinc puntes que s'entreguen a una doble corona concèntrica situada al fons del 
vas. 

Aquesta peça té una forma ja característica del bronze inicial català, però en 
canvi porta una decoració de tipus campaniforme associada al període 
precedent. Aquest fet li atorga una cronologia lleugerament més recent dintre 
del bronze antic. 

El vas va ser trobat fragmentat en 1967 dintre de la fossa núm. 3 del jaciment de 
La Riba, corresponent a un assentament a l'aire lliure, possiblement amb 
cabanes de tipus peribles. 


Però la cosa no va acabar aquí. Acabada l'excavació de la sitja 3, es va passar a la que 
tenia assignat el número 4, la qual va acabar d'arrodonir la troballa al mostrar als 
arqueòlegs el que podia haver estat un dels possibles propietaris del vas que feia poc 
havien descobert. El propi David Guasch ho explicava així l'any 1972 en el butlletí de 
la SEAS: 


4El dia 11 de febrer de l'any seguent (1967), aparegué el que en principi 
semblava una nova sitja. M'avisà el meu germà. Aquesta vegada prengué part a 
l'excavació el Museu Arqueològic, dirigint els treballs el propi director, doctor 
Ripoll. 

Resultà ser un sepulcre de Fossa neolític corresponent a una fase avançada 
d'aquest període. L'excavació durà tres dies i es recuperà l'esquelet en 
perfectes condicions. 


Efectivament, es tractava d'un sepulcre circular excavat al terra en el que hi havia un 
esquelet en posició de decúbit supí, amb les cames doblegades sobre el cantó dret i el 
cap orientat cap al sud, amb la cara cap a l'est. No tenia cap tipus d'aixovar, i estava 
cobert per una sèrie de lloses planes disposades irregularment. 


Aquest enterrament correspon segurament a un moment avançat de la cultura neolítica 
dels sepulcres de fossa, en la que algun fenòmen polític-religiós va fer canviar 
l'orientació dels inhumats, passant d'estar en direcció est-oest a direcció nort-sud. 


La cultura dels sepulcres de fossa es va establir a Catalunya cap el 3000 abans de Crist. 
La formava un poble de pagesos que vivia de les seves collites i habitava en cabanes 
prop dels camps. Es creu que van venir de Suissa i nord d'Itàlia. 


Com us avançava en el títol, aquell esquelet que fa poc més de cinquanta anys va 
aparèixer a la Riba és, ara per ara, el santjustenc més antic les restes del qual s'han 
conservat fins els nostres dies. 

LA TRISTA HISTÒRIA DE LA SANTJUSTENCA DADIL 


Sense ser, ni de bon tros la màxima cota del terme de Sant Just Desvern, la Penya del 
Moro (que els santjustencs compartim amb els nostres veins de Sant Feliu) és, sens cap 
dubte, la més emblemàtica de les muntanyes santjustenques. 


Doncs bé, com segurament mols de vosaltres ja sabreu, si us apropeu al seu cim podreu 
admirar les restes d'una antiga fortificació altmedieval, excavada i consolidada fa una 
vintena d'anys. 


La trista història que s'amaga 
darrera d'aquelles restes és el 
tema del qual us voldria parlar. 

emperadors francs, dels quals 
aquests — eren vassalls, —però 
finalment, en assegurar-se de que 
els seus comtes s'havien deslligat 
d'aquella dependència, es va 
decidir a 0 atacar — Barcelona, 
emprenent la que seria la seva 
Vvint-i-tresena falconada. 


Transcripció de la carta de Dadil, recollida als 
"Libri Antiquitatum ". 


Les hosts sarraines van sortir de Còrdova el 5 de maig de l'any 985 i van emprendre el 
camí cap a Barcelona per la costa mediterrània. Després d'haver passat pel Baix 
Llobregat i pel Vallès, destruint tot allò que trobaven, i d'haver derrotat les forces del 
comte Borrell II, que van sortir al seu pas presumiblement en un indret dit Rovirans, 
prop de Terrassa, es van presentar el dimecres 1 de juliol davant les muralles de 
Barcelona, que estava defensada pel vescomte Udalard. 


El dia 6, les forces d'Almansor van assaltar i expugnar la ciutat, i prou conegut és el que 
va passar: Barcelona fou presa, saquejada i incendiada. Tant els seus habitants com tots 

aquells que havien vingut a defensar-la o a protegir-se dins les seves muralles van ser 
morts o fets captius, i les riqueses, llibres i documents foren destruits o arrabassats en la 
seva pràctica totalitat. 


Com que l'objecte de l'expedició musulmana no era l'ocupació permanent sinó 
l'espoliació i l'afebliment, l'estada dels atacants durà poques setmanes i tornaren tot 
seguit cap a Còrdova amb el botí obtingut i tota una corrua d'ostatges capturats, dels 
quals obtindrien substanciosos rescats. Les fonts àrabs situen Almansor de retorn a 
Còrdova el 23 de juliol. Darrera seu quedaven Barcelona i la seva rodalia totalment 
devastades. 


Entre els captius d'una certa categoria social que van caure en mans dels sarrains 
figuraven el propi vescomte Udalard, Arnulf ardiaca de la Seu barcelonina i fill dels 
vescomtes de Cardona Guadalt y Ermetruit y germà d' Ermemir, Eldemar frare de Sant 
Cugat del Vallès, Ató, Querús, el jutge Aurús o Orús dit el Grec, el canonge Langovard, 
el noi Dacó nebot del jutge vigatà Dacó, tres fills de Mascaró vescomte de Girona y de 
la seva muller Gerosolima o Gudrielt, anomenats Oth, Eldemar y Sesenant, Emma 
muller de Guillem, Remesari, Guimarà i Ermerilla, fills de Melo, Aderic, Pere, Guillem, 
Vito, el prevere Miró, així com també, i entre molts altres, els propietaris santjustencs 
Mazone, Muç o Moció i Dadil muller de Guilarà. Llarg captiveri esperava a la majoria 
dels cristians, en tant que molts no tornarien mai més a trepitjar la seva pàtria. 


A la fi del segle X, a l'actual terme de Sant Just Desvern havia hagut almenys dues 
torres de defensa: la de Mazone, Moció o Muç, situada cap al pla, a la part baixa de la 
vall, i que s'identifica com la desapareguda Torre Espigolera (on ara s'aixeca la ITV), i 
la Torre de Foret, fortificació que encara es conserva en gran part al cim de la Penya del 
Moro. 


El senyor o castlà d'aquesta darrera torre era un tal Guilarà, marit de Dadil i pare de 
Mallanec. Amb la imminència de l'arribada de les hosts sarraines a Barcelona, Guilarà i 
Dadil van romandre a la Torre de Foret, mentre que el seu fill, el jove Mallanec, anà a 
Barcelona a participar en la seva defensa. Quan es produí l'atac, Mallanec va ser un dels 
molts que van morir en la lluita, essent enterrat més tard al fossar de l'església de Sant 
Miquel d'aquella ciutat. 


La Torre de Foret, com també la de Mazone i tantes altres d'aquests voltants, van caure 
en poder dels atacants, Mazone fou capturat i dut a Córdova. Dadil, també captiva, fou 
duta a Osca, mentre que del seu marit, Guilarà, es perd absolutament el rastre, cosa que 
fa suposar que probablement moriria durant l'enfrontament. 


Amb la marxa dels sarrains i els seus ostatges cap a Còrdova, els supervivents que van 
quedar a Barcelona i la seva rodalia van començar, a poc a poc, a recuperar-se de la 
terrible desfeta soferta. Un cop restablerta la situació i fet el recompte de morts, 
desapareguts i captius, es va començar l'àrdua empresa d'anar redimint tots els ostatges 
possibles mitjançant el pagament dels quantiosos rescats que exigien els seus captors. 
Molta gent es va arruinar per aconseguir aquells diners mentre que d'altres, com sovint 
passa en tràngols similars, s'enriquien especulant. 


Durant el seu llarg captiveri a Osca, la pobra Dadil veia amb impotència com un a un, 
els seus companys anaven sent paulatinament rescatats i podien tornar a casa a refer les 

seves vides. En canvi, a ella, havent desaparegut el seu marit i mort el seu fill, no li 
quedava ningú que mogués un sol dit per tal d'aconseguir la seva llibertat, i ja 
començava a estar convençuda de que finalment els seus dies acabarien en aquella 
presó. 


El dia que un company de presidi i amic seu anomenat Vito va ser alliberat, Dadil va 
jugar la única carta possible que tenia per tal d'aconseguir la seva anhelada llibertat, 
entregant-li un escrit que acabava de dictar al prevere Miró, també captiu com ella, per 
tal que la portés a Barcelona, en la qual deia el segient: 


eDispersió i captivitat de Barcelona. Dadil, dona, muller de Guilarà i mare de 
Mallanec. Jo, mísera captiva, quan vaig anar al captiveri, el meu fill havia estat 
mort a Barcelona i sepultat a Sant Miquel, i quan vaig estar en captivitat no hi 
va haver cap home ni dona que em redimís. Jo tinc al Verç, a la torre de Foret, 
cases i corts i terres i vinyes i incult i erm. Per Déu i la salvació de la meva 
ànima, així faig donació de la meitat a Déu i a la Santa Creu i Santa Eulàlia, i 
l'altra meitat que 
la tingui —tota 
íntegrament Bonfill 
de Gelida. I si cap 
home volgués 
anul-lar-ho, que 
participi del mateix 
que —el —traidor 
Judes. Sabeu tots 
els cristians que 
aquesta carta l'he 
fet portar pel meu 
amic Vito, i que la 


vaig manar 
escriure a la ciutat 
d'Oscas. 


Restes de la fortificació existent al cim de la 
És a dir, la pobra Dadil, Penya del Moro 
veient com ningú es 
preocupava per la seva sort, i tement que mai la redimíssin va donar a un company seu 
de captiveri que en aquell moment tornava a casa alliberat aquest encàrrec: 


Que de tot el conjunt de bens que ella tenia a Sant Just se'n fessin dues parts i que una 
d'elles fos lliurada al poderós magnat Énnec Bonfill de Gelida, fill del vicari comtal 
Sendred i de Truitilda i descendent d'una branca lateral dels comtes del casal barceloní, 
per tal que amb aquells diners gestionés el seu rescat, i que l'altra meitat s'entregués a la 
Catedral de Barcelona per salvar almenys la seva ànima, en cas que el desitjat rescat no 
fos posible. 


Per aquest motiu a l'arxiu de la Catedral es conserva una còpia d'aquella carta: com a 
justificant de l'ingrés en efectiu o en espècie que en el seu moment es va fer a les arques 
catedralícies. La seva transcripció es troba al volum número IV -doc.142- foli 48 
dels Libri Antiquitatum de l'Arxiu de la Catedral de Barcelona. 

Realment, ningú podria haver posat remei als mals d'aquella pobra dona millor que el 
poderós Ennec Bonfill, si aquest ho hagués volgut... 


Només cal constatar que l'any 971 (justament en aquell mateix temps en que Dadil 
escrivia la seva carta) ell havia viatjat a Córdova duent una ambaixada del comte de 
Barcelona. 


No se sap si aquell desesperat escrit va tenir algun efecte i si com a consequència d'ell 
entre Bonfill de Gelida i els preveres de la Catedral es van posar d'acord per a gestionar 
el rescat d'aquella infortunada captiva... 


El que és tristament cert és que aquest document constitueix la darrera notícia que tenim 
sobre la pobra Dadil, de la qual ens podem imaginar el negre destí que finalment 
acabaria tenint. 


El que també se sap, és que no gaire temps després, Ènnec Bonfill, que era un 
oportunista que havia acabat acumulant una veritable fortuna aprofitant-se de la seva 
privilegiada posició, estava comprant l'any 992 el castell de Cervelló als seus 
copropietaris, els comtes Ramon Borrell I de Barcelona i Ermengol I d'Urgell, per cent 
peces d'argent, unint-lo al seu patrimoni, que ja estava format pels castells de Subirats, 
Gelida, Miralles i Masquefa, els quals serien heretats més tard per la seva filla Eliarda 
de Gelida, que es casaria amb Hug de Cervelló, passant tot a poder d'aquell nou 
llinatge. 


El que ja no se sap del cert és si a la catedral, que va conservar aquella carta com a 
comprovant comptable de l'ingrés rebut, es va arribar a fer cap missa per l'ànima de la 
pobra Dadil... 

SABEM QUI VA SER SANT PERE MÀRTIR2 


Gairebé tots coneixem la muntanya... No tanta gent sap que la muntanya es diu així per 
l'ermita que hi havia... l encara menys saben qui va ser aquell sant... 


Doncs be, aquest sant, també conegut com a Sant Pere de Verona, va néixer a 
començament del segle XIII a la ciutat italiana de Verona en el si d'una família 
acomodada que practicava el catarisme, un posicionament religiós que era considerat 
herètic per l'església catòlica oficial de Roma. 


Va completar els seus estudis a la 
Universitat de Bolonya, i enfrontant-se a la 
tradició religiosa familiar, esdevingué un 
fervorós catòlic, decidint unir-se a l'Orde 
dels Predicadors en l'època en què vivia Sant 
Domènec de Guzmún. Se'l recorda en 
particular per la seva tenaç oposició a les 
heretgies, especialment contra els càtars, 
dels quals, com hem vist, provenia. 


El 1232 va ser enviat pel papa Gregori IX a 
Llombardia, on el catarisme — estava 
fortament arrelat, amb instruccions molt 
concretes de reprimir-lo. 


Va ingressar en —el —convent de 
Sant'Eustorgio, on va fundar una associació 
de militants anomenada "Societat de la Fe" o 
dels Fidels, que es va dedicar específicament 
a lluitar contra els càtars, obtenint ben aviat 
bons resultats en la seva lluita gràcies al 
suport que van rebre dels representants del 
municipi, que els hi van ser favorables des 
d'un primer moment. dels seus goigs. 


Sant Pere Màrtir, segons la capçalera 


A finals de 1244 va ser enviat a Florència, on començà a predicar a l'església de Santa 
Maria Novella. En aquella ciutat va fundar una "Sagrada Milícia", també anomenada 
"La Societat de Santa Maria", dedicada, com l'anterior, a lluitar també contra els càtars. 


En el seu afany persecutori, Pere i els seus monjos dominics van aconseguir que fossin 
condemnats per heretges els membres de l'important família florentina Baroni i 
l'alcalde bergamonès que els protegia, la qual cosa va donar lloc a una forta onada de 
violència coneguda com els enfrontaments del Trebbio i de Santa Felicita. 


Pel seu afany persecutori contra els càtars, l'any 1251, el papa Innocenci IV el va 
nomenar inquisidor per a les ciutats de Milà i Como, però precisament per causa de tal 
afany Pere havia anat acumulant una gran quantitat de poderosos enemics que es van 
decidir a eliminar-lo. 

Així, el dia 6 d'abril de 1252, tot aprofitant que anava de viatge des de Como fins a 
Milà per tal d'assistir a un judici contra uns pressumptes heretges, va ser assaltat per un 
grup de sicaris en el bosc de Barsalina, proper a la localitat de Seveso, i allà mateix el 
van matar d'un cop d'alfange (una mena de sabre curt i corbat, amb tall tan sols en un 
costat) al cap, rematant-lo amb una punyalada al cor. 


Un dels seus companys de viatge, de nom Doménico, va morir apunyalat quan intentava 
fugir, i es diu que Pere, abans d'expirar, va començar a escriure al terra, amb la seva 
pròpia sang, les primeres paraules del Credo: eCredo in Deum... 


Tot just un any després, el dia 9 de març de 1253, Sant Pere Màrtir va ser canonitzat pel 
papa Innocenci IV. 


Aquesta història, però, no va acabar així, ja que els seus esforços per convertir de grat o 
per força els seus contraris van tenir un resultat pòstum: 


Un dels atacants, de nom Carino Pietro da Balsamo, que havia estat l'autor material de 
la seva mort, es va acabar penedint del crim que havia comès i es va fer monjo dominic, 
com la seva víctima, ingressant al convent de Forli, on va viure tota una vida de 
santedat que li va fer assolir finalment la qualificació de beat per part de l'església 
catòlica. 


Deixant a banda la fama que aquest sant va arribar a tenir com a protector contra 
tempestes, llamps i pedregades, la qual cosa el va fer mereixedor de la veneració per 
part de la pagesia local, el que tenim no és més que una història un tant truculenta d'un 
personatge més aviat fanàtic i integrista, però és el que hi ha... 

LA CARN ÉS FEBLE: 
LES VISITES DEL SENYOR BISBE DURANT EL SEGLE XIV 


Una de les obligacions dels bisbes de l'església catòlica són les anomenades Visites 
Pastorals en les que prenen contacte d'una manera directa amb els integrants de les 
diferents parròquies de la diòcesi per tal de supervisar tant l'estat i qualitat del patrimoni 
material com la bona marxa dels valors morals de la seva feligresia. Aquestes visites 
s'han vingut fent de manera regular, de tal manera que almenys cada cinc anys es 
visiten totes i cadascuna de les diferents parròquies d'una diòcesi. 


No és aquesta cap pràctica 
moderna, i ja des d'èpoques 
prou reculades se'n conserven 
testimonis documentals. Tal és 
el cas de les que va realitzar a 
la nostra parròquia el bisbe 
Ponç de Gualba (2, s. XIII - 
Barcelona, 1334) en les que 
podem — trobar — reflectides 
algunes de les febleses dels 
santjustencs d'aquell temps. 


La primera de les que tenim 
constància va tenir lloc l'any 
1309, essent atès per Mn. 
Guillem —de Canet, rector 
d'aquesta parròquia, 
acompanyat per alguns dels 
prohoms locals, i en acabar la 
seva — visita, el bisbe va 
redactar el segiient informe: 


Una visita pastoral a l'Edat Mitjana. 


eSant Just de Verç. El 
dijous, dia 15 de les calendes de gener (18 de desembre de 1309/, l'esmentat 
Senyor Bisbe va visitar l'església de Sant Just de Verç, on entre altres coses van 
ser convocats els feligresos Simó Bonanat, Pere Orts, Guillem Canut i Domènec 
Gomar, els quals van dir al jurat que Guillem del Puig ha fornicat públicament 
amb Ròmia i es diu que ha tingut un fill d'ella. Totes les altres coses són 
correctes. 


La segúent visita va tenir lloc quan encara no havien passat quatre anys de l'anterior. En 
aquesta ocasió no va poder assistir personalment el bisbe, i va enviar en el seu lloc el 
seu vicari general Huc de Cardona, el qual ja no va ser atès per Mn. Guillem de Canet 
sinó per Mn. Pere Pons, beneficiat d'aquella parròquia. El preceptiu informe posterior a 
la visita deia:. 


eSant Just de Verç. El mateix any i dia dijous 7 dels idus de juny (7 de juny de 
1313J Hug de Cardona ardiaca de Barcelona i vicari general del Senyor Bisbe 
vaig visitar l'església de Sant Just de Verç i vaig rebre personalment els 

testimonis sinodals, a saber: Simon Bonet i Guillem Canut, feligresos de 
l'esmentada església, que foren interrogats per jurament sobre el servei de 
l'església i de l'estat de la parròquia i van dir que tot estava en bones condicions 
excepte que Jaume Gisbert fornicava amb Saura Poch. Pere Pons, prevere que 
governava l'esmentada església, va ser interrogat sobre l'anterior i va dir el 
mateix, afegint també que un tal Bosom és un conjurador les refereix a que feia 
conjurs contra el "mal d'ull", una mena de màgia d'un nivell no gaire alt). Totes 
les altres coses són correctes. 


La darrera visita en temps d'aquest bisbe de la qual tenim constància va tenir lloc 12 
anys després. És possible, però, que en l'interval n' haguessin hagut d'altres. En aquella 
ocasió, per absència del nou rector Mn. Ramon de Guardiola va ser atès un altre cop pel 
capellà beneficiat Mn. Pere Pons. Un cop finalitzada la visita, l'informe preceptiu 
deixava ben clar que la carn era feble i encara hi havia santjustencs que acabaven 
ensopegant amb la mateixa pedra: 


eSant Just de Verç. El dimecres, que va ser el sisè dia de les calendes de 
juliol (26 de juny de 1325/, l'esmentat senyor bisbe visità l'església de Sant Just 
de Verç. l allà foren convocats els feligresos Ferrer Bonshom, Pere Ferriol i 
Pere Gisbert, que van dir al jurat que Pere d'Apiaria estava fornicant 
públicament amb Guillema Moragues, de la qual té fillss. 


A partir d'aquest moment ja no coneixem posteriors visites d'aquest actiu bisbe a la 
nostra parròquia. No gaire temps més tard, per una desavinença amb el rei Jaume HI el 
Just va ser exiliat l'any 1326 juntament amb el seu seguici de clergues, però, revocat 
aquell exili pel papa Joan XXII, fou restituit altre cop al seu bisbat. 


Ponç de Gualba va morir a Barcelona l'any 1334 i està enterrat a la capella del Patrocini 
de la seva catedral, on té una sepultura amb estàtua jacent. 

QUAN ELS SANTJUSTENCS TENIEN ESCLAUS 


Aquest enunciat, que ara podem considerar una autèntica aberració, va ser un fenomen 
relativament corrent i acceptat durant bastant temps. Se'n troben un munt d'exemples, i 
aquest que us presento és només un d'ells. 


A continuació trobareu la regesta del contingut d'aquest document, en el qual queda 
prou clara l'existència d'almenys dos d'aquells esclaus a Sant Just i del fet que se'ls 
tractava com a "bens mobles": 


4A Barcelona, el 27 d'abril ar i es P, - 

de l'any 1375 i davant de ea dt) AS pl RGA 
Guillem d'Horta, notari ò E 4 a rs LV LC ET VS 
públic de Barcelona per Ni, - / 
autoritat. reial, —Sibilla, Va a4, N je CO TE DECÒN LE joc: 


muller d'Arnau d'Orcau i 
filla del cavaller Miquel de 
Montbui, —permuta —amb 
Guillem de Lledó, ciutadà 
de Barcelona, escrivà del 
rei Pere III el Cerimoniós i 
de l'ofici del batlle general 
de Catalunya, el seu castell 
i quadra de Rocacrespa, 
amb els seus cavallers i 
homes allí habitants, els 
masos i colons, les honors i 
possessions, —cultivades i 
ermes, dmonts i planes, 
garrigues i pastures, prats, 
aigiies, —molins, recs i 
captacions, aquieductes, 
troballes, caça, —llenya, 
pedres i roques, quísties, 
forces, toltes, ademprius, 
eixòrquies, cugúcies, 
intèsties, tragines, guaites, censos, usatges, fermaments, estacaments, entrades i 
eixides, pertinences i milloraments i tot el demés pertanyent a dita quadra, 
especialment els censos dels pagesos, que es detallen. Guillem de Lledó, per la 
seva banda, atorga el seu mas de Lledó, en franc alou, situat a la parròquia de 
Sant Just Desvern, amb dues peces de vinya, els vaixells viners i béns 
mobles, inclosos dos esclaus, un tàrtar i un sarrab. 


Grup d'esclaus sarrains. 


Aquest interessant document, escrit en tres pergamins, un de 755 x 605 mm, un altre de 
125 x 600 mm i un darrer de 815 x 590 mm. es conserva a l'Arxiu Nacional de 
Catalunya, fons de la familia Desvalls. Codi de referència: ANC1-1087-T-5152. 

SANT JUST DESVERN I LA SEVA RODALIA, CAMP DE BATALLA DURANT 
LA GUERRA CIVIL CATALANA DEL SEGLE XV 


La Guerra Civil Catalana de 1462 a 1472 va consistir, a grans trets, en la lluita pel 
control polític del Principat de Catalunya que va mantenir el rei Joan Il "Sense Fe", que 
havia aconseguit mantenir la fidelitat d'Aragó, València i Sicília, contra el Consell del 
Principat, format per la Diputació del General i el Consell de Cent, els quals l'havien 
desposseit de la corona i l'havien ofert de primer al príncep de Viana i en morir aquest a 
Enric IV de Castella, al conestable Pere de Portugal i a l'occità Renat I d'Anjou "el Bo", 
successivament. 


Jaume March IV, senyor del castell d'Eramprunyà, Castelldefels i l'Hospital de 
Cervelló, va participar en aquesta guerra lluitant en el bàndol del rei, contra la 
Generalitat, i això li va suposar, l'any 1468, perdre Castelldefels a mans de les forces 
francocatalanes. 


Refugiat al castell d'Eramprunyà, Jaume March va patir l'any seguent una nova 
escomesa per part dels seus contraris: el 12 de setembre els francesos, juntament amb 
les forces de la Generalitat, ocupaven l'Hospital de Cervelló i 10 dies després 
l'assetjaven en el propi castell d'Eramprunyà, el qual va quedar pràcticament ensorrat 
pel foc de l'artilleria dels atacants. 


Els dietaris de la Generalitat de Catalunya d'aquella època esmenten així la caiguda del 
castell: 


Aquest die Idimarts 24 d'octubre de 1469/J, hora de tèrcia, les gents d'armes e 
les gents a peu del senyor primogènit e de la ciutat de Barchinona, per força 
d'armes, entraren lo castell de la Prunyà e prengueren-hi mossèn Jacme March, 
senyor de dit castell, e entorn setanta hòmens ab ellls. 


Un curiós document de l'Arxiu de la Corona d'Aragó ens dóna idea de com era la 
tecnologia bèl:lica d'aquell temps: 


4En aquell siti es rompé la bombarda i per recompondre-la s'escriví als 
Consellers de Barcelona que donessin a Antoni Maians un quintà i mig d'aram i 
que enviessin a Bernat el rellotger per arreglar-las. 


Capturat, fou dut presoner a Colliure, d'on va poder sortir després d'haver pagat un 
rescat de 2.700 florins d'or. Amb el seu senyoriu ocupat per les forces de la Generalitat i 
en poder del militar navarrès Manaut d'Aguirre, Jaume March va haver de marxar a les 
possessions familiars de València, però no gaire temps després, i altre cop en peu de 
guerra, tornava a aquestes terres. 


Després d'una temptativa infructuosa de reconquerir l'Hospital de Cervelló, i d'haver 
realitzat poc després una ràtzia al Prat de Llobregat, l'octubre de 1471 Jaume March. al 
front d'una força de 37 genets i 70 homes a peu, es va apoderar de Sant Vicenç dels 
Horts sense lluitar, i allà instal:-lat, va repel:lir un atac enemic provinent de Barcelona. 

Passant al contraatac, va intentar infructuosament apoderar-se també de Sant Boi, i tot 
seguit va passar amb la seva gent a l'altra banda del Llobregat, creuant-lo pel gual que 
uneix Sant Boi amb Sant Joan Despí. 


Ja en aquest cantó del 
riu, es va endinsar per 
la vall de Sant Just i va 
conquerir: la — Torre 
Espigolera, antiga torre 
de defensa alt- 
medieval situada a la 
part baixa del terme, 
tot just on ara hi ha 
PITV, i també la Torre 
de Sacalm, situada una 
mica més amunt, les 
quals van quedar en el 
seu poder. Després es 
va dirigir cap a Sant 
Joan Despí, on es va 
apoderar de l'església 
parroquial. 


Jaume March es va 
quedar a la zona 
conquerida amb una 
escorta de nou genets 
fins que va rebre altres 
vint de reforç enviats 
per l'arquebisbe de Tarragona Pero Ximénez de Urrea i de Bardaxí, abans president de 
la Generalitat i ara destacat partidari del rei. 


Atac a una fortificació durant el Segle XV. 


El propi Jaume March, en el llibre de la Baronia d'Eramprunyà, manuscrit que encara es 
conserva, ens ho va descriure de la segiient manera: 


4Poch apres jo fiu entrat dins la vila de Sent Boy huna nit alguna gent mia e 
lensaronlosme de fora, matarenmi hun home a qui dehien en Payela, poch apres 
prengui la tora de na Saqualm e la de na Spiguoler hi la sgleya de Sent Joan, 
resti en Lobreguat ab VIIII de caval fins que lo reverent Paleja arquabisbe de 
Taragona, de la casa Dureha, me tramés XX de caval... 


Aquella guerra va continuar encara un any més. Finalment, les forces de la Generalitat 
acabarien perdent-la i signant el 24 d'octubre de 1472 la capitulació de Pedralbes, en la 
qual acceptaven Joan II com a rei. 


Després d'haver patit les conseqiències de l'assalt de les hosts de Jaume March, la torre 
de Sacalm, que va quedar en poder seu durant tota la contesa, va reeixir, i havent estat 
objecte de diverses reestructuracions i canvis de nom ha arribat als nostres dies: Es 
tracta de l'elegant masia de Can Sagrera, una de les joies del patrimoni arquitectònic 
santjustenc 

La torre Espigolera, per contra, no va tenir tanta sort. Pràcticament enderrocada durant 
l'assalt, les seves restes acabarien sent sepultades a poc a poc pel mateix terreny. Els 
materials que van ser exhumats en el decurs de les excavacions arqueològiques que es 
van dur a terme l'any 1985 dataven tots de la segona meitat del segle XV, moment del 
combat, no havent-se trobat cap element posterior. 


Un segle més tard, l'any 1583, aquell indret on havia estat la torre Espigolera era un lloc 
prou remot i solitari com perquè un santjustenc, Simó Carbonell, fos devorat per les 
feres, llops segurament. 


A mig segle XVIII encara es conservaven algunes restes dels murs i el record que allò 
havia estat la torre Espigolera, sent utilitzades llavors com a referència en un plet 
fronterer amb el veí terme de Sant Feliu. Després d'això, la torre i la seva memòria va 
anar calent progressivament en l'oblit. 

BREU HISTÒRIA DE LA MASIA DE CAN FREIXES 


Se sap que aquesta casa ja existia abans del segle XIV i que l'any 1311 hi vivia la 
família Orta, la qual en algun moment del segle XV es va traslladar a la també 
santjustenca masia que avui coneixem per Can Cortès. 


Després, i d'acord amb alguns documents que hi havia hagut a l'arxiu parroquial, 
recollits en el seu moment per Mn. Antonino Tenas, sabem que aquesta casa es va dir 
Torre d'en Ricart, i més tard rebé el nom de Torre Guardiola pel fet que en ella hi va 
viure amb la seva família el donzell i més tard noble Miquel Montserrat de Guardiola i 
de Terrades, doctor en dret civil i eclesiàstic i catedràtic de cànons, jutge de l'Audiència 
de Catalunya entre 1584 i 1598 i posteriorment regent del Consell d'Aragó. 


6 - Sant Just Desvem,—Casa Freixas 


La masia de Can Freixes a començament del segle XX. 


A principis del segle XVII el seu nou propietari era el doctor Lluc Cabessa i Riber, 
nascut a Vilafranca i fill del negociant vilafranquí Lluc Cabessa i de Jerònima Riber, 
natural de Pontons. Era ciutadà honrat de Barcelona i jurat del Consell de Cent, i tenia el 
títol de doctor en medicina, professió que exercia des de l'any 1603. 


Juntament amb la seva muller, de cognom Vidal, acostumava a alternar les estades a 
Can Freixes amb altres al seu domicili barceloní del carrer del Vidre, aquestes darreres 
motivades principalment per les seves activitats professionals i polítiques. 


Lluc Cabessa va morir a Barcelona com a consequència de la terrible pesta negra de 
1651, de la qual també va morir el seu hereu, passant llavors la masia a ser propietat de 
la seva vídua, motiu pel qual durant un temps va rebre el nom de Torre Vidala. 

El segient propietari va ser el doctor en Dret i escrivà de manament barceloní Ramon 
Pellicer i Vidal, probablement nebot seu, el qual es va casar l'any 1678 amb la 
santjustenca Eulària Cortès. El dia 5 de novembre de l'any 1709, Ramon Pellicer va 
vendre la masia a carta de gràcia als Pares Carmelitans calçats del convent del Carme de 
Barcelona, els quals la van dedicar a casa de salut per als religiosos malalts del seu 
convent alhora que mantenien l'explotació de les terres d'aquella finca, en la que 
conreaven blat, vinya i plantes medicinals, encarregant-s'hi el santjustenc Antoni 
Clastes, masover que apareix documentat l'any 1716 amb motiu de la confecció del 
Cadastre. 


L'any 1762 Gabriel Freixas, ciutadà honrat de Barcelona, la va adquirir als Pares 
Carmelitans i va començar a realitzar unes reformes que finalitzarien l'any 1798, com 
ho indicava la data del rellotge de sol que fins l'any 2021 hi havia hagut a la façana. A 
la seva mort el va succeir en la propietat el seu fill Gaietà Freixes i Morgades, també 
Ciutadà Honrat de Barcelona, casat amb Maria Miquela de Llançà, matrimoni que, com 
ja havien fet altres amos anteriors, no hi residia de manera permanent i alternava les 
estades a can Freixes amb altres al seu domicili barceloní de la Plaça de Santa Anna. 


L'any 1815 Gaietà Freixes havia mort, i hi ha constància de que a mig segle XIX, essent 
ja propietària la seva vídua, la masia disposava d'una capella, que actualment ja no es 
conserva, en la qual s'hi podia celebrar la Santa Missa. 


Aspecte que oferia Can Freixes poc abans de la seva recent restauració 


El darrer propietari d'aquesta nissaga que dóna nom a la masia va ser Josep Maria 
Freixes i de Llançà, comandant de cavalleria, el qual va morir a Sant Just l'any 1865. 


No gaire temps després la finca va ser adquirida per Gaspar Modolell Modolell, amo de 
Can Modolell. El seu fill i hereu, Joan Baptista Modolell Jané, formant societat amb 

Josep Argemí Segarra, va encarregar al mestre d'obres Josep Codina un projecte 
d'urbanització d'una part important dels seus terrenys. 


Gaspar Modolell va morir l'any 1918, deixant Can Freixes en herència al seu fill Joan 
Baptista, el qual, al seu torn, moriria l'any 1920, i aquell projecte d'urbanització, que 
havia estat signat l'any 1885, va ser reprès l'any 1922 per la seva vídua, la uruguaiana 
Dolores Gonzàlez Gutiérrez i els seus fills, els germans Josep i Maria Dolors Modolell 
Gutiérrez, començant-se a obrir diferents carrers annexes a la masia, coneguts 
actualment amb els noms de Parc del Canigó, Tramuntana, Freixes, Arc, Santa Gemma, 
Església, Josep Modolell, Dolors Modolell i la prolongació del carrer de Bonavista entre 
Freixes i Església. 


A començament del segle XX l'edifici de Can Freixes va ser profundament reformat, 
subdividint l'espai interior per donar lloc a diferents habitacles de lloguer. Molts 
santjustencs recorden encara entre els seus inquilins la Lolita Bou Pradas, popular 
mestra de les escoles parroquials Núria. 


En morir, l'any 1997, Dolors Modolell Gutiérrez, que havia rehabilitat el primer pis de 
Can Freixes com a habitatge propi però on no hi va viure mai, la va donar en testament 
a la Congregació religiosa de les Servidores de Jesús del Cottolengo del Pare Alegre. 


Posteriorment aquesta congregació va vendre la finca a l'empresa Just Hill SL, la qual, a 
través de l'aprovació d'un planejament urbanístic d'àmbit discontinu a la zona del Barri 
Centre, va promoure en conveni amb l'Ajuntament la possibilitat de la permuta de la 
finca de can Freixes. 


La masia de Can Freixes és de titularitat municipal d'ençà que l'any 2003 s'adquirí per 
cessió a través del conveni urbanístic esmentat amb la propietat de la finca, un cop 
aquest fou aprovat. 

LES CALDERES DE PERE BOTERO I EL TÈRBOL CRIM COMÈS A SANT 
JUST 


Avui parlarem d'un tema un tant fantasmagòric i irreal, però que una part prou 
important del qual troba les seves arrels en un dels pobles de la nostra comarca: Sant 
Just Desvern, i en un execrable crim allà comès, un crim que mai va ser resolt, però que, 
tot i que com més endavant veurem, es va acabar purgant... 


Diuen que la llegenda és la germana petita de la història, ja que tota llegenda té un punt 
de veritat, sovint embolcallada amb la fantasia que la gent li ha anat afegint a través dels 
anys, modificant-la, sense que al cap i a la fi es pugui acabar discernint on acaba el que 
és cert i on comença el que és inventat... 


Tothom parla del fabulós viatge a l'Infern que va fer l'insigne Dante Alighieri 
acompanyat pel poeta clàssic Virgili, genialment recollit a la immortal Divina 
Comedia", però no tothom ho fa del seu èmul català, Pere Porter, protagonista també 
d'un altre viatge no menys interessant a aquell mateix ignot inframón. 


Pere Porter (també anomenat Portes, Portés, Boter o Botero) va ser un pagès que va 
néixer l'any 1571 a la maresmenca localitat de Tordera i que va morir l'any 1618, quan 
comptava 47 anys. 


En el moment de començar aquesta història, la seva família passava per un període 
d'endeutament creixent. El seu pare, en una ocasió, hagué de comprar blat a un tal Just, 
de Tordera, que li va vendre a crèdit, obligant-lo a establir un debitori (una mena 
d'hipoteca) que ell o la seva família havien d'anar pagant regularment les successives 
quotes fins a tornar-li el valor del préstec augmentat amb un cert escreix. 


El pare va anar pagant escrupolosament fins al final aquell deute, però el notari 
d'Hostalric Gelmar Bonsoms, amb qui havia tingut algunes desavinences, no en va 
deixar cap constància escrita d'aquell pagament, morint poc després sense aclarir aquell 
afer. 


Per això la justícia, en considerar que aquell deute no havia estat satisfet, alguns anys 
més tard, va reclamar a Pere Porter el seu rescabalament, trobant-se aquest en la 
impossibilitat de justificar el pagament ja realitzat. 


Intentant saldar-lo novament, Pere Porter va marxar cap a Maçanet de la Selva, on tenia 
la possibilitat d'aconseguir un préstec o de cobrar alguns deutes que li havien de 
permetre el pagament d'aquell deute injust al qual estava obligat. 


De camí, en passar per l'estany de Sils, va trobar un diable que es va oferir a 
acompanyar-lo fins a l'Infern, on li va assegurar que trobaria la solució del seu neguit, ja 
que allà podria parlar amb el notari i saber que se n'havia fet del document de 
cancel:lació. 


La tradició de situar la porta de l'infern a l'estany de Sils s'explica a partir d'una 
discussió entre el diable i Sant Martí, que es barallaven per veure qui seria capaç de fer 
el salt més llarg. Per comprovar-ho, es llançaren des del Montseny. El diable va caure a 

l'estany de Sils i hi obrí l'esvoranc per on es pot arribar a l'infern. Sant Martí, en canvi, 
va caure a l'altra banda de l'estany i deixà la seva petja marcada en una roca. 


Efectivament, tot seguint la invitació del diable, en Pere Porter el va seguir fins a 
l'Infern, on diu que va entrar el dia 23 d'agost de 1608, i allà va poder trobar alguns 
coneguts de l'època, com aquell tal Just que havia venut el blat al seu pare, o també el 
difunt notari Gelmar Bonsoms, qui finalment li va indicar en quin lloc de casa seva 
tenia amagat el registre on constava que aquell enutjós deute havia estat pagat en el seu 
moment. 


Durant la seva visita als 
dominis satànics, que va 
durar cinc setmanes, Pere 
Porter va tenir ocasió 
d'admirar les famoses 
calderes, que des de 
llavors s'anomenen 
Calderes de Pere 
Botero", així com també 
va poder veure diversos 
personatges — del — seu : 
temps que ja havien mort I Nt Ca a € QS 
i que allà estaven purgant — (Led. è i a 7 (tes ' 
els mals que havien — : ss 
comès en vida. 


L'Infern i les calderes de Pere Botero, segons el manuscrit 


, 


R Hi D - " , 
De tot allò que Pere ous Denciamen 


Porter va veure en el seu 
extraordinari periple ha quedat constància escrita, ja que el seu relat de viva veu va ser 
fidelment recollit, fil per randa, pel capellà de Blanes, Mn. Joan Teixidor. 


Tornat de la seva estada als Inferns, Pere Porter va poder recuperar les seves propietats i 
la seva credibilitat, participant a partir de llavors i en diverses ocasions en el Consell 
de la Vila de Tordera. 


No gaire temps després de la seva tornada, Pere Porter va ser visitat per la Inquisició, 
declarant en presència del comissari del Sant Ofici i d'un frare de la vila de Blanes la 
veracitat del seu viatge a l'Infern. En acabar, els inquisidors li van prohibir parlar o 
escriure res sobre el seu viatge durant almenys dos segles, exigint-li, a més, que es 
retractés de tot el que havia dit. 


Obedient, Pere Porter ho va fer, però tot i així va ser excomunicat, encara que més tard 
l'excomunió li seria aixecada, tal com consta en els documents de la Santa Inquisició 
que recullen el seu traspàs, en els quals s'indica clarament que "A 7 de jener de 1616, 
morí lo vell Porter, excomunicat-retractio'". 


Malgrat els dos segles de silenci que van ser imposats, a partir de l'any 1621 ja van 
començar a circular còpies manuscrites del relat de les experiències viscudes per Pere 
Porter, entre les que encara es conserven hi ha una de l'any 1646 i una altra de l'any 
1734 que es guarda a l'arxiu històric Fidel Fita d'Arenys de Mar. 

Amb la difusió de l'impremta se'n van fer noves publicacions a l'abast de tothom, de 
les quals cal fer esment de les ja clàssiques edicions dels anys 1897, 1904 i 1906. 


Be, de totes les vivències tingudes per Pere Porter en el decurs del seu viatge, pararem 
ara atenció en un passatge concret, ja que en ell ens parla d'un tèrbol afer criminal hagut 
aquí a la nostra comarca, concretament en el poble de Sant Just Desvern, i afinant més, 
relacionat amb la casa que aquí podeu veure emmarcada en vermell. 


Un cas que, pel que es veu, va despertar molta expectació en el seu temps, almenys la 
suficient com per a que el nostre personatge la recollís en el seu escrit, però que, per les 
causes que siguin, no ha 
transcendit fins als nostres dies 
en el terreny de la nostra 
història local i comarcal: 


En un moment determinat de la 
seva visita als Inferns, Pere 
Porter es va girar i va veure 
quatre persones que en aquells 
moments estaven sofrint grans 
turments per les maldats que 
havien comès en vida. 
Interessant-se per qui eren i què 
havien fet, va saber que tots ells 
havien estat rellevants 
personatges en l'administració 
de Justícia de la ciutat de 
Barcelona. Un d'ells havia estat 
el veguer, D'altre el seu assessor, 
el tercer, un notari de l'esmentat 
Lletrats purgant les seves culpes a l'Infern. veguer, i el darrer, el procurador 
fiscal. 


Tots ells es trobaven allà purgant la culpa d'haver manipulat a la seva comoditat la 
correcta marxa de la justícia en el fosc afer d'un espantós crim que havia estat comès 
uns quants anys abans en la persona de Jaume Carbonell, un pagès santjustenc el qual 
havia estat trobat mort en un bosc d'aquest poble quan el seu cadàver ja era menjat pels 
gossos. 


No hi ha constància del perquè d'aquell crim, ni tampoc de qui havia pogut estar 
implicat, però un detall altament significatiu de la directa complicitat d'aquells prohoms 
de l'administració de justícia amb l'autor o autors materials del crim el podem trobar en 
el fet que les oportunes certificacions de defunció que ells, en l'exercici dels seus 
càrrecs, van emetre, van ser fetes DOS DIES ABANS QUE ES PRODUÍS LA MORT 
DE LA VÍCTIMA 111 

Així podem entendre el perquè el nostre personatge havia trobat aquells magistrats 
barcelonins purgant culpes en tal lloc. 


Pel que fa a la pobra víctima d'aquell sinistre crim hagut a Sant Just, tot ens porta a 
suposar que possiblement es tracta de Jaume Carbonell de la Plaça, amo de la masia que 
actualment coneixem per Can Madorellet i llavors ja un home d'una certa edat, al qual, 
com podeu veure, trobem esmentat com a cap de casa en el Fogatge de l'any 1515. 
Jaume Carbonell era fill de Pasqual Carbonell de la Plaça i de Genissa i estava casat des 
de l'any 1477 amb Violant Canyet, filla de Bernat Canyet i de Maria, amos de la masia 
coneguda actualment com a Can Roldan. 


Tot i la mort violenta de Jaume Carbonell, la masia de Can Carbonell de la Plaça va 
continuar pertanyent a la seva família fins l'any 1676, en que, amb motiu del casament 
de la pubilla Maria Carbonell Gener amb el fadristern Pastor Modolell Rovira, aquesta 
nova nissaga, que li va donar el seu nom actual (ara es diu Can Madorellet), va passar a 
exercir la seva titularitat fins a èpoques recents. 


I arribats a aquest punt... 

Què hi ha de veritat i què de fantasia en tota aquesta història) 

Acabem de veure com en aquest relat, i gairebé sense transició possible, es barregen 
unes dades històriques concretes que són perfectament contrastables, amb la més 
delirant de les fantasies... 

I és que les llegendes tenen aquestes coses, i aquesta certament estrambòtica historia, 
com a llegenda que és, es manté en tot moment en un inestable equilibri a cavall dels 
imprecisos límits que separen la realitat del mite. 


En quin moment acaba la realitat i comença la fabulació2 


Penso que és millor deixar que cadascun de nosaltres estableixi els límits d'una o altra 
possibilitat d'acord amb allò que li dicti el seu propi criteri. 


Juli Ochoa 


ELS POBLES D'AQUESTA RODALIA DURANT LA TERRIBLE PESTA 
NEGRA DE L'ANY 1651 


Com segurament sabem tots, la Guerra dels Segadors, que havia començat l'any 1640 
amb el Corpus de Sang, va acabar dotze anys després amb la caiguda de Barcelona en 
poder de les tropes espanyoles comanades pel marquès de Mortara i per Joan Josep 
d'Àustria, fill natural del rei d'Espanya Felip IV, després d'un setge que havia començat 
l'agost de 1651 i que va durar tot un any. 


Aquell terrible any del651 va ser fatídic per la gent d'aquestes terres. D'un cantó es 
trobaven plenament immersos en una guerra que estaven perdent, i de l'altre, per 
acabar-ho d'adobar, el dia 9 d'abril de 1651 es declarava oficialment el contagi a 
Barcelona de l'espantosa epidèmia de la Pesta Negra, un mal que havia arribat a aquests 
encontorns un cert temps abans procedent de les terres de l'Ebre i, en darrera instància, 
de València, punt per on havia entrat a la Península procedent d'Alger. 


Tot i que va presentar alguns petits períodes de treva en els que podia semblar que 
aquella passa volia remetre, el cas és que l'epidèmia de Pesta Negra que va tenir lloc 
entre els anys 1648 i 1654 a Catalunya, va ser la plaga més terrible de la història 
moderna, només comparable a aquella altra que es va patir l'any 1318 i que havia matat 
la quarta part de la població mundial. 


Un barceloní, el menestral assaonador Miquel Parets i Alaver, a qui aquella terrible 
malaltia li va arravatar la seva dona i tres fills, ens descriu com era d'angoixant la 
situació que llavors es vivia: 


aSe 'm morí la muller y un minyó que anava per los tretze anys y altre que tenia 
onze y una minyoneta de un any que ma muller criava, que són quatre persones. 
Totes se'm moriren en manco de un mes. Y també ma mare y un minyó de quatre 
anys foren encontrats y van curar, y tots aquests morts y malats foren governats 
en ma casa I...) Per los camins se trobaven moltes persones pobres que 
s'encontraven i caminaven tant com podien i, com no podien més, s'ajeien en un 
marge i allà pantejaven fins que morien, que encara que hi passàs ningú, tothom 
ne fugia, que ningú no s'hi gosava acostar a dir-li ninguna cosa ni donar-li res, 
que era un mal tan dolent que aportà molt poca caritat ab si, que no es pot dir 
que no tan solament la gent fugien i s'apartaven dels malalts, però també 
s'apartaven dels bons, que no es gosaven acostar los uns ab los altros per temor 
que no apartassen lo mal apegat ab la roba, a on s'apega tant...). 


L'Hospitalenc Eliseu dels Àngels, frare descalç, es va afegir al clergat de Santa Maria 
del Mar que cuidava les víctimes de la pesta: 


4 Viendo pues su mucha caridad que el afio de 1651 avía en esta ciudad un fuego 
tan grande de peste, y que muchos se morían sin confessión ni comunión, le 
llegó al corazón, y así se ofreció con sumo gusto a dar la vida corporal a 
trueque que sus hermanos no perdiesen la espiritual y eterna I...) Al cabo de 15 
días de este santo exercicio se halló mortalmente herido del contagio-. 

També, el 29 de juny moria el germà donat del convent de Sant Josep de 
Barcelona Joan de Santa Teresa Peregrí, fill de Martorell, esirviendo a los apestados 
de esta casas. 


Fins i tot el propi Francisco de Orozco-Ribera y Pereira, marquès de Mortara, cap de les 
tropes castellanes que atacaven Barcelona reconeixia que: 


4...hauia enfermado alguna gente, creziendo el contagio, con mala sospecha de 
la enfermedad, dissimulando lo possible el darle su propio nombre, porque no le 
atenuase las reclutas del Exercito... x. 


L'abans esmentat Miquel Parets ho confirma: 


dc... mentres que lo 
siti de lV'enemich 
estigué devant 
Barcelona, sempre 
la —pesta estigué 
entre ells, en 
particular a la part 
de Sant Martí, aont 
tenien lo espital de 
dit mal, que se'ls 
morí molta gent y 
meresqueren — molt 
bé, que com en Sant 
Martí y Sant Andreu 
hi havia tant de mal 
de entrar per les 
cases y saquejar- 
les-. 


Els estralls de la pesta. 


La localitat d'Esplugues també va patir l'assot de la pesta. L'historiador espluguí Mn. 
Esteve Carbonell ens en parla: 


4La primera víctima fou a Càn Canyet (Càn Clota), on morí un home el dia 25 
d'abril del 1651, altres vinguts ja empestats de Barcelona, moriren en altres 
cases en el dies 20 i 21 de juny del mateix any. Alguns moriren en unes coves o 
barraques construides a la muntanya de Puig d'Ossa (Sant Pere Màrtir), 
estenent-se l'epidèmia pel poble. Per tal d'evitar el contagi, els Jurats Gervasi 
Bofill i Joan Coll donaren algunes disposicions sanitàries i no permetien que 
fossin passats pel poble els difunts víctimes de la pesta, sinó enterrats prop de 
les mateixes coves o cases on vivien. Un fill de Pau Carbonell fou enterrat a 
l'hort de la pròpia casa, un noi de Baldiri Oliveras a un camp tocant a la casa, i 
així alguns altres habitants, també víctimes de la mateixa malura, foren 
sepultats prop mateix d'allí on morien-. 


La pesta també va fer estralls a Vallvidrera. En poc més de dos anys, el seu rector, Mn. 
Pau Querol, va arribar a anotar trenta-vuit defuncions en el llibre d'Obits parroquial, 
tenint en compte que per aquells anys les cases de Vallvidrera no eren més d'una 

vintena. Una de les més castigades va ser Can Balasc, a les Planes, on van morir cinc 
persones d'una mateixa família. 


A Sant Just, una petita parròquia que l'any 1650 només tenia 33 cases, el tràgic degoteig 
de víctimes mortals havia començat dues setmanes abans que a Esplugues... 


La primera víctima mortal de la qual es té constància va tenir lloc el dia 10 d'abril de 
1651, en la persona de Josep Santfeliu i Miró, solter i hereu de la masia que ara 
coneixem pel nom de Can Vilà (seu del club d'equitació Poni Club Catalunya), el qual, 
precisament per causa d'aquell contagi, no va poder ser sepultat al cementiri parroquial, 
havent-ho de fer en una feixa situada entre la casa i la riera, mentre la resta de la família 
quedava confinada en quarantena domiciliària. 


Així ho va recollir el nostre rector d'aquell temps, Mn. Joan Bonells, en el corresponent 
llibre d'Obits: 


4fou enterrat en una feixa sota sa casa, perquè morí de pesta i se judica no ésser 
convenient enterrar-lo al fossar, per llevar la comunicació i perill d'encontrar- 
se altres, 1...) ni se li feu bé per estar els seus sense poder comunicar amb 
ningú. 


Encara no havien passat dues setmanes d'aquell decès que ja se'n produia un altre a la 
família, el de la seva germana, la qual morí el 30 d'abril i també afou enterrada allí junt 
a sa casa perquè morí de pesta (déu-nos guard)...-. 


Com a consequència de la mort de Josep Santfeliu, la primogenitura va passar a la seva 
germana Elisabet, la qual s'havia casat feia cosa d'un any amb el papiolenc Jacint Vilar, 
del cognom del qual va acabar prenent el nom aquella casa. 


Poc després, i en l'interval d'un mes, morien consecutivament i també de contagi, tres 
criatures filles de la família Massana, masovers de la coneguda finca (avui parc 
comarcal) de la Torreblanca, de la qual, en aquell temps, era propietari l'aristocràtic 
matrimoni format pel donzell Galceran de Dusai i Agullana i la seva muller Jerònima 
d'Aragall i Vilar, residents normalment a la seva casa palau del carrer de Montcada, a 
Barcelona. 


El dia 10 de maig de 1651 moria a la masia actualment coneguda com Can Freixes un 
fill del que llavors era el seu propietari des de feia una cinquantena d'anys, el doctor en 
medicina Lluc Cabessa i Riber, ciutadà honrat de Barcelona i jurat del Consell de Cent. 


Lluc Cabessa també va sucumbir a la pesta, i així trobem que en el corresponent llibre 
d'Òbits, tot i que no està enregistrada la seva defunció, podem constatar com apareixen 
recollides les misses i honres fúnebres que li van ser dedicades, la qual cosa ens permet 
suposar que ell possiblement moriria al seu domicili barceloní del carrer del Vidre, on 
sovint residia a causa de les seves activitats professionals i polítiques. 


Les morts per contagi se seguien produint. El 5 de juliol de 1651 moria Pau Cortès i 
Solà, pagès, de 47 anys, fill d'Anton Cortès i d'Elionor Solà, amo de la Masia de Can 
Cortès. 

Tot i les rigoroses 
mesures de prevenció 
que usualment es feien, 
sorprenentment en Pau 
Cortès va poder rebre 
abans de morir 
assistència religiosa — i . £ XP, 
fins i tot el concurs d'un Pr. Ti RE 
notari per enregistrar les aaiimyalc iot A Pe 90 14 Br, ra 


mer Cel 
seves darreres voluntats. Es ant z pas edi 5 fe des: pecd 5a Cap PY) 
No obstant això, a l'hora 


mols" pr a) dl marmeler LP arena. 
de sepultar-lo, tampoc es 


va poder portar el seu 
cadàver: al —cementiri Les morts dels membres de la familia Cortès, recollides 


parroquial i va ser als llibres d'òbits parroquials. 

enterrat a la bassa del 

molí fariner (les restes del qual, magníficament restaurades, podem admirar al costat del 
poliesportiu municipal), ja que llavors aquell molí ja estava en desús. El rector Joan 
Bonells ens ho confirma: 


eDimecres a sinch de juliol any mil sis cents sinquanta hu, morí pau Cortes 
pages de la pnt parroquia, rebé tots los sagraments, fonch enterrat en la bassa 
del moli den pedrosa, perque mori de peste (deu nos guart) feu test. en poder de 
un notari de bars. 


Una setmana més tard, el 12 de juliol de 1651, moria la seva muller, la santjustenca 
Maria Angela Cardona i Sadurní, de 34 anys, filla del també santjustenc i batlle 
parroquial Joan Cardona i Oriol i de la beguetana Angela Sadurní i Rovira. 


També van caure, víctimes d'aquella terrible malaltia, tres dels seus fills, amb la qual 
cosa, aquella família va haver de suportar, de cop, la pèrdua de cinc dels seus membres. 
Tots ells van ser sepultats a l'esmentada bassa del molí fariner. 


A poc a poc, la terrible epidèmia va anar remetent i progressivament es va poder tornar 
a la normalitat. Els morts, que en els moments àlgids havien estat sepultats en indrets 
apartats, lluny de la població, eren exhumats i duts a terra sagrada. Tal és el cas dels 
membres de la família Cortès, que van ser traslladats a instància de Francesc Joan 
Cardona i Sadurní, cunyat i marmessor testamentari del difunt Pau Cortès, com bé ens 
explica Mn Bonells: 


4Nota que a 9 de janer de 1654 foren traslladats los ossos de Pau Cortès, 
Mariàngela Cortès y de tres fills dels dits cònjuges al fossar de la pnt iglésia, en 
lo vas de la Casa Cortès, los quals per ocasió de ser morts los dits de peste, 
estaven enterrats en la bassa del molí den Pedrosa. Marmessor Fc Cardona. . 

Amb la signatura del Tractat d'Utrecht l'abril de 1713, Felip V va ser reconegut com a 
rei de la corona castellana a canvi de la pèrdua de les possessions europees, que van 
restar a mans dels àustries, i de territoris com Gibraltar i Menorca, que van quedar en 
mans dels anglesos. 


A Catalunya, després de dos dies de reunions, la Junta de Braços va decidir continuar 
lluitant contra els borbònics tot i ser plenament conscients de que s'havien quedat sols 
després de la retirada de les tropes aliades. 


Sota les ordres de Restaino 
Cantelmo-Stuart i Brancia, 
duc de Pòpoli, l'exèrcit 
borbònic es preparà per 
atacar la capital, Barcelona. 


El duc de Pòpoli no tenia 
encara pressa per començar 
el setge de Barcelona, tot i 
que ja havien arribat al seu 
camp vint batallons i altres 
vint esquadrons de tropes 
espanyoles provinents 
d'Extremadura. 


Fragment del mur de la fortificació desprès com a 


La raó de la seva demora va 
ser, a més de la dificultat 
que suposava el transportar 
a Catalunya les municions i artilleria necessàries per a aquesta empresa, l'esperança de 
que els barcelonins, en veure's abandonats per les forces que els recolzaven, implorarien 
finalment la clemència de Felip V, tornant altre cop sota el seu domini. 


conseqiiència de la seva voladura. 


Finalment, el dia 24 de juliol de 1713 l'exèrcit de les Dues Corones (Espanya i França) 
es va posar en marxa des de Martorell, població que havia ocupat el dia 19. 


El dia 25 de juliol de 1713 feien acte de presència per l'Hospitalet onze esquadrons i 
algunes companyies de granaders de les tropes filipistes que constituien l'avantguarda 
de l'exèrcit de prop de 20.000 homes amb què el duc de Pòpoli, cap de l'host atacant, 
comptava per sotmetre Barcelona. 


Poc després ja es produien les primeres topades amb els patriotes locals prop de Santa 
Maria de Gràcia, Sants i les Corts. El setge de Barcelona havia començat. 


Poc abans d'enviar-lo a l'ofensiva sobre Catalunya, Felip V havia donat al duc de 
Pòpoli instruccions molt concretes sobre el tracte que calia donar a qualsevol tipus de 
fortificació militarment aprofitable que es trobés en territori català: 

4Hareis arrasar qualquier lugar murado o castillo, obligareis al país a que abra 
caminos carreteros por todas partes, Y particularmente en la montafia, para 
facilitar la marcha de las tropas y paso de la artillerías. 


En compliment estricte d'aquestes ordres, la major part de fortaleses, grans o petites, 
que hi havia a Catalunya van sucumbir sota la piqueta borbònica. 


La petita fortificació local existent al cim de la Penya del Moro no es va sostreure a 
D'acció destructiva dels invasors, i encara avui són clarament visibles els efectes d'una 
voladura feta amb pólvora. Tot i que no es conserven proves documentals sobre la data 
exacta en què aquesta es va fer, és sabut i comunament acceptat que la voladura de la 
fortificació de la Penya del Moro va tenir lloc durant la campanya sistemàtica de 
destrucció de les fortificacions catalanes duta a terme per voluntat de Felip V. 

UNA ACCIÓ DELS PARTISANS DE LA COMARCA DURANT EL SETGE DE 
1714. 


Situem-nos a les acaballes de la desastrosa Guerra de Secessió, que tan nefastes 
consequències va tenir. 


Una de les unitats que formaven part de les tropes borbòniques que van assetjar 
Barcelona durant el terrible setge de 1713 a 1714 era el regiment de cavalleria que duia 
el nom de "Rosellón Nuevo". 


Aquest regiment, autèntica unitat d'elit dins de les forces atacants, era de creació 
relativament recent, ja que s'havia constituit el 24 d'abril de 1703, passant poc després, 
l'I de juny del mateix any, la seva primera revista. Tal com s'estilava a l'època, el 
"Rosellón Nuevo" estava format per 12 companyies de 30 genets cadascuna, la qual 
cosa suposava una força total de 360 homes. 


Des del 6 de gener de 
1707, el seu cap era el 
coronel Juan de 
Cereceda y Carrascosa, 
un hidalgo" de 
Villares del Saz 
(Conca) de 48 anys, 
cavaller de l'orde de 
Calatrava, que era 
conegut en els medis 
militars de l'època amb 
els sobrenoms d'"El de 
los Rebatos" i "El 
Centauro de la 
Mancha" . 


in 
El 4 
Li 
EL 
El 
E 
z 
- 
z 
- 
- 

A EH 
z 
i 
U 
-— 
- 
- 
El 


JI 
ÉJ LLIT mina LU MIT CIM mi 


irmemo 4 Qeuallenia aver N 


Des de l'inici de la 
guerra de Successió, les 
accions en les que 
aquesta — unitat — va 
intervenir havien esdevingut memorables. Així, el 29 de març de 1707, i amb només 
dues companyies del seu regiment, el coronel Cereceda havia aconseguit capturar prop 
d'Alacant tot un regiment d'infanteria comanat per François de la Rochefocault, marquès 
de Montendre. Tot just un mes després, a la batalla d'Almansa (25 d'abril de 1707), van 
contribuir a aniquilar en combat un altre regiment aliat format per hugonots francesos 
que lluitaven al servei de la Reina Ana d'Anglaterra i que estaven dirigits pel cap 
camisard Jean Cavalier, el qual amb prou feines va poder escapar malferit. El 31 
d'octubre de 1707, prop de Lleida, derrotaren i van fer fugir sis esquadrons del 8è 
regiment de cavalleria austríaca que dirigia el comte Antonio di Sormani, i que els 
triplicaven en nombre i força. També havien intervingut d'una manera molt destacada a 
les batalles d'Almenara (27 de juliol de 1710), Monte de Torrero-Saragossa (28 d'agost 
de 1710) i Brihuega-Villaviciosa (8 al 10 de desembre de 1710). 


Oficial i soldat del regiment "Rosellón Nuevo " 

Durant el setge de Barcelona, el campament del regiment "Rosellón Nuevo" estava 
situat en el centre de l'hipotètic triangle que venen a formar els nuclis de Les Corts, 
Sants i Collblanc, tot just en el sector on actualment es troba la moderna parròquia 
cortsenca de Santa Tecla, al costat del punt en el que ara s'entrecreuen la Gran Vía de 
Carles III i l'Avinguda de Madrid. Al seu flanc dret estaven acampats els genets del 
regiment de Santiago, i a l'esquerra ho feien els 300 homes que integraven el regiment 
de cavalleria que comanava el coronel Orive, també veterà de la batalla de Saragossa. 
Davant seu, a l'alçada de les cases de Sants, ja es trobava el cordó amb les línies 
fortificades dels assetjants, i a l'altra banda s'estenia la terra de ningú, batuda per 
l'artilleria d'ambdós bàndols. 


En una època en que les 
estructures normals 
d'intendència deixaven 
un tant que desitjar, era 
relativament frequent el 
fet de que moltes unitats 
tinguessin — cura — de 
procurar-se i administrar 
el seus propis recursos, 
especialment pel que fa a 
les vitualles. Per tal de 
subvenir.— l'alimentació 
dels seus homes, el 
coronel Juan de 
Cereceda disposava, 
entre d'altres medis de 
suport, d'un —qramat 
format per gairebé un 
miler de caps de bocs 
castrats, el qual el tenia pasturant a la rereguarda, a les muntanyes de Collserola, retirat 
de la línia del front. 


La vall de Sant Just amb la Coscollera i el Coll de les Torres. 


Cap a finals de desembre de 1713, aquell ramat es trobava a la zona de muntanya on 
confluien els termes de Sant Just Desvern, Vallvidrera i Santa Creu d'Olorda, a la 
collada que es coneix amb el nom de Coll de les Torres, situada entre els turons de 
Merlès i de la Coscollera i que separa en aquell punt la vall de Sant Just de la de 
Valldonzella. 


Coneixedors de l'existència d'aquesta font d'aprovisionament dels borbònics, i sent 
conscients de l'extrema penúria que estava patint l'assetjada ciutat de Barcelona, alguns 
dels caps de casa propers a la Zona on pasturava aquell ramat van veure la possibilitat 
d'intervenir-hi, tot aprofitant els seus profunds coneixements del terreny que trepitjaven. 


Un dels principals protagonistes d'aquella conxorxa va ser Jacint Fatjó, originari de 
Cerdanyola, que des de feia 34 anys i arran del seu casament amb Teresa Parellada, 
pubilla de Can Parellada, havia passat a ser cap de casa d'aquella masia santjustenca 
que, des que ell hi va entrar i fins als nostres dies, duu el nom de can Fatjó. 

També hi intervingueren els seus dos fills, Gabriel i Francesc Fatjó Parellada, així com 
també el seu sogre, Gabriel Parellada Ramoneda, que encara vivia amb ells. 


Altres santjustencs que hi van participar en aquella acció foren Francesc Padrosa, cap de 
casa de la masia de Can Padrosa, situada a la solana de la vall de Sant Just, i Pere 
Cuyàs, amo de Can Cuyàs, masia santjustenca situada pràcticament a la partió amb el 
terme de Vallvidrera, on abans havia estat ubicat el convent de Sant Joan de l'Erm, la 
capella del qual, llavors encara es conservava. Un dels seus fills, Bartomeu Cuyàs 
Modolell, que després d'aquests fets hagué de marxar a viure a Valldoreix, va morir tot 
just tres mesos i mig després a mans dels borbònics, juntament amb Felicià Carbonell, 
un veí d'aquella localitat. 


Com hem pogut veure anteriorment, un dels implicats, Gabriel Fatjó i Parellada, havia 
estat jurat del comú de Sant Just durant el període comprès entre maig de 1712 i juny de 
1713. No va ser aquest l'únic cas de participació dels integrants santjustencs d'aquest 
escamot en els afers municipals: el seu avi matern, Gabriel Parellada, també havia 
exercit aquest càrrec en els períodes de juny de 1700 a maig de 1701 i de maig de 1703 
a maig de 1704. També Francesc Padrosa havia estat jurat des de juny de 1702 a maig 
de 1703 i de juny de 1706 ajuny de 1707. 


Un altre dels participants en aquella trama, i potser el seu principal instigador, va ser 
Josep Busquets i Xammar, hereu de la masia de Can Busquets, del terme municipal de 
Vallvidrera i parròquia de Valldoreix, cosí en segon grau dels Fatjó, i nebot alhora del 
coronel de l'Exèrcit de Catalunya Francesc Busquets i Pujol, comandant del Regiment 
d'Infanteria número 8 sota les ordres del Comandant en Cap de l'Exèrcit de l'Exterior, 
Antoni Desvalls i de Vergós, marquès de Poal. 


Altres implicats en aquella acció van ser els llebrencs Bartomeu Castellví i Jaume 
Balasc, amo de Can Balasc de Vallvidrera i emparentat amb els Fatjó a través de la seva 
muller, la santcugatenca Paula Margenat i Fatjó, i els caps de casa del terme de Santa 
Creu d'Olorda Joan Serra, de Can Serra, casa de pagès situada pràcticament al costat de 
l'església parroquial de Santa Creu, i Pau Amigó amo de la masia de Can Amigó del 
Baluard i germà de Josep Amigó, masover de Can Tudó (actualment Can Ginestar), a 
Sant Just Desvern. 


La nit del 27 al 28 de desembre de 1713, aquest grup d'homes, que com acabem de 
veure eren tots de la zona i majoritàriament santjustencs, es va dirigir al lloc on 
pasturava el ramat, del que tot seguit se'n va apoderar, segurament després d'haver 
reduit els possibles pastors que el vigilaven. Poc després, i dins d'aquella mateixa nit, 
l'escamot de partisans va travessar les línies borbòniques amb el ramat que acabaven de 
capturar, tot esquivant els nombrosos centinelles que vigilaven els camins, i van dur les 
992 bèsties que el formaven a través de la terra de ningú fins arribar a les línies dels 
barcelonins, deixant-lo finalment als vessants de la muntanya de Montjuic, emparat per 
l'abast de l'artilleria catalana. 


El Consell de Cent barceloní, principal beneficiat per aquesta proesa, la recollia en el 
seu dietari de la segient manera: 


"DIJOUS, a XXVIII de dit.- En aquest dia, entraren en la present Ciutat 
noucents o mil crestats que uns partisans anaren a pèndrer en Santa Creu de 

l'Orde la nit antes, y pujaren per Montjuich, los quals la Ciutat compta per lo 
abast de ella. " 


L'audàcia d'aquest imprevist cop de mà enfurismà en gran manera els filipistes, en 
especial el coronel Juan de Cereceda, que veia com amb aquesta acció la seva tropa 
d'elit havia estat burlada per uns simples paisans que els havien fet quedar en ridícul, 
tant als ulls de l'enemic com dels seus propis companys d'armes. 


S'imposava contestar amb una represàlia com més immediata i sagnant, millor. 


Aquell mateix migdia, tres cossos de cavalleria van sortir per altres tants punts del cordó 
dels assetjants en aquella venjativa operació de càstig. Les víctimes, en aquest cas, 
serien uns pobres pastors que es 
trobaven a la terra de ningú, confiats 
en la seva condició de paisans no 
combatents, i que estaven apeixint 
alguns caps de bestiar propietat de 
l'hospital de la Santa Creu. 


Segons la premsa local del moment, 
durant la represàlia sobre aquella 
porción de personas indefensas" es 
va arribar a fer, entre morts i 
malferits, un total de 22 víctimes, i tot 
per a aconseguir arravatar-los alguns 
ases i divuit cabres. 


La sang d'aquella pobre gent apaivagà 
momentàniament la seva còlera, pel 


Oro 
que fa a l'afront que havien sofert, edirldanla X/2 dg 626-ct 


ó5Ç-6 


però el tema del rescabalament 
d'aquell robatori no va caure en 
l'oblit, el ramat sostret estava valorat 
en 4.394 peces de vuit, i calia 
recuperar com fos aquell import. 


Atès que el ramat havia estat capturat La minuta del notari Soldevila. 

en els termes de Sant Just, Vallvidrera 

i Santa Creu d'Olorda, i que, a més, 

els autors, la identitat dels quals ja es començava a suposar, pertanyien a aquestes 
localitats, el duc de Pòpoli, a instància de Juan de Cereceda, va ordenar que aquell 
import fos satisfet per les universitats de tots tres pobles. A més, la limitada solvència 
d'aquells sospitosos així ho aconsellava. 


Els representants dels tres comuns afectats van acudir sense èxit davant del destacat 
botifler Josep d'Alós i de Ferrer, catedràtic de dret civil a la Universitat de Barcelona 
que havia fugit de la ciutat el l/OS quan els austriacistes li van saquejar la casa de 
Barcelona i també li cremaren una altra que tenia a Sarrià. Josep d'Alós tornava ara amb 
les tropes borbòniques en qualitat d'assessor de l'estat major de l'exèrcit filipista. 

No hi hagué res a fer i es ratificà la forma de satisfer el valor del ramat de la manera en 
que havia ordenat el duc de Pòpoli. A més, mentrestant, els autors d'aquell fet ja havien 
estat identificats i engarjolats, i ja s'havien formalitzat els oportuns procediments civil i 
criminal contra en Busquets i els tres Fatjó. 


Pressionats pel coronel Cereceda, que exigia l'immediat rescabalament de la pèrdua 
econòmica soferta, els jurats de tots tres pobles van haver d'acceptar i signar les 
lleonines concòrdies que els van ser presentades pel seu creditor a través del notari de 
Barcelona Josep de Soldevila i Masdeu, Ciutadà Honrat de Barcelona des del 17 de 
febrer de 1710 per privilevi atorgat per Felip V. 


Soldevila obtindria l'any segúent el càrrec de receptor i administrador general del paper 
timbrat, i més tard, a través del matrimoni entre la seva filla Liberata amb Francesc 
d'Alós i Rius, fill de Josep d'Alós i de Ferrer, acabaria entroncant amb aquesta 
poderosa família de botiflers. 


El pagament de la quantitat imposada es distribuí d'aquesta manera: Vallvidrera, 878 
peces de vuit, 2 sous i 4 diners, Sant Just Desvern i Santa Creu d'Olorda, 1.757 peces de 
vuit, 16 sous i 10 diners cadascuna. A més, els honoraris notarials i demés despeses van 
haver de sortir dels eraris de tots tres municipis. 


Dos dies després, el 19 d'abril de 1714, els tres comuns acabaven comprometent-se a 
pagar l'import que s'havia estipulat a canvi de l'anul-lació dels procediments que 
s'havien instruit contra els quatre encausats, i amb aquesta finalitat van establir sengles 
repartiments proporcionals entre els seus respectius veins. 


Com que algunes cases no disposaven dels diners en efectiu, establiren censals. A Sant 
Just no tenim notícia més que d'un censal creat per Francesc Cortès, batlle del poble, i 
Gabriel Fatjó, un dels acusats, a favor d'Esteve Bosc, pagès de Sant Boi, per un preu de 
560 lliures i una pensió de 28 lliures pagadores l'11 de juny de 1714. 


Com veieu, l'acció repressiva de l'enemic, tot i ser molt dura, va ser, 
incomprensiblement, bastant més lleu del que en principi es podia haver esperat, ja que 
els nostres herois ben bé s'hi podien haver deixat la pell. 


És aquesta una circumstància de la qual tots ens podem alegrar. La història té aquestes 
cosesl 

EMPRESONAT PELS UNS I PELS ALTRES: LES TRIBULACIONS DEL MEU 
AVI VUITE DURANT LA GUERRA DE SUCCESSIO 


Aquesta petita historia d'avui va tenir lloc aquí a la comarca, en una època de fortíssim 
trasbals que va marcar profundament la història futura de la nostra terra. Com en tots 
aquests relats, no entraré gaire en detalls sobre els grans fets, els que omplen les planes 
dels llibres d'història, sinó que em centraré en la manera en que aquests fets van afectar 
a la població normal i corrent, a gent com nosaltres. 


En aquest cas, com podreu veure, els protagonistes d'aquesta historia van ser uns 
avantpassats meus per línea materna. 


Situem-nos per un moment a la baixllobregatina localitat de Begues quan tot just 
s'acabava de superar la primera dècada del segle XVIII, un petit poble eminentment 
agrícola, de poc més de 160 habitants, penjat al capdamunt del desèrtic massís del 
Garraf, i que juntament 
amb Castelldefels, Gavà, 
Viladecans i Sant Climent 
formava part de la baronia 
d'Eramprunyà, els titulars 
de la qual, en règim de 
proindivís, eren en aquells 
moments — els — nobles 
Francesc de Bournonville 
i Perapertusa i Francesc 
de Copons i Grimau. 


El meu avi vuitè, Josep 
Petit del Mas Traval i 
Mata de Garriga (Begues, 
1662 — 1714), fill del 
també —beguetà Jaume Ruines del Mas Traval, a Begues. 

Petit del Mas Traval i 

Valls i de Francesca Mata de Garriga i Batlle, natural de Pierola, era membre de 
l'extensa família dels Petit, un grup familiar de possible origen occità que estava 
establert a la zona des de finals dels segle XIV o començaments del XV, estant en 
aquells moments al front de diversos masos del terme de Begues. 


Josep Petit, que l'any 1713 tenia 51 anys i era el cap de casa del Mas Traval, havia estat 
feliçment casat durant 30 anys amb la també beguetana Agnés Romagosa i Sala, amb la 
qual va tenir 10 fills, però des de l'any 1706 era vidu. 


Aquesta masia, el mas Traval, que actualment està en ruines, va estar habitada fins a 
mitjan segle XX i era llavors propietat de la família Petit des de feia dos segles, quan 
Joan Petit del Puigvoltor (una altra masia beguetana) la va comprar l'any 1512 als seus 
anteriors propietaris Joan i Montserrat, Ferret, pare i fill. 


Des de llavors els Petit l'havien anat transmetent per herència de pares a fills: 

- — L'any 1544 Joan Petit del Puigvoltor la transmeté al seu fill Jaume Petit del Mas 
Traval. 


- — El 1562 l'heretà el seu fill Bartomeu Petit del Mas Traval i Boter. 
- — El 1621, Jaume Petit del Mas Traval i Valls. 


- I el 1673 el nostre protagonista, Josep Petit del Mas Traval I Mata de Garriga, 
que en aquell temps exercia el càrrec de batlle per compte dels anteriorment 
esmentats barons d'Eramprunyà. 


Com tots sabem, la signatura, aquell any, del tractat d'Utrecht havia posat fi en els 
escenaris europeus a la guerra de Successió a la corona d'Espanya entre els bàndols 
borbònic i austriacista. 


En el marc d'aquell tractat també s'havia signat el Conveni per a l'evacuació de 
Catalunya i l'armistici 
d'Itàlia, que establia el 
procés de retirada dels 
20.000 integrants de les 
tropes austríaques que 
encara combatien en el 
Principat de Catalunya. 


Els — detalls — pràctics 

d'aplicació d'aquell 

conveni es van ultimar 

a l'Hospitalet el 22 de 

juny de 1713 i mentre 

els — darrers — soldats 

austríacs de Barcelona 

eren embarcats en naus 

La decisió de la Junta de Braços. angleses, la Junta de 

Braços convocada per 

la Generalitat, presidida 

pel seu conseller en cap Manuel Flix i Ferreró, va optar per la resistència a ultrança dels 
catalans. La lluita a casa nostra continuaria. 


Amb la intenció d'acabar amb aquella resistència, l'anomenat Exèrcit de les Dues 
Corones (França i Espanya) va arribar el 19 de juliol a Martorell, disposat a iniciar el 
setge de la capital catalana, setge que començaria el 25 de juliol. Al seu front anava 
Restaino Cantelmo-Stuart i Brancia, duc de Pòpoli, del qual podem veure el seu segell i 
la seva signatura autògrafa en aquest document que es conserva a l'arxiu de Sant Just 
Desvern. 


A Begues, però, tot i que els barons d'Eramprunyà eren obertament partidaris de Felip 
V (per tal motiu els austriacistes li havien confiscat a Bournonville la seva meitat de la 
baronia l'any 1712 i a Copons li van fer el mateix el 1713), la població, al igual que 
passava en altres localitats veines com Castelldefels o Gavà, simpatitzava 
majoritàriament amb el posicionament defensat des de la Generalitat. 

Era un temps (i encara avui, també) en que, tal com ens ho mostra aquesta caricatura de 
l'època, tots els restants estaments socials, independentment del seu posicionament 
polític, descansaven damunt de les classes treballadores (en aquest cas, els pagesos), i 
en tal sentit hi ha constància documental de l'aportació tant econòmica com en espècie 
de la pagesia beguetana a les forces catalanes durant els anys 1709, 1711, 17121 1713. 


A partir de l'establiment del setge de Barcelona per part dels exèrcits que donaven 
suport a Felip Vè (setge que com tots sabem acabaria el fatídic 11 de setembre de 1714), 
van ser aquests, els borbònics, els que s'emportarien les aportacions dels beguetans 


Tot i que aquell territori estava ocupat per l'enemic, pel massís del Garraf es movien 
forces catalanes en peu de guerra, tal és el cas del regiment de cavalleria de Sant Jaume 
que manava el capità Joan Francesc Armiges, que d'acord amb el marquès de Poal, 
durant la primavera de 1714 va anar reclutant homes per Corbera, Sant Climent i altres 
pobles de la baronia d'Eramprunyà per tal de conquerir els ports de Sitges i Vilanova. 


És en aquest context que 
el 14 de maig de 1714 
una partida de voluntaris 
de —Corbera es —va 
presentar a Begues per tal 
d'aconseguir homes i 
sobre tot diners, adreçant 
se a Josep Petit el qual, 
com a batlle que era, els 
va manifestar que per 
causa de les exaccions a 
que els sotmetien els 
borbònics les arques del 
poble estaven exhaurides 
i no podia satisfer allò 
què el demanaven. Un escamot a cavall 


Llavors els membres d'aquell escamot, contrariats i actuant a la desesperada, el van 
agafar pres, tot i que per idees es podia considerar que era "dels seus". 


Els seus captors se'l van endur detingut i el van tancar al castell de Corbera, exigint al 
comú de Begues la quantitat de 4 dobles d'or (unces de vuit escuts, amb un valor 
equivalent al de 16 duros o rals de vuit) com a rescat. Aquest Castell de Corbera, en 
finalitzar la guerra, seria fet enderrocar pels borbònics. 


En saber d'aquell segrest, els beguetans, i especialment la seva família, van quedar 
commocionats. Era un import molt alt que difícilment podrien aconseguir, i encara 
menys dels fons públics, esquilmats pels borbònics. 


Per sort, el seu cunyat i amic Jaume, germà d'Agnés, la seva muller, va intervenir. 


Aquest nou personatge, Jaume, també és avantpassat meu i avi vuitè, com l'anterior. Es 
el que passava en els pobles petits, que hi havia una forta endogàmia i gairebé tots eren 

parents els uns dels altres. Resulta impossible trobar cap de les famílies antigues de 
Begues que no tingui enllaços amb alguna de les múltiples branques dels Petit. . 


Jaume Romagosa i Sala, cap de casa de Can Romagosa de la Plaça (que aquí la teniu en 
una imatge actual), era el fill gran i hereu del meu avi novè Josep Romagosa i Llopart, 
antic batlle de Begues, el qual, en la seva època també havia tingut una existència 
políticament moguda, ja que per causa d'haver estat un dels capdavanters rebels durant 
la passada revolta dels Barretines (1687-1689), va ser exclòs del perdó general concedit 
l'any 1690 en sufocar-se aquella rebel-lió, i va haver de viure amagat durant bastant 
temps. 


Per tal motiu, el seu fill Jaume Romagosa va haver d'exercir de cap de casa molt abans 
de la mort del seu pare, esdevinguda l'any 1695. 


Jaume Romagosa, veient que aquella 
quantitat exigida pels segrestadors del 
seu cunyat no podia sortir de cap altre 
lloc que no fos del seu propi peculi 
particular, va posar de la seva butxaca 
aquelles quatre dobles que els eren 
exigides, i amb elles va pagar el dia 27 
de maig el rescat necessàries pel rescat 
del seu cunyat, el qual va poder 
reintegrar-se tot seguit al seu entorn 
familiar. 


ni 


La Guerra de Successió s'apropava a la 
seva fi. L'I1 de setembre de 1714 les 
forces de Dexèrcit de les dues corones 
assaltaven Barcelona i no gaire temps 
més tard d'aquella victòria dictarien el 
Decret de Nova Planta que vindria a 
anorrear qualsevol forma d'autogovern 
català. 


Amb el país ocupat per les tropes 

Tancat a la garjola francoespanyoles els soferts beguetans 

van continuar sent objecte de noves i 

continuades exaccions: Aquesta vegada 

es tractava de les anomenades quinzenades, destinades a mantenir les tropes 

borbòniques d'ocupació. A la imatge podeu veure un dels rebuts d'aquell impost que es 
conserva a l'arxiu de Sant Just Desvern. 


Josep Petit, encara en el seu paper de Batlle al front d'un poble amb les arques 
pràcticament buides, va manifestar el seu desacord amb aquella nova maniobra d'ofec 
impossible d'acomplir, per la qual cosa va tornar a ser engarjolat, i aquesta vegada pels 
altres, els vencedors de la guerra. 


Al poc d'haver estat alliberat, i probablement com a conseqiència d'aquest segon 
empresonament, la salut de Josep Petit del Mas Traval, que ja era un home relativament 

gran, es va acabar ressentint, passant a millor vida el 16 d'octubre de 1714, quan amb 
prou feines feia un mes que havia acabat la guerra. 


A la mort de Josep Petit, el va succeir com a cap d'aquella família el seu hereu Ramon 
Petit del Mas Traval i Romagosa, que es va casar amb Maria Anna Pujades Dolcet, de 


Piera. 


La seva neta, Josepa Petit Llopart, es va casar amb Joan Parellada Marcer, d'Olesa de 
Bonesvalls, extingint-se així el cognom Petit en el meu llinatge. 


D'igual manera, els Miret de Sant Cugat Sesgarrigues van desplaçar més tard els 
Parellada, entrant després en el seu lloc el llinatge Forns, dels quals he heretat el meu 


quart cognom, segon de la meva mare. 


Dels PETIT 
Als FORNS 


IOSE PA PETIT DART 


1 Begues, 29.10.1759 
ac. Olesa de Bonesvalls, 26.11.1776 
2 Olesa de Bonesvalls, € 1818 


t Olesa de Bonesvalls 
dv Sant Cugat Sesgarngues, 22.07.1818 
hd 


JOAN PARELLADA MARCER 


"Olesa de Bonesvalls, 23.06.1755 
2 Olesa de Bonesvalls, € 1818 


MARTA MIRET PARELLADA 
"Sant Cugat Sesgarngues, 03.09.1819 
x 


XY Sant Cugat Sesgarngues, € 1878 

CCE Juli Ochoa 


1716: ELS SANTJUSTENCS I L'ARROGANT PREPOTÈNCIA DELS 
VENCEDORS 


Com tots sabem, després d'un setge que va durar 14 mesos, l'11 de setembre de 1714 
les tropes borbòniques atacants van expugnar finalment la ciutat de Barcelona, 
aconseguint la seva capitulació en una de les més flagrants victòries pírriques de la 
nostra història. 


Un cop acabada la Guerra de Successió, la transformació en un exèrcit permanent 
d'ocupació d'una gran part de les forces que fins feia poc havien estat els atacants, feia 
impossible l'eliminació de les càrregues destinades a hostatjar, mantenir i remunerar 
aquells contingents, que havien estat establertes l'any 1713 pel filipista José Patifio i 
Rosales, que a partir d'aquell moment seria un dels principals artífexs del Decret de 
Nova Planta i també impulsor del Catastre. 


Tot i la obligatorietat d'aquest 
impost creat per sufragar una 
despesa de cap manera 
desitjada pels naturals del 
país, la seva estricta aplicació 
no —pressuposava — d'antuvi 
grans conflictes: Cada 
localitat havia de satisfer 
mensualment la quantitat que 
li havia estat assignada, i en 
cas d'haver d'hostatjar tropes 
només estaven obligats a 
3 procurar cobert, llenya i llit a 
cada soldat i mitja arrova de 
í palla a cada cavalleria, en el 

ben entès que el seu valor els 

A l'hora de la veritat, el tracte que les tropes d'ocupació dispensaven a la població 
quedava generalment molt allunyat del grau mínim de respecte i consideració que hom 
pogués desitjar. Molts són els casos de tractaments desagradables o fins i tot violents 
dispensats pels soldats als veins de nombroses localitats catalanes. 


A Sant Just Desvern, per sort, no hi havia tropes hostatjades. Tot i així, però, aquesta 
població no es va lliurar d'haver d'aportar respectables quantitats de diners, 
desproporcionades en comparació a la seva migrada economia local, per tal de 
contribuir a la subsistència de les tropes d'ocupació. 


Tal és el cas de la contribució que per mandat reial es va haver de satisfer l'any 1714 
com aportació a les despeses de manteniment de les tropes franceses, i que totalitzava 
dos cents pesos, a pagar en quatre terminis trimestrals de cinquanta pesos. 


Petits relats sobre Sant Just i la comarca 


A més d'aquestes càrregues pecuniàries, tampoc es van lliurar de patir abusos i 
vexacions per part de les tropes d'ocupació, especialment de les unitats de cavalleria 
que estaven de guarnició a Barcelona, les quals van veure en tots els pobles d'aquesta 
rodalia una bona font d'aprovisionament de la palla que els era necessària per les seves 
cavalcadures. De tal manera que va acabar sent una cosa relativament frequent 
l'arribada d'escamots de soldats, molts cops manats pels seus mateixos oficials, per 
aprovisionar-se de grat o per força d'aquella palla, cosa que a més, i segons es dedueix 
per la subsegient reclamació dels santjustencs, acostumaven a fer sense tenir-hi gaires 
miraments, malbaratant-ne una part més que considerable. 


De la mateixa manera que un parell d'anys abans havia estat el rector qui havia acudit al 
cap de l'exèrcit borbònic demanant que aturés els excessos que estaven cometent les 
tropes sobre la població, ara van 
ser els jurats els que es van veure 
obligats a fer-ho, aquest cop davant 
de José Patifio, en la seva doble 
qualitat d'intendent general de 
l'exèrcit i de president de la Junta 
Superior de Gobierno y Justicia 
establerta per les noves autoritats 
borbòniques. 


Encara que assistits per la raó, la 
qual cosa no se'ls podia negar, la 
resposta que —meresqueren el 
santjustencs és prou simptomàtica 
del caràcter que en aquella època 
podien tenir les relacions entre 
aquestes noves autoritats i una 
població a la que consideraven 
majoritàriament sotmesa però no 
guanyada. 


La resposta rebuda, tot i que 


possiblement hagués estat 
d'esperar, els va deixar esbalaits L'intendent José Patiiio y Rosales 
d'estupor: 


A través del comptador de l'exèrcit José Antonio de León y Luna, l'intendent Patifio els 
informava que la primera cosa que els calia fer abans d'emprendre cap mena de 
reclamació, era aplegar una provisió de cinc-cents quintars de palla (uns vint-mil vuit- 
cents Rilos) i portar-la a les seves expenses fins al magatzem de palla de Barcelona, que 
estava establert al Saló del Tinell, ja que en cas de no fer-ho així, no seria atesa cap de 
les possibles queixes que en endavant els santjustencs els poguessin fer per aquest 
motiu. Un cop realitzat tal lliurament els soldats ja no els molestarien més, i en cas que 
ho seguissin fent, llavors si que ja podrien ser denunciats. 


Es a dir, que si es volien lliurar d'aquells saqueigs indiscriminats que patien, el que 
havien de fer era retre prèviament un dipòsit que fos el suficientment gran com per a fer 
innecessàries aquelles incursions de les quals es queixaven. 

Així resava literalment el document que van rebre els atònits jurats Santjustencs, i que es 
conserva a l'Arxiu Històric de Sant Just Desvern (M'enorgulleix dir-vos que aquest 
document el va descobrir la Coral, la meva dona, en el decurs d'una investigació de 
caràcter històric que fa uns anys estava duent a terme): 


"4. DON IOSEPH PATINO, CAVALLERO DE LA ORDEN DE ALCAN-tara del 
Consejo de su Maglestad). en el Real de las Ordenes, è Intelnldente General del 
Exercito, y Principado de Catalufia, 4c. 

Respecto de las extorsiones que padeze el Lugar de sfaln Justo Dasbert con el 
motivo de pasar la Cavalleria de esta guarnizlioln a buscar la paja en su 
termino, y de lo qluel mediante sus desordenes se desperdicia de este genero. Se 
ordena y manda a las Justizias conduzcan con los vagajes de el dliclho lugar 
desde luego quinientos quintales de paja indispensablemente assí por redundar 
en su beneficio como por qluel de lo contrario no seran oydas las quexas de las 
vejaziones qluel por este motivo se le hizieren en adelante pues solo en casso de 
ser omisos en la observanzia y cumplimiento de lo expresado padeceran las 
execuciones de las mismas tropas advirtiendoles deveran tomar Recivo del 
Guarda Almazen de la porzion qjuel se les sefiala para su descargo y qluel no 
deveran permitir qluel en su termino se tome paja alguna por los vagajes 
qluel con pretexto de ser de ofizialles) van a buscarla aprehendiendo y dando 
parte o subcediere quererla tomar con Violenzia. Dada en Barzelona a veinte y 
nueve de junio de Mill Setezientos y quinze — 

Joseph Patino 

Por Manldatlo de su selfioJria 

Dn Joseph Antlonio) de Leon y Luna " 


No va ser aquest un cas únic, més aviat podríem dir que durant molt temps després de 
1714 aquesta fou la tònica general a Catalunya, sotmesa a una ocupació militar 
desmesurada (un soldat per cada 25 o 30 habitants) i Òbviament hostil, a la que calia 
mantenir, la qual cosa suposava per la població una càrrega manifestament onerosa i 
clarament assimilable a una represàlia política. 


Ara fa tot just tres-cents anys que van tenir lloc els fets referits anteriorment. 


Entremig dels dramàtics esdeveniments que en aquells moments s'estaven produint (ens 
trobem davant d'una autèntica hecatombe: la conquesta d'un petit país pels exèrcits més 
poderosos del moment i l'immediata aplicació per part dels vencedors dels mètodes més 
eficaces per al seu anorreament), aquesta breu pinzellada de projecció eminentment 
local que acabem de veure és una mostra més de quina hauria de ser la tònica general. 
Gairebé cada poble de la nostra geografia, n'estem segurs, conservarà en el seu record 
d'altres tants petits fets d'anàloga envergadura. 


Petits relats sobre Sant Just i la comarca VIU 


CAN GINESTAR I LES JOIES DE LA CORONA 


Actualment hi ha ben pocs santjustencs —si és que n'hi ha algun- que no sàpiguen què és 
ni on està Can Ginestar, aquella bonica mansió modernista que des de fa bastants anys 
hostatja la Casa de Cultura de Sant Just Desvern. 


Fins i tot podem trobar molts que ens podran parlar d'alguns aspectes més o menys 
coneguts de la seva història. 


Entre totes aquestes possibles petites històries que es podrien explicar sobre Can 
Ginestar... Coneixeu aquella de que existeix una certa, encara que un tant remota, 
vinculació entre els amos d'aquesta casa i el tèrbol afer de la desaparició de les joies de 
la corona espanyola 


Doncs si, aquesta rocambolesca història va tenir lloc poc menys de dos segles abans que 
el consistori santjustenc adquirís l'any 1978 aquesta casa als seus darrers propietaris 
privats, la família Modolell. 


En aquell —temps 
(finals — del —segle 
XVIII i a punt 
d'entrar ja al XIX) 
la masia, que tenia 
l'aspecte que podeu 
veure en aquesta 
imatge, era propietat 
d'una altra gent, la 
poderosa nissaga 
dels —Tudó, —una 
família que havent 
començat com a 
comerciants de 
teixits va arribar a 
assolir: els — més 
elevats nivells dins 


de la societat de La masia de Can Ginestar abans de la reforma de l'any 1911. 
l'època. 


El seu amo era llavors l'influent Jacint de Tudó i Alemany (1716-1773), membre del 
"Consejo de Castilla" (columna vertebral i principal centre de poder de la monarquia 
espanyola), del qual podeu veure l'autògraf, i tenia un germà una mica més petit, de 
nom Antoní, militar de professió, el qual era pare de quatre filles. 


Una d'aquestes nebodes de l'amo de Can Ginestar l'anomenada Josefa, a qui tothom 
deia Pepita, es va instal-lar a Madrid quan només tenia divuit anys, i aviat es va fer 
famosa en aquella ciutat. 


De primer començà com a model del famós pintor Francisco de Goya per acabar 
convertint-se no gaire temps després en la seva amant. 

Goya, molt ben introduit a la Cort, la va presentar al seu amic Manuel de Godoy, que 
aleshores anava pel camí de ser l'home més poderós d'Espanya, convertint-se en 
Valido" (mà dreta) del rei Carles IV i al mateix temps amant de la seva dona, la reina 
Maria Lluisa de Parma, al mateix temps que mantenia relacions íntimes constants amb 
la Pepita Tudó (com podeu veure, el seductor Godoy aprofitava molt bé el seu temps). 


Com que a la llarga tot es podía acabar sabent, i per tal de tapar un possible escàndol, la 
reina va fer casar Godoy amb Maria Teresa de Borbó i Vallàbriga, comtessa de 
Chinchón, cosina de Carles IV. 


Però bo i casat amb Teresa, Godoy va continuar la seva relació amb Pepita Tudó fins 
l'extrem que ella vivia a la mateixa casa del matrimoni format per Godoy i Teresa. 


L'escriptor i polític Gaspar Melchor de 
Jovellanos, en ocasió d'un banquet que 
li va oferir Godoy al Palau Grimaldi 
per haver estat nomenat ministre de 
Gràcia 1 Justícia, va deixar escrita la 
violenta impressió que li va suposar 
veure assegudes a taula les dues dones 
de'n Godoy: l'esposa i l'amant, una a 
cada costat seu: 


4A su lado derecho, la princesa, a su 
izquierdo, Pepita Tudó. Este 
espectúculo acaba en mi desconcierto. 
Mi alma no pudo sufrirlo. Ni comí, ni 
hablé, ni pude sosegar mi espíritu. Huí 
de allís. 


Entre el 1800 i el 1805 Goya va pintar 
les 'Majas" que li havien estat 
encarregades per Godoy per tal que 
forméssin part de la seva col-lecció 
particular. 


Retrat de Pepita Tudó, per Guillermo Ducher 


És altament versemblant el corrent 
d'opinió que afirma que la model de totes dues pintures va ser Pepita Tudó, que en la 
maja desnuda" tenia vint-i-un anys i vint-i-quatre en la vestida (l'altra, diguem-ne, 
"sospitosa" posible, la duquesa de Alba, ja tenía 40 anys ben fets quan es van pintar 
aquells dos quadres). 


Les "Majas" van ser considerades obres escandaloses i perseguides per la Inquisició que 
fins i tot va arribar a interrogar Goya per tal de saber qui havia estat aquella impúdica 


model. 


Era el temps en que Napoleó s'estava fent l'amo d'Europa. 

Pel març de 1808 els reis d'Espanya es trobaven a Aranjuez disposats a marxar cap a 
Sevilla i embarcar-se rumb a Amèrica, tal i com ja havien fet els reis de Portugal, degut 
a la gran presència de tropes franceses escampades per tot el país i que ja controlaven 
les comunicacions i la frontera. 


El dia 17 d'aquell mes va tenir lloc l'anomenat "Motí d'Aranjuez" en el que una munió 
de gent dirigida per nobles propers al príncep Ferran, que cada vegada estaba més 
enfrontar amb el seu pare, s'amotinà davant el palau reial i assaltà el palau de Godoy, 
cremant els mobles i altres estris. 


El mateix Godoy va 
ser. trobat amagat 
darrera unes estores i 
traslladat al quarter 
de la Guàrdia de 
Corps on va estar a 
punt d'ésser linxat. 
Fou — salvat — pel 
mateix príncep 
Ferran que aquell dia 
va rebre l'abdicació 
per part del seu pare, 
convertint-se en el 
nou rei Ferran VII. 


Mentre s'apaivagava El motí d'Aranjuez, per Zacarías Gonzàlez Velàzquez. 

el motí a Aranjuez, 

Pepita Tudó amb els 

seus fills, la mare i una germana escapava cap a Andalusia amb la pretensió d'arribar al 
Puerto de Santa Maria on els esperava un vaixell que els portaria fora del país. 


Arribats a l'alçada d'Almagro, a la Manxa, les grans dimensions dels carruatges i el fet 
de viatjar amb una caterva de criats, va cridar l'atenció de les autoritats, que iniciaren 
diligències per saber qui eren les persones que paraven a l'hostal. 


Un cop identificades les senyores, van procedir a escorcollar els seus equipatges i els hi 
van trobar més d'un centenar de joies de gran valor. 


Com que a més no tenien cap mena de passaport ni salconduit, el batlle d'Almagro va 
decidir detenir-les, juntament amb els criats que les acompanyaven. 


La detenció de Pepita Tudó a Almagro es perllongà fins que les forces franceses es van 
apoderar de Madrid. 


El dotze de maig, el mariscal francès Joachim Murat, duc de Berg i lloctinent general 
del regne d'Espanya en nom de l'emperador Napoleó, signà una reial ordre per la qual 
tant a Pepita Tudó com a Diego Godoy, germà de Manuel, detingut a Madrid, se'ls 
tornessin les pertinences embargades i els posessin en llibertat. 

Al mateix temps, se'ls van facilitar els diners necessaris i els passaports per anar a 
Baiona i després a Roma, a reunir-se amb la família reial exiliada i la seva cort. 


Aquella cort era tan nombrosa que constantment tenien problemes financers i no 
paraven de demanar diners, primer a Napoleó i mes tard al, ja rei, Ferran VII. 


La gran obsessió d'aquest monarca, un cop tornat a Espanya en acabar la guerra, va ser 
esbrinar què se n'havia fet de les joies de la corona espanyola, que s'havien volatilitzat. 


Ferran VII estava convençut que entre la seva mare i Godoy, i amb aquest, Pepita Tudó, 
les havien fet desaparèixer. 


Sobre aquest tema s'ha 
escrit bastant, tot i que no 
s'ha pogut provar mai 
d'una manera fefaent que 
Godoy o Pepita Tudó 
fossin els autors materials 
del robatori de les joies 
de la corona espanyola. 


De tota manera, anys 
després, i mentre Godoy i 
Pepita vivien a París, un 
informe elaborat per la 
policia francesa 
assenyalava — que "la 
senyora. Godoy llueix 
unes joies que estan 


La corona de substitució que s'esmenta. valorades en molts milers 
de francs". 


Hi ha també la possibilitat, però, de que les joies de la corona espanyola haguessin estat 
requisades mentre encara es trobaven a Espanya per ordre del rei francès intrús Josep 
Bonaparte. 


Siguin uns o altres els autèntics culpables del robatori, el cas és que aquell valuós tresor 
ja no va tornar mai més al patrimoni nacional. 


La sàvia VViRipedia ens aclareix al respecte: 


4Las joyas de la Corona de Espafia fueron las joyas vinculadas a la Corona de 
Espafia. Debido al incendio del Alcúzar de Madrid, a la Guerra de la 
Independencia y al devenir histórico de la Espaia del siglo XIX muchas joyas 
estàn dispersas o definitivamente se han perdido-. 


Des de llavors, la corona reial espanyola original, tal com arreu apareix representada 
heràldicament, no existeix com a objecte físic, i la que es fa servir en les cerimònies més 
solemnes de la monarquia és una de substitució que es va començar a utilitzar a la mort 
de Ferran VII. 

Se sap, però el destí d'algunes de les peces que havien format part d'aquelles joies 
perdudes. 


Tal és el cas de la famosa perla anomenada "La Peregrina", de dimensions i forma 
inusuals, que havia estat trobada a Panamà l'any 1560 i que va ser adquirida pel rei 
Felip II, passant des de llavors a formar part del tresor reial. 


Després de la desaparició i més que possible disgregació d'aquell tresor, aquesta 
valuosa perla va passar per diverses mans, fins que l'any 1969 va acabar sent adquirida 
per l'actor Richard Burton, el qual la va regalar a la també actriu i muller seva Elizabeth 
Taylor, que la va lluir en nombroses ocasions, fins i tot en algunes de les pel:licules en 
que va intervenir, com és el cas d'Anna dels mil dies (de l'any 1969) i Dolça Viena (del 
1977). 


A la seva mort, esdevinguda l'any 2011, la perla Peregrina va ser subhastada, sent 
adquirida per un magnat àrab que va pagar per ella la quantitat de 9 milions de dòlars. 

UNA HISTÒRIA DE BANDITS 


Actualment hi ha molta gent que coneix Can Vilar de la Muntanya perquè aquesta masia 
santjustenca és la seu del centre d'equitació Poni Club Catalunya. 


Per un instant imaginem-nos el Sant Just Desvern de fa poc més de dos segles: És el 
divendres 15 de desembre de l'any 1800, la propera setmana serà Nadal i ja estem 
gairebé a punt d'acabar aquest primer any del segle dinou que tot just hem estrenat. 


Ens trobem ara en el període de l'any en què els dies són més curts, i el fred ens convida 
al recolliment i al caliu de la llar. Són moments d'estar en família més que no pas de 
passar llargues hores al camp. 


Aquest vespre, després 
d'haver sopat i d'haver 
dut al llit i acotxat les 
seves dues filles, Anna, 
de 3 anys, i Magdalena, 
nascuda fa pocs mesos, 
el santjustenc Gaspar 
Vilar i Cuiàs, de 33 
anys, i la seva esposa 
Teresa Vilagut Balasc, 
natural de Santa Creu 
d'Olorda, fan una petita 
sobretaula a l'escó, tot 
repassant les feines que 
els caldrà fer l'endemà. 
Des que es van casar, 
vere pr. — ara farà uns cinc anys, 
DARE a SES MeC a DS Ir el pes de les feines del 
mas l'han hagut de dur 
ells dos, ajudats en tot 
moment pels mossos. 


La santjustenca masia de Can Vilar de la Muntanya en una 
imatge de mitjan Segle XX. 


Tot i que amb l'arribada dels freds hagi disminuit considerablement l'activitat agrícola, 
en una masia com la de Can Vilar de la Muntanya sempre hi ha moltes coses a fer. 


-Ens caldrà començar a collir les escaroles i els bròquils i després passar a les cols i apis 
de Nadal, tan preuats en aquesta època. No hem de descuidar tampoc la segona collita 
de la patata. Cal també que ens plantegem les podes i els empelts que hem de començar 
a fer, així com també controlar les olives, que ja gairebé estan per collir-les ... 


Concentrats en aquestes cabòries, cap dels dos no ha parat atenció que, a fora, les oques 
i els gossos estan fent, potser, una mica més de xivarri del que és normal. 

De sobte se sent una certa remor al cancell, seguida d'un fort cop que fa que la porta 
s'obri i que, juntament amb l'aire glaçat de l'exterior, entri a la casa un grup d'homes 
armats. 


Els desconeguts intrusos agafen immediatament els estorats esposos i els lliguen 
fortament a les cadires. Altre tant fan amb els mossos, als quals localitzen poc després 
d'haver fet un breu escorcoll per les diverses dependències del mas. 


Llavors, tot posant la punta d'un ganivet 
en el coll dels esglaiats esposos, els 
pregunten on tenen guardats vels 
principals objectes de valor de la casa. 
La pressió de l'acer sobre la pròpia carn 
convenç immediatament en Gaspar 
Vilar de la criminal determinació que 
mou aquella gent, i el fa confessar als 
facinerosos els diversos punts on es 
troben els béns que els bandits volen. 


Un cop aconseguit tot allò que anaven 
buscant, i tot deixant lligats encara els 
pobres estadants de can Vilar, aquella 
gent desaparegué submergint-se dins de 
la mateixa foscor de la que poc abans 
havien sorgit. 

Dies després, un desmillorat Gaspar 
Vilar, extremadament prim i amb el 

color. totalment trencat, explicava / eh 
aquests fets a un testimoni d'excepció, Dl 
el baró de Maldà, el qual ho recollia 

d'aquesta manera en el seu ben conegut 
"Calaix de Sastre": 


Suposat retrat del baró de Maldà. 


4Antes d'ahir a la nit succeí la desgràcia als pagesos de casa Vilar, del poble de 
Sant Just Desvern, sita en aquelles muntanyes a l'altra part de la Riera, al nord, 
una mitja hora distant, o cerca, del poble, que se n'hi entraren alguns lladres, i 
robat-los tot lo que tenien, havent lligat l'amo i demés de la casa, apuntant-los 
lo punyal al coll, a dir res, lo que no executaren, sí que dut-se'n un grandíssim 
susto, ab lo temor fundat que els matassen-. 


L'ensurt causat per aquell succés va arribar a afectar fins a tal punt la salut del pobre 
Gaspar Vilar, que mig any després, el dia 17 de maig de 1801 , passava a millor vida 
quan tan sols comptava 34 anys. Ell va ser el darrer amo d'aquella masia que va ostentar 
el cognom Vilar. La seva vídua i la seva filla gran es van casar anys després amb 
Sadurní i Miquel Reventós, pare i fill , naturals de Sant Vicenç dels Horts, i una nova 
nissaga va passar a ser la titular d'aquella masia que, no obstant això, ha anat conservant 
el nom de Can Vilar (ara Can Vilà), fins als nostres dies. 

ELS DARRERS TRETS DE LA BATALLA DEL BRUC ES VAN DISPARAR A 
SANT JUST DESVERN 


No m'estendré ara en parlar del primer combat del Bruc, que va tenir lloc el 6 de juny 
de 1808 i que és prou conegut de tots per aquella popular llegenda (gens fonamentada, 
per cert) del timbaler que va fer fugir els francesos. 


El cas és que en ell, una columna francesa comanada pel general François Xavier de 

Schvvarz, que anava a reprimir certa rebel:-lia haguda a Manresa i de pas a apoderar-se 

de les fàbriques de pólvora que allà hi havia, va ser aturada per un nombre indeterminat 

de soldats fugits de Barcelona especialment els soldats suissos del regiment VVimpífen 

que dirigia el tinent Franz Rrutter, 

arees ajudats per grups de paisans de 

A diverses procedències, — fent-los 

retrocedir fins les proximitats de 

Barcelona, al temps que els 
anaven empaitant. 


El segon combat del Bruc és el 
menys — estudiat i el —més 
desconegut dels dos combats que 
hi van haver en el decurs d'aquella 
batalla. Tot i que innegablement 
aquest segon combat va ser de 
major envergadura, cal reconèixer 
que el primer va tenir major 
transcendència, en ser el detonant 
de la revolta popular contra 
l'invasor. 


Convençut de que Manresa era el 
centre neuràlgic de la sublevació a 
Catalunya, i decidit encara a 
dirigir una operació de càstig 
sobre aquella ciutat, el general 
El general napoleònic Joseph Chabran. francès —Guillaume —Philibert 
Duhesme ordenà al general Joseph 
Chabran que per tal de dur a terme 
el raid punitiu que li encomanava, es posés en marxa amb la seva columna, que estava 
acantonada per les immediacions de Sant Feliu, on descansava després d'haver tornat 
del combat de l'Arboç, en el que van saquejar i cremar aquella vila penedesenca. 


El dia 13 de Juny, la divisió de Chabran es va posar en marxa, trencant sense gaires 
dificultats les línies enemigues per Sant Boi i Molins de Rei. En aquesta acció es va 
poder recuperar un canó que havia perdut Schvvartz a Abrera durant la seva retirada del 
primer combat del Bruc. Després, les forces de Chabran van seguir el seu camí cap a 
Manresa. 

Després d'haver fet nit a Martorell, el dia 14 van passar per Abrera i Esparreguera sense 
trobar cap senyal d'hostilitat. 


Mentrestant, al Bruc, i pràcticament en el mateix indret on va tenir lloc el combat 
anterior, s'havia anat aplegant una part del sometent que va participar en el primer 
enfrontament, quatre companyies de voluntaris mobilitzades per les juntes de Cervera i 
Lleida, entre les quals es trobava un centenar de soldats del regiment suís de VVimpffen 
vestits de paisà, nombrosos soldats fugits de Barcelona, majoritàriament artillers, entre 
ells Joan Seró, veterà sergent d'artilleria, amb més de 26 anys de servei, ascendit a 
capità en aquella ocasió, auxiliat per cinc sergents, set caporals i trenta dos soldats, que 
manegaven cinc peces d'artilleria provinents de diversos punts de Catalunya. Al front 
de totes aquestes forces estava 

Vescrivà — lleidatà, nomenat 

coronel per a aquella ocasió, 

Joan de Déu Baget i Pàmies. 


El gruix de la columna 
francesa —passava —per la 
carretera principal, mentre que 
uns — quants —destacaments 
d'infanteria. — lleugera. — els 
flanquejaven i avançaven pel 
camí de Collbató. 


En arribar el gros de les forces 
de Chabran al Bruc de Baix, 
els destacaments d'infanteria 
lleugera van topar amb els 
sometents, els quals 
retrocediren al primer contacte 
i van ser perseguits. Aquesta 
fugida, que en realitat era un 
parany, Ò—va — atraure — els 
francesos a una zona on foren 
batuts per l'artilleria dels 
insurgents, que els causà , 
nombroses baixes. Els PEE de 
supervivents van retrocedir en 
desordre cap al Bruc de Baix, 
a trobar-se amb la resta de la 
columna. 


L'enfrontament de Sant Just, recollit pel dibuixant 
Eusebi Planas i Franquesa. 


Chabran va fer disparar els seus canons contra les posicions enemigues, però no va 
gosar d'emprendre-hi cap atac per por d'enfrontar-se amb un adversari del que 
desconeixia la magnitud de les seves forces. 


Al caure la nit, la columna Chabran, havent sofert al Bruc unes 250 baixes, emprengué 
la tornada cap a Sant Feliu de Llobregat. 

L'endemà, ja de camí cap a Barcelona, encara serien hostilitzats pels paisans en arribar 
a l'alçada de Sant Just Desvern, tal com ens indica Adolf Blanch i Cortada a la seva 
obra "Historia de la Guerra de la Independencia en el Principado de Catalutia" (1861): 


4Derrotadas por segunda vez en el Bruch las fuerzas francesas son fuertemente 
hostilizadas por los somatenes en el extremo de la subida de San Feliu de 
Llobregats. 


Aquest enfrontament que esmenta Adolf Blanch, i que com acabem de veure és la 
darrera acció de la famosíssima batalla del Bruc, va tenir lloc, doncs, el 15 de juny de 
1808 en terme de Sant Just Desvern, concretament a la baixada que porta a Sant Feliu. 
Els francesos pujaven en direcció cap a Barcelona i els paisans santjustencs, situats a la 
carretera, tot just una mica més avall d'on ara hi ha la parada del Trambaix 
Torreblanca", els barren el pas fustigant-los, arribant, fins i tot a emprar un canó. 


Aquests dos esperonadors triomfs consecutius dels insurrectes al Bruc, no foren 
reconeguts en cap moment oficialment pels francesos. Tres dies després d'aquest segon 
combat apareixia en el Diari de Barcelona una nota que donava la segient versió dels 
fets: 


4Exército de observación de los Pirineos orientales. Quartel general de 
Barcelona 15 de Junio de 1806. 

Martorell y Esparraguera habian enarbolado el estandarte de la rebelion, 
sublevàndose al momento de haber pasado nuestras columnas. La división al 
mando del general Chabran fué encargada de ir ú castigar los hogares del 
levantamiento, pero habiéndolos hallado sin resistencia les ha perdonado. Los 
revoltosos han sido forzados a huir de los puestos en los quales habian tenido el 
atrevimiento de esperar nuestras tropas. El gefe del estado mayor, oficial de la 
legion de honor — Ordonneau.x. 


El gravat adjunt, obra del dibuixant barceloní Eusebi Planas i Franquesa (1833-1897), 
ens il-lustra a la perfecció aquell darrer combat que va tenir lloc a Sant Just Desvern. 
Tot fa pensar que l'artista, per fer-lo, es va personar en aquell mateix punt per tal de 
representar el lloc amb la màxima fidelitat: 


En ell podem veure en primer terme els paisans santjustencs, que estan situats més o 
menys davant d'on ara hi ha l'empresa "Aceros Bergara". A la seva esquerra es pot 
veure l'ombra de la tàpia de la finca Torreblanca, on ara hi ha els edificis "Els Miralls" i 
el Consell Comarcal. Al fons, on es troben els soldats francesos, es veuen les primeres 
cases de Sant Feliu, darrera d'on ara hi ha la parada terminal del Trambaix, i com a teló 
de fons es pot veure la inconfusible silueta del Montpedrós o Turó de Sant Antoni, a 
l'altra banda del riu, entre els termes de Sant Vicenç dels Horts, Santa Coloma de 
Cervelló i Torrelles. 

UN CABDILL SANTJUSTENC A LA GUERRA DEL FRANCÈS 


Tot just a la cantonada del carrer d'Hereter amb l'avinguda de la Indústria, on 
actualment hi ha el darrer dels blocs coneguts popularment pel nom de "Pisos Fleming", 
hi va haver, fins la construcció dels esmentats pisos, una masia que molts encara 


recordem i que es deia Can Geroni (alguns encara la recordaran com a cal Bachero). 


Mn. Antonino Tenas, en la seva monografia 
de l'any 1947 sobre el nostre poble ens 
comenta que en temps de la Guerra del 
Francès, aquesta masia, que llavors era 
coneguda pel nom de Can Vallgornera, es 
trobava segrestada per les forces d'ocupació 
napoleòniques, sense aclarir-nos els motius 
d'aquesta discriminació respecte de les altres 
masies santjustenques, les quals van ser 
respectades pels francesos i van continuar en 


D. BUENAVENTURA 


VALLGORNERA DE ALENTORN Y DE 
Llimas, Teniente Coronel de Jnfanteria, Regi- 
dor Perpetuo de la Ciudad de dicalú la Real, 
Gobernador Militar, y Politico de esta Ciudad 
de Dlanresa y su Corregimiento, Subdelegado 
de la Intendencia, Juez Conservador, y Subde- 
legado por la Real Junta General de Comer- 
cio y Moneda del Reyno, en los asuntos per- 
tenecientes à esta Ciudad y se Corregimiento, 
Sulddelegado de Positos, Ve. 


es ES DEOO de E Exemo, Sr. D. Josa Miguel de Vives Capltaa General de es- 
te Exercito y Principado com fecha 36 Octubre de 1808 ms dice lo 
sa Es Presidente de la Junta Central Soprema gubernativa del 
Reyna, me dise cou fecha 3 de este mes lo que siguci 

n Canformandore la Junta Central Buprema y gubermativa del Rey- 


La causa és molt senzilla: L'amo de la casa 
era Bonaventura Vallgornera d'Alentorn, un 
veí de Sant Just, de família noble d'origen 
olotí, el qual havia heretat aquesta casa de la 
seva mare, Antònia d'Alentorn i Claresvalls, 
la qual l'havia heretat alhora del seu avi 
Lluis de Claresvalls i de Miquel, capità que 
havia estat de la 6" Companyia del 3r Batalló 
de la Coronela durant el tristament famós 
setge de Barcelona que va finir l'any 1714. Mel ha 


hscaya 4 uerpos 
mente estén en el Exérelio de Castilla , y las de Murcia, que mao- 
las de Aragon per- 
Bece- 


Quan va esclatar la guerra contra els 
francesos, Ventura Vallgornera tenia 43 
anys, era tinent coronel d'infanteria, i estava 
destinat a Barcelona. Com que no estava 
disposat a col-laborar amb els les forces 
ocupants, el 22 de juliol de l'any 1808 i amb 
l'ajuda del fuster de ribera Ramon Mas, es 
va escapar de Barcelona juntament amb un 
altre company militar, el capità Bonaventura 
Copons, i tots dos es van incorporar a les 
files dels rebels que s'estaven organitzant arreu. 


Signatura autógrafa de Bonaventura 
Vallgornera. 


Tres mesos més tard, a l'octubre, veiem que està a Manresa exercint el càrrec de 
governador polític i militar d'aquella ciutat i de tot el seu corregiment. El mes de juny 
de 1809 i des d'aquest lloc de comandament, tot seguint les ordres del seu superior 
Antoni Malet, marquès de Coupigny, mariscal de camp i capità general de Catalunya 
pel bàndol rebel, el trobem que està mobilitzant tots els possibles antics oficials de 
l'exèrcit que es puguin trobar a la seva demarcació per tal de que ingressin a les files 
dels que, com ell, estan plantant cara a les forces napoleòniques. 

A finals de 1809 passa a fer-se càrrec del Govern Militar de Vic, així com de la 
Comandància de la Divisió del Montseny i de la presidència de la Junta Corregimental 
de Vic. Ocupant tal càrrec va haver de patir l'atac dels francesos, que van ocupar Vic 
del 12 al 21 de gener de 1810, havent-se d'anar a refugiar ell i tota la Junta a Alpens. 


El 2 de febrer de 1810, en ser reclamat pel nou capità general Enrique O'Donnell, deixa 
els seus càrrecs a Vic per tornar a ser governador polític i militar de Manresa. L'any 
1812, éssent encara governador de Manresa, ja consta que ha estat ascendit al grau de 
coronel. En acabar la guerra Ferran VIIè el recompensarà amb la Creu de Cavaller de 
l'Orde de Sant Hermenegild, i serà destinat a Girona com a cap d'aquell Corregiment. 


Ara s'entén el perquè els francesos havien segrestat aquesta masia: el seu amo era un 
dels seus enemics més destacats 11 


Acabada la guerra, en Bonaventura Vallgornera va poder recuperar altre cop la seva 
propietat de Sant Just, que, durant tot el temps que va durar la guerra, havia estat cuidat 
pels masovers d'aquella casa, el matrimoni format per Josep Campanyà Amat i Marina 
Fatjó Castelló. 

EL JURAMENT DE 1809 I L'ENTERESA DEL RECTOR DE SANT JUST 


Un dels grans rectors que hem tingut ha estat, sens dubte, Alonso de Castilla i Mufiiz, el 
qual va estar al front d'aquesta parròquia des del 21 de juny de 1778 fins la seva mort, 
esdevinguda l'11 de maig de 1825. 


Tot i el seu rotund nom i espanyolíssim origen, aquest rector nascut a Galaroza (Sevilla) 
es va identificar des del primer moment amb la seva nova terra, i escrivia els llibres i 
documents parroquials, i fins sovint les anotacions del seu compte i ús particular, en 
català i amb tota la correcció pròpia del seu temps. 


Moltes més són les coses positives sobre ell de les que es podria parlar, el llibre "Notes 
Històriques del Poble i parròquia de Sant Just Desvern" (1947) ens ofereix unes 
quantes. Però avui em referiré a una en concret, digna de ser tractada amb l'extensió que 
es mereix: la seva enteresa davant l'enemic. 


Situem-nos per us moments en plena Guerra del Francès (1808 — 1814). 


El 21 de desembre de 1808 havia tingut lloc la batalla de Molins de Rei, en la que el 
general napoleònic Laurent de Gouvion Saint-Cyr va foragitar les forces dels patriotes 
rebels que assetjaven la ciutat de Barcelona, ocupada per les tropes imperials del general 
Guillaume Philibert Duhesme i, com a consequència d'això, a començament de 1809 
s'encetà en tota aquesta rodalia un període de pau relativa que es mantindria fins al final 
de la guerra, ja que Barcelona i els seus encontorns van romandre en tot moment 
ocupats pels francesos. 


Capellà negant-se a jurar 

És llavors quan Gouvion Saint-Cyr, com a màxima autoritat de Catalunya en aquell 
moment de victòria, moderà les arbitrarietats polítiques i fiscals que havien estat 
cometent el general Duhesme i els seus subalterns i afavorí el retorn d'emigrats a 
Barcelona, però alhora imposà, tal com estava prescrit a la Constitució de Baiona 
(constitució que havia estat redactada pels francesos), el jurament de fidelitat al nou rei 
Josep Bonaparte, germà de Napoleó. 


Aquell jurament l'havien de fer totes les autoritats del país que encara romanien en 
actiu, i com a autoritats cal entendre tots els funcionaris i càrrecs político-militars, cosa 
que també es va fer extensiva a les autoritats eclesiàstiques de tots els nivells. 


Els juraments es van començar a prestar el 9 d'abril de 1809 a la Sala dels Reis del 
Palau de la Diputació del General (actual Saló Daurat del Palau de la Generalitat) en 
una memorable sessió en què la gran majoria de les autoritats barcelonines es van negar 
a fer-ho, essent tots immediatament represaliats. 


Quan al clergat li va arribar el seu torn de jurar, el seu comportament va ser molt més 
contemporitzador, i van ser molts menys els que van mostrar una actitud rebel. 


D'entre el pocs religiosos que es van a negar a prestar el jurament d'acatament que se'ls 
exigia cal assenyalar especialment el nostre rector, Don Alonso de Castilla, que es va 
negar rotundament a prestar tal jurament, tot i ser conscient de que aquell gest li podria 
suposar, de ben segur, la presó, la deportació o fins i tot la mort. 


Com a conseqiència de la seva negativa, fou dut immediatament pres a la Ciutadella, on 
va romandre tancat un cert temps. És de suposar, però, que finalment les autoritats 
d'ocupació s'ho acabarien repensant, ja que la condemna del nostre rector no fou 
excessivament rigorosa i no va estar pres molt temps, ja que en consultar per altres 
temes els llibres sagramentals de la nostra parròquia, he pogut constatar que hi ha 
anotacions seves fetes l'any 1812, la qual cosa ens ve a demostrar que en aquell moment 
ja estava en llibertat. 

LES VICISSITUDS DE LA IMATGE DE SANT PERE MÀRTIR DURANT LA 
GUERRA DEL FRANCES 


Tot pujant a la muntanya de Sant Pere Màrtir, una mica abans d'arribar al seu cim, i 
pràcticament al peu de la moderna torre de vigilància forestal, podrem observar que 
encara es conserven uns munts de runam, testimoni del que havia estat l'ermita en la 
que es venerava una imatge de Sant Pere de Verona, el màrtir dominic i inquisidor que 
dona nom a la muntanya. 


Cada any, el 29 d'abril, s'escau la festivitat d'aquest sant, i en tal data, la gent, i 
especialment la pagesia del Llobregat i Pla de Barcelona, hi havia acudit des de sempre 
a fer beneir uns rams d'olivera que duien penjades hòsties encunyades amb el segell 
d'inquisidor que havia tingut Sant Pere Màrtir, ja que era creença general que aquests 
rams, beneits aquell mateix dia a la seva ermita, constituien una eficaç protecció contra 
el mal temps i els llamps. 


Pau Porcet, pagès de Sant Boi que 
va viure entre els anys 1788 i 1856, 
ens ho recordava així: 


eLo Gloriós Sant Pere 
Martir ha la dita sua 
Capella ho Hermita per 
favor ho ajuda de los seus 
devots (...l per la sua Santa 
diada, que se celebre tots 
los anys lo dia 29 del Mes 
de Abril. Que s'i fa una 
grossa festivitat y haplech 
de anàú-y molta gent de 
devoció pera que ans 
guardi de mal tems i 
Pedregadas-. 


L'ascens a Sant Pere Màrtir segons una auca 
Un cop beneits els rams amb les vuitcentista. 
seves hòsties, la gent els anava a 
posar per camps i vinyes per tal que els guardés dels llamps i pedregades i perquè fes les 
collites abundoses i ben plenes. 
En temps de la Guerra del Francès (1808 — 1814) va tenir lloc en aquella ermita un 
incident, la durada del qual fou gairebé la mateixa que la de la pròpia guerra, i encara 
més. 


Es tracta de la rocambolesca trajectòria que va seguir la imatge de Sant Pere fins la seva 
desaparició definitiva. 

La utilització de l'ermita de Sant Pere Màrtir amb finalitats militars no era cap cosa 
nova, i ja havia estat ocupada pels soldats en altres ocasions. Ens ho recorda 
l'historiador i polític català Francesc Carreras i Candi: 

4Lo mariscal de la Motte, al socórrer a Barcelona, assetjada per les tropes 
castellanes, fortificà aquell cim el 10 de Març de 1652. Les tropes franceses, en 
1697, també l'ocuparen, recobrant-lo nostres sometents el 19 Juny 1697. En les 
operacions militars del 1706 y del 1714 se lluytà diferentes vegades per 


guanyar-lo-. 


Amb motiu d'algun d'aquests enfrontaments bèl:lics, la imatge de Sant Pere Màrtir ja 
va haver d'abandonar la seva ermita, tal com ens ho diuen els segúents versos del 


Imatge de t Pere Màrtir que es 
conservava a Esplugues 


Sarrabal de la Ciudad de Barcelona" de 
l'any 1792: 


4Esta hermosa pasejada 

en la que sens distinció 
acudia 'l bo y milló 

de la Ciutat, se ha acabada. 
La ermita estú abandonada 
desde quel Sant enujat 

de habers vist casi trinxat 
abandonat als francesos 

sen va anar ab los pagesos 
de Esplugues i no ha tornat-. 


És possible que aquella imatge es quedés 
definitivament a Esplugues, tal com diuen 
aquests versos, i no tornés mai a dalt de la 
muntanya, ja que a la parròquia del poble veí 
es va conservar una imatge que, per tradició, 
es deia que era la original, i que una altra 
havia anat a ocupar el seu lloc a l'ermita. 


El cas és que, fos la primitiva o la nova, la 
imatge de l'ermita va continuar convocant els 
tradicionals aplecs al llarg de tot el segle 
XVIII i començament del XIX. 


La diada del 29 d'abril de 1808 va ser la 
darrera vegada en què es va poder celebrar a 
l'ermita el tradicional aplec, ja que a partir 
d'aquell moment l'edifici es va deixar 
d'emprar per a tal fi. 


Amb la ocupació del cim per soldats 
napolitans enquadrats dins de les files 


napoleòniques, aquella construcció, sovint enderrocada i tornada a construir, va seguir 
essent utilitzada militarment per diferents exèrcits fins a molt de temps després del final 


de la guerra. 


Una de les primers coses que feren els napolitans en instal:-lar-se a l'ermita fou arranjar- 
la com a caserna i desfer-se'n de tots aquells objectes que no els hi feien servei per 
l'expeditiu procediment de llençar-los muntanya avall. 

Josep Fatjó i Mèlic, fill de Josep Fatjó i Campreciós i de Francesca Mèlic i Casas, era 
l'hereu de la masia santjustenca coneguda com a Can Fatjó. Estava casat des de feia 
disset anys amb Maria Castelló Martí, filla de Pere Màrtir Castelló i de Gertrudis Martí, 
i la seva pubilla, Marina, ja començava a festejar amb Josep Campanyà Amat, masover 
de la també santjustenca masia de Can Vallgornera, amb qui es casaria l'any 1812. 


En Josep Fatjó, havent tingut 
coneixement de que un dels 
objectes que havien estat llençats 
pels soldats imperials era la imatge 
de Sant Pere Màrtir, es proposà de 
rescatar-la i conservar-la a casa 
seva. 


El capellà barceloní Raimon Ferrer, 
en el seu dietari "Barcelona 
Cautiva", un recull fet dia a dia de 
tot el que va passar durant la 
ocupació —francesa, —ens — dóna 
testimoni de com l'any 1813 ja no 
es feien celebracions a l'ermita, 
aclarint que la imatge havia estat 
recollida pels propietaris de Can 
Fatjó: 


eSiendo hoy San Pedro 
Màrtir, ninguna función 
particular se hace en Sta. 
Catalina, ni sabemos se 
haga en la montafia vecina. 
No obstante, en la casa 
donde tienen la imagen que 


7 7 LD, fu hd 
fiuer d l'ellgeur da premi Negiment Ldauens 

Oficial i soldat del regiment napolità destacat 
a Sant Pere Màrtir 


antes estaba en la ermita, y que en 1808 arrojaron los franceses por entre las 
pefias, y la compraron (los de la casa) por algunos porrones de vino, se hace 
todos los afios al Santo su iluminación. Es dicha casa de la parroquia de San 


Just Desvern. 


Ho confirmava el 24 de setembre de 1808 el rector de la parroquia de Vallvidrera, Mn. 


Pau Sagau: 


c... lo Sant que ja dias hú quel te en sa casa lo Fatjó de Sant Justs. 


I també ho abonava el rector de Sant Just, Don Alonso de Castilla y Mufiiz: 


4... El Sto. (S. Pedro Martir) fué efectivamente llevado desde su hermita a casa 
del expresado Fatjó, quien lo colocó en su comedor-. 

El matrimoni Fatjó era més bastant pesseter, i miraven de treure diners d'allà on fos. 
Fins i tot la mestressa s'havia arribat a anunciar com a dida en els diaris barcelonins de 
l'època. 


Atès que la gent va començar a acudir-hi com abans ho havia fet a l'ermita de la 
muntanya, en Josep Fatjó i la seva muller van organitzar un servei de menjars i begudes 
per als qui venien. 


A poc a poc, però, la religiositat inicial dels visitants va anar disminuint mentre s'anava 
incrementant la gresca, i la cosa va acabar donant lloc a que ben aviat es comencessin a 
produir alguns excessos i situacions poc edificants. 


De tota manera, com 
que el negoci rendia, 
Josep Fatjó va demanar 
autorització al bisbe de 
Barcelona, Pau de Sitjar 
per tal que la imatge 
acabés quedant-se 
definitivament a Can 
Fatjó. 


No estant conforme, ni 
de bon tros, amb 
aquestes intencions, el 
rector santjustenc, Don 
Alonso de Castilla i 
Mufiiz, —persona —de 
moralitat molt estricta, 
emeté, a finals de 1812, un informe totalment negatiu que també va fer arribar al bisbe 
de Barcelona. 


Escenes poc edificants a Can Fatjó. 


Aquest bisbe, que ho va ser des de 1808 fins a 1831, no havia pogut prendre la normal 
possessió de la diòcesi de Barcelona a la catedral, ja que havia fugit de Barcelona el 30 
de juliol de 1808 per causa de la ocupació francesa, cosa que li suposà la confiscació de 
tots els seus béns, i va haver d'iniciar el seu ministeri episcopal celebrant un acte similar 
a l'església de Santa Maria de Vilafranca el 6 de novembre d'aquell any. Després es va 
refugiar a Mallorca des de 1809 fins a 1813, i és allà on va rebre la petició de Josep 
Fatjó i l'informe de Don Alonso sobre el què passava en aquella casa. 


El cos central de l'informe emès pel rector santjustenc deia així: 


4... De todos estos pueblos circumvecinos han acudido en estos afios pasados a 
dicha casa del Sto. las gentes mús libres, donde después de comilonas y 
embriagueces, se han seguido bailes a lo campestre, y a esto se ha reducido 
todo el culto que se ha tributado al Santo, con la afadidura de que en el afio 11 
salieron heridos de la función varios sugetos, y faltó mui poco para que no 
huviese habido alguna muerte, que es el resultado que acostumbran a producir 
estas romerías de despoblados, donde, no la devoción sinó el livertinaje y el 
vicio llama a estas concurrencias-. 

El bisbe Pau de Sitjar, conegut pels seus postulats ultraconservadors (a títol d'exemple, 
havia arribat a publicar una pastoral contra la Constitució de Càdis i en una altra va 
amenaçar amb l'excomunió "incurrenda ipso facto" a tot aquell que llegís determinada 
literatura francesa de caire eròtic que havia circulat per Barcelona l'any 1808), va donar 
el 12 de març de 1813 una ordre que resava així: 


4 Cuide el suplicante de hacer trasladar quanto antes a una Iglesia la Imagen de 
que se trata, pues de lo contrario mandaremos al Cura Púrroco de San Justo 
Desvern que lo haga a su Parroquial, para que el Santo sea custodiado en lugar 
sagrado, a donde puedan acudir sus devotos a visitarle con el espíritu, respeto yY 
veneración que corresponden-. 


Com —que l'orde — dels 
dominics tenia la titularitat 
de l'ermita de Sant Pere 
Màrtir, la imatge fou 
reclamada pel pare Vicenç 
Sopena, prior del barceloní 
monestir de domincs de 
Santa Caterina i notable 
afrancesat. 


Mn Esteve Carbonell, a la 
seva història d'Esplugues, 
ens ho confirma i ens dóna 
notícia del destí final 
d'aquella imatge: 


Ruines de Sant Pere Màrtir 


Acabada la guerra dels francesos, la imatge que el seu pare guardaba en la 
masia de prop de Sant Pere Màrtir, fou reclamada i lliurada als Pares dominics 
de Santa Catarina. Abans de la revolució del 1936, la posseia el Baró de Giiell 
enla "torre del Lleó " que havia estat propietat dels PP. Dominics). 


A partir d'aquest moment es perd el seu rastre. Durant la Guerra Civil la Torre del Lleó, 
que com sabeu estava situada al costat mateix del monestir de Pedralbes, va ser 
confiscada i fins i tot utilitzada militarment durant un temps. 


Tot fa suposar que aquella imatge acabaria sent destruida per alguna colla d'incontrolats 
anticlericals en els primers moments d'aquella terrible guerra que l'estiu del 36 havia 
acabat d'esclatar. 

UNA ACCIÓ DEL GENERAL MANSO ENTRE SANT JUST I SANT FELIU 


Com és prou sabut, durant la Guerra del Francès, que va durar des de 1808 a 1814, la 
ciutat de Barcelona, i de retruc tota aquesta rodalia, van estar des d'un primer moment i 
fins al final del conflicte, en poder de les tropes imperials franceses, les quals només 
van arribar a estar realment amenaçades durant la tardor de 1808, en que va tenir lloc el 
frustrat atac de les forces que manava el general Joan Miquel de Vives i Feliu. 


Per tal de frenar les constants 
escomeses — de l'enemic 1 
mantenir-lo allunyat, els 
francesos van establir tota una 
sèrie de punts forts al voltant de 
la capital, servits per 
destacaments militars. 


Un d'ells, i potser el principal, 
era D'estratègic pont de Molins de 
Rei, sobre el riu Llobregat, que 
assegurava —als —francesos el 
control de l'accés a Barcelona de 
qualsevol força enemiga 
procedent del Sud o de l'Oest. 


A començaments d'agost de 
1812, en plena Guerra del 
Francès, Luis de Lacy i Gautier, 
general en cap de les forces que 
combatien a Catalunya, —Vva 
prometre al cap de guerrillers 
Josep. Manso i Solà —que 
incrementaria el nombre 
d'integrants — del —seu —grup, 
anomenat "Batalló de Caçadors 
Voluntaris de Catalunya", fins a 
formar un regiment, i d'ascendir-lo a ell al grau de coronel per tal que el comandés. 


El guerriller Josep Manso 


Com a agraiment, en Manso es va marcar el detall fatxenda de prometre-li al seu torn 
que ell capturaria i li enviaria tres-cents presoners enemics en pocs dies (La seva 
intenció era atacar la guarnició que estava destacada en el pont de Molins de Rei, 
aprofitant els regulars relleus d'aquella tropa). 


I és així com el dia 7 d'agost de 1812 al migdia va sortir d'Esparreguera cap aquests 
encontorns amb una força de 400 homes, fent una gran marrada per tal de despistar els 
possibles observadors enemics. 


Després d'una marxa de setze hores en la que va passar per la Beguda, Masquefa, 
Monistrol d'Anoia, Sant Sadurní, el coll de l'Ordal, Vallirana, Torrelles i Santa Coloma 
de Cervelló, va creuar el riu pel gual de Sant Joan Despí i es va situar a trenc d'alba a la 

baixada de Sant Feliu, on va fer amagar una part de les seves forces darrera de la tàpia 
de la Torreblanca (on ara hi ha el Consell Comarcal), una altra en el fons del torrent del 
Pont Reixat, llavors conegut com a torrent del pont de Madorell (al costat d'on ara hi ha 
l'edifici VValden), i la resta una mica més avall de la Creu d'en Muntaner (en l'actual 
barriada santjoanenca del Pla del Vent), en el punt per on ells havien vingut. 


Al poc d'haver arribat, van poder veure com venia de Barcelona la tropa de refresc que 
anava a rellevar els soldats napoleònics que estaven al pont. Els homes d'en Manso, 
amagats, els van deixar passar, ja que l'objectiu que s'havien prefixat era atacar la força 
sortint. 


La guarnició rellevada formava part del 23è regiment d'Infanteria de línia, i estava 
formada majoritàriament per soldats alemanys enrolats en les files imperials, va sortir 
de Molins de Rei a 

dos QUARS de NOR del S. FELIU DE .LOBREGAT 

matí, 1 quan van Torre Blanca y carretera a Barcelona (8) 

arribar al terme de 
Sant Just, havent tot 
just sobrepassat la 
Torreblanca, els 
caçadors d'en Manso 
que estaven amagats 
al Pont Reixat van 
sortir. a la carretera, 
davant seu, barrant-los 
el pas. 


La — guarnició — de 
soldats — napoleònics 


que estava destacada 
dalt del cim de Sant de la Torreblanca, on va tenir lloc l'enfrontament 


Tram de la carretera, entre Sant Just i Sant Feliu i a l'alçada 


Pere Màrtir, en veure- 

ho, va començar a fer senyals a Montjuic i a l'Hospitalet, on havia una brigada de tropes 
imperials, per tal d'advertir-los i que anessin en ajut dels seus companys que estaven a 
punt de ser atacats, però aquests no van veure els seus senyals o no en van fer cas. 


Mentrestant, la tropa provinent de Molins i que acabava d'arribar a aquest indret, va 
veure l'enemic que els esperava dalt de la pujada. Mentre reaccionaven i es preparaven 
per la lluita, van sortir els que els esperaven darrera de la tàpia, agafant-los entre dos 
focs. 


Essent impossible el combat en tal situació, els imperials van optar per la fugida pel 
camí que duu a Sant Joan per la Creu d'en Muntaner, i és llavors quan va sortir el tercer 
grup que els estava esperant allà, produint-se un combat sagnant en el que els soldats 
napoleònics van ser pràcticament aniquilats. 


Les baixes sofertes en aquest combat pels Caçadors de Catalunya van ser cinc morts i 
set ferits. En el camp de batalla van quedar uns dos-cents soldats imperials morts, entre 
ells el seu capità i demés oficials. Les forces d'en Manso es van apoderar de cent 
seixanta fusells, quaranta sabres i tota una càrrega d'impedimenta variada. 

D'aquell combat lliurat a Sant Just tenim dues versions contraposades que és curiós 
contrastar: 


D'una banda, el propi Josep Manso ens ho resum en el comunicat que el dia 9 d'agost 
de 1812, tot just l'endemà dels fets, va enviar des de Sant Sadurní d'Anoia al seu cap, el 
general Lacy: 


4Excmo. Sr — En cumplimiento ú la orden de V. E. en que me mandó procurase 
cojer la guarnición del puente de Molins de Rey, salí de Esparraguera antes de 
ayer al mediodía aparentando una dirección diametralmente opuesta al objeto 
que llevaba. Después de una marcha de dieciséis horas con cuatrocientos 
hombres del batallón de mi cargo, dejando guardias apostadas en los pasos que 
se dirigian al puente, con orden de no dejar pasar ú persona alguna, me coloqué 
entre Molins de Rey y Barcelona. 


Salió del puente la guarnición relevada ú las ocho y media de la mafiana, y se 
halla cuando menos lo auardaba con unos ciento cincuenta hombres de mi 
batallón formados ú su frente en mitad de la carretera. Formó aquella 
inmedíatamente en masa y fué derecha su formación al momento, atacada por 
retaguardla por otra porción de mi tropa, disminuyendo considerablemente su 
número las bayonetas de mis soldados. Fórmase nuevamente la columna en 
masa, y de nuevo es dispersada arrojàndose ú ella mis cazadores con el mayor 
denuedo e intrepidez. 


El combat, segons un retallable del Segle XIX. 


El resultado de una acción dada entre Molins de Rey y Barcelona, con el fuerte 
San Pedro Múrtir ú la izquierda y una división de infanteria y caballeria en 
Spitalet distante media hora del punto de la acción, ha sido caer en mi poder 
105 prisioneros, quedando muertos en el campo los restantes hasta 200 con su 
capitón y oficiales. Su mús que obstinada resistencia ha dado margen ú tan 
crecido numero. Se cogieron 160 fusiles, 40 sables, y una carga de equipage, 
todo lo que ha sido distribuido entre la tropa. 


Mi pérdida ha consistido en cinco muertos y siete heridos. Todos los oficiales y 
soldados se han portado con la mayor bizarría, cumpliendo puntualmente las 

instrucciones que se les habia dado, por lo que dejo de recomendar ú V. E. 
ninguno en particular. Fueron expectadores de la acción las guarniciones del 
puente de Molins de Rey, San Pedro Múrtir y Monjuí, sin que de ninguna de 
ellas saliese ú auxiliar ú los acosados ni un soldado hasta que nos hubimos 
retirado con los prisioneros-. 


L'altra versió, vista des d'una òptica diametralment oposada a la de l'orgullós vencedor, 
és la que ens dona un integrant d'aquell destacament atacat: la 3" companyia del 4t 
batalló del 23è regiment d'infanteria de línea. Es tracta del soldat alemany Heinrich 
Raaf, que ho va reflectir a les seves memòries, recollides anys més tard al dictat pel seu 
net, el doctor Gottfried Fassbender. 


4El 10 d'agost de 
1812: va arribar de 
Barcelona la tropa que 
ens havia de rellevar. 
Fet el relleu, i quan ja 
estàvem de tornada a 
Barcelona vàrem creuar 
el poble de Sant Feliu, 
on no vam veure ningú i 
vàrem trobar totes les 
portes i finestres 
tancades. 


L'illa de Cabrera, destí dels vençuts. 


Tot just passat aquell 
lloc vàrem sentir "Quien vive" i va esclatar una andanada de trets de fusell al 
temps que la cavalleria espanyola venia al galop contra nosaltres. 


El nostre capità va intentar formar un quadrat defensiu, però ja una multitud de 
d'homes armats anaven sortint i no ens va quedar cap altra sortida que fugir 
pels camps. 


Encara vàrem disparar mentre corríem amb els espanyols al darrere i als 
costats de la nostra gent. Un compatriota anomenat Schent de Rheindorf, prop 
de Bonn, va rebre un tret a la cama "Companys, no em deixeu, per l'amor de 
Déu" ens va cridar amb por mentre passàvem pel seu costat. El vàrem carregar, 
arrossegant-lo, però aviat vàrem haver d'aturar-nos per descansar, i llavors 
vàrem veure que els espanyols estaven ja al damunt nostre. Ja no vam poder 
ajudar el nostre company, el vam recomanar a Déu. Poc després vam veure com 
el mataven. 


El nostre capità va caure, ferit al genoll, just al meu costat, i la majoria dels 
nostres ja estaven morts o ferits a les vinyes. Com que les tropes espanyoles 
també havien aparegut davant nostre, estàvem completament envoltats. 
Nosaltres van alçar els braços i van demanar perdó. Els espanyols van disparar 
a tots els francesos sense cap pietat. 

A nosaltres ens van preguntar si érem alemanys i en dir-los que sí, ens van fer 
presoners. Erem quinze. Un espanyol, però, em va apunyalar amb la baioneta a 
la part superior del braç esquerre, de manera que sagnava abundantment. 


De la nostra unitat que constava de 380 homes, només nosaltres 15 vàrem caure 
presoners. Els altres jeien morts o ferits entre les vinyes. Només dos soldats van 
poder escapar. 


Com més tard vaig saber, després de la batalla, i quan els soldats espanyols es 
van retirar, dones, noies i nois del poble havien vingut al camp de batalla i van 
rematar a ganivetades tots els que encara estaven vius. 


Els dos soldats del nostre comandament que havien fugit van denunciar a 
Barcelona la incursió i immediatament tropes franceses van marxar cap allà, 
però quan van arribar, els espanyols ja feia temps que havien marxat. 


Els enemics supervivents, que deixant a banda el relat del soldat alemany, van ser en 
total 105 homes, van ser duts fins a Vilanova, on van ser embarcats cap a l'illa de 
Cabrera, en la que van romandre confinats en circumstàncies penoses en extrem fins al 
final de la guerra. 


En recompensa per aquest èxit, Josep Manso fou promogut el 15 d'agost al grau de 
coronel, tenint al seu càrrec el regiment que Lacy li havia promès i la quarta secció de 
l'exèrcit del Principat. 


En Manso, no havent quedat possiblement satisfet del tot, i en vista de l'èxit obtingut en 
aquesta operació, el 23 d'aquell mateix mes tornava a fer una altra acció anàloga a la 
que us acabo de descriure, i aquest cop va atacar la guàrdia entrant, fent-ho entre Sant 
Feliu i Molins de Rei i aconseguint novament una altra victòria tan rotunda com aquesta 
de la qual ara us he parlat. 

DUEL AL CAMP ROIG 


Molts santjustencs recordareu que baixant pel carrer de la Indústria, a ma dreta i tot just 
a l'alçada d'on ara podem trobar l'ambulatori i la llar d'infants, hi havia hagut la bòbila 
dels Domènech. 


Aquella bòbila es va bastir on temps enrere aquesta família havia tingut el tros, al Camp 
Roig, al costat del camí de Sant Joan, dit així perquè anava des de la parròquia fins la 
veina localitat de Sant Joan Despí, i que una mica més avall creuava la carretera que 
havia estat construida feia poc, en el punt conegut com Els Quatre Camins. 


: VaTE 
Mai, Ms 
x h e Bus 


El protagonista de la nostra 
història és el llavors cap 
d'aquella — família, en 
Miquel Domènech Comas, 
fill de Baldiri Domènech 
Armengol i de Victòria 
Comas Lligadas, casat amb 
la terrassenca Marianna 
Vilapuda Vilar, amb la que 
en aquells moments havia 
tingut dos fills, Josep i 
Baldiri, i més endavant 
tindria altres tres, Dídac, 
Teresa i Maria. 


Lluita entre un paísà i un soldat imperial. 
En una data no precisada, 
però que molt probablement correspondria al setembre de l'any 1812, en Miquel 
Domènech anava, camí avall, cap a l'hort, on s'hi pensava estar una estona, ja que 
sempre hi havia alguna coseta a fer. 


Això passava en plena Guerra del Francès, i hi ha constància documental de que per 
aquelles dates, a la carretera i a l'alçada d'on ara hi ha el supermercat Esclat, els 
guerrillers del general Josep Manso van sorprendre una unitat militar que anava a 
rellevar la guarnició de tropes napoleòniques que custodiava el pont de Molins de Rei, 
produint-se un fort enfrontament que va acabar amb una sonada victòria dels lluitadors 
locals sobre aquella unitat de tropes imperials. 


Gairebé a l'entrada del seu tros en Miquel Domènech es va trobar un soldat francès que 
pujava pel mateix camí, tot fugint del combat de la carretera. En veure's, tots dos van 
entendre que l'altre era el seu enemic, i es van enfrontar a vida o mort en un desigual 
combat. L'un amb el seu armament reglamentari: un fusell Charleville model 1777 An 
IX equipat amb la seva corresponent baioneta i un sabre Briquet, i l'altre amb el que 
duia per anar a l'hort, possiblement el magalló d'eixarcolar. 


La fortuna va somriure en Miquel, i el pobre francès va acabar servint d'adob per les 
verdures i hortalisses que es conreaven en aquell hort. 

LES CASETES DE LA CARRETERA, MUTS TESTIMONIS DE LA GUERRA 
DEL FRANCES. 


Durant aquella històrica confrontació, que a les nostres terres va durar des de l'any 1808 
fns al 1814, el Raval de la Carretera, a l'estar situat en la meitat del camí entre 
Barcelona i l'estratègic pont de Molins de Rei, va ser escenari constant d'escaramusses i 
combats de totes les magnituds. 


D'entre tots ells, farem esment d'uns quants exemples: 


A la tornada de la batalla del Bruc, les forces de la derrotada columna de Schvvartz, un 
cop recuperat l'alè a Sant Feliu, així com les que van sortir de Barcelona a reforçar-les, 
van fer sentir la seva violència a Sant Just: 


El dia 9 de juny de 1808 va morir un home drepentinament de una desgràcia al temps 
de retirar-se a Barcelona-s. La víctima es deia Josep Castells i Càlix, tenia cap al voltant 
dels 70 anys, i era persona prou coneguda en el poble. Havia estat regidor durant els 
periodes 1787-1788 i 1800-1801. Estava casat amb Madrona Campreciós Roses, vídua 
de Gabriel Modolell i Carbonell. 


L'endemà, 10 de juny, es produia la mort a Sant Just d'Andreu Canut i Faura, natural de 
la veina població d'Esplugues de Llobregat "assassinat pels francesos". Andreu Canut 
era fill de Miquel Canut i Maria Faura, tenia llavors 30 anys i estava casat amb Maria 
Pujol, també espluguina. 


Mentre el general Duhesme i una part considerable dels imperials de Barcelona estaven 
ocupats en el primer setge de Girona, el general Giuseppe Lechi, angoixat per estar 
tancat a Barcelona amb una escassa guarnició i assetjat pels sometents, escrivia el 20 de 
juliol de 1808: 


4Mis descubiertas por la parte de San Feliu, han sido rechazadas hasta ú Sans 
por los Bandidos, que tienen mucha fuerza sobre el Llobregat, tienen caballería, 
y mucha artillería-. 


El 26 de novembre de 1808, durant l'assalt a Barcelona per part de les forces del general 
Vives, la segona i tercera divisions van combatre a Sant Just, foragitant els imperials 
que el defensaven. 


La segona divisió, manada pel mariscal de camp comte de Caldagués, ho va fer per la 
carretera reial fins arribar a Can Rosàs (l'actual Can Vidalet), on els imperials s'havien 
fortificat. 


La tercera, sota les ordres del coronel suís Lluís de VVimpífen, va remuntar la riera fins 
al poble, i des d'allà, pel Raval i l'antic Camí Ral va anar a reunir-se amb la segona. 
Junts van derrotar l'enemic i la seva avanguarda els va persegiuir fins més enllà de 
Sants. 


En ple domini dels imperials, la guerrilla també arribava a combatre a Sant Just, com 
ens ho confirma un comunicat del 4 de setembre de 1809 d'Agustí Arnauda (2n 

comandant de la divisió del Llobregat i Penedès) a Joaquim Blale (general en cap de 
l'exèrcit de Catalunya) referent a un combat iniciat entre Pallejà i Molins de Rei el 21 
d'agost de 1809: 


4...habiendo empezado la acción al romper el dia, fue tanto lo que impuso ú los 
enemigos este inesperado ataque, que abandonaron todas sus posiciones sin 
resistencia y se dieron a la mas vergonzosa fuga con tal desorden, que siendo 
perseguidos en su retirada por una columna de tropas y somatenes hasta el 
pueblo del Garrofé, no se cuidaron de otra defensa que de la fuga-. 


Les casetes de la carretera, altrament conegudes durant molt temps com "a baix 
l'Hostal", una barriada santjustenca construida a cavall dels segles XVIII i XIX. 


Tanta lluita va malmetre molt aquesta barriada. L'hostal Nou, segons un document del 
febrer de 1811 conservat a l'arxiu de Can Cardona, es trobava en un estat lamentable 
4Por causa de los enemigos y demús contrariedades de las circunstancias actuales-. 


Acabada la guerra el baró de Maldà torna a Barcelona , i el dia 18 de juny de 1814 
escriu: 


4Hem passat per la vora de las casas del poble de Sant Feliu de Llobregat, y vist 
a alguna ab sols las parets foranas, y així en seguida de altres, com així los 
hostals del Garrofer, y del Picalqués, que prou han rebut de tots aquells malvats 
enemichs nostres, tant dels francesos, com de ben dolents catalans causantnos 
prou condol, y llàstima tanta crema, y ruina de casas en pobles y vora de 
carreteras...) 


Juli Ochoa 
EL POBRE MOSSÈN SURROCA: VELL, MALALT I SOL. 


Amb la mort, l'any 1825, del gran rector Don Alonso de Castilla y Mufiiz, la parròquia 
de Sant Just Desvern va quedar sense direcció durant un període de dos anys, havent 
estat administrada mentrestant per l'ecònom Mn. Josep Vehil, qui va regir-la des del 23 
de maig de 1825 fins al 20 d'agost de 1827, any en què va prendre possessió el nou 
rector, Mn. Josep Surroca i Ferrer. 


Aquest capellà era ja ben entrat en anys quan va accedir a la direcció de la comunitat 
parroquial del nostre poble, ja que quan va venir comptava amb setanta anys complerts. 
Estigué deu anys al front de la parròquia, i durant la major part de tot aquell temps no va 
poder dur a terme el seu comès amb la perfecció que hagués estat de desitjar degut a 
què, per causa de la seva edat, malaltejava sovint, fins al punt que se li va haver de 
donar en diverses ocasions el viàtic i l'extrema unció en previsió d'algun possible 
desenllaç imminent. 


A més, aquest pobre rector no va tenir durant la major part de la seva estada entre 
nosaltres cap vicari que el pogués ajudar en la tasca de regir la parròquia, i va haver de 
manegar-s'ho tot ell sol, emprant en tal feina les poques forces que li quedaven al cos. 


Una parròquia, com qualsevol altra entitat, governada per un home vell, feble i sol, és 
molt difícil de mantenir rectament, i així, la nostra, malgrat la bona voluntat posada per 
alguns feligresos, va acabar tornant-se en una mena de can seixanta on els escolans 
campaven pels seus respectes fent en tot moment allò que els venia en gana. Jocs, 
corredisses, crits, irreverències... La dignitat i el decor que se suposa que ha de respirar- 
se en un temple s'anava perdent progressivament. 


També, i això és potser el més greu, ja havien començat a desaparèixer alguns dels 
valuosos objectes litúrgics que formaven part del patrimoni material de la parròquia. 


Les continuades irregularitats que tenien lloc a la nostra parròquia van acabar arribant a 
coneixement de Pau de Sitjar i Ruata, bisbe de Barcelona, qui, tot seguit, no va fer altra 
cosa que cridar-li l'atenció i comminar-lo a què restablís l'ordre, sota pena de greus 
correctius. 


El nostre pobre rector va interposar un recurs adduint la seva feblesa i solitud, i 
manifestant que les mateixes no el permetien imposar-se i redreçar aquella lamentable 
situació. 


La resposta que va rebre del Bisbat fou la segient: 


4SECRETARIA DE CAMARA DE LA DIOCESIS DE BARCELONA. 

A consecuencia del recurso que Vs. con fecha de 23 del corriente hicieron al 
Hmo. Sr. Obispo de esta Diócesis, Su Sria. llma. ha decretada lo siguiente. 
Barcelona 27 de Marzo de 1829. 

En vista del presente recurso, mandamos al cura parroco de San Justo Desvern, 
12 Que todas las alajas y ornamentos de algun valor dejados a la fabrica de la 
Iglesia se guarden en adelante, y por ahora en un armario ó comoda capaz 

cerra da con tres llaves de las cuales tendra una el referido cura parroco, y las 
otras dos estaran en poder de los obreros de la Iglesia. 

22 Que inmediatamente saque a los muchachos que al presente sirven de 
monacillos, y reponga otros que tengan mas decoro y reverencia en el Templo 
que los actuales, a quienes por no haber corregido como debia les ímponemos 
la multa de doce libras catalanas que entregara inmediatamente al portero de 
Nuestra —Curia, —cual 
cantidad. —servira para 
socorro de los pobres de 
la casa de Misericordia, 
y a mas un duro al 
referido portero por su 
trabajo. 

30 Que el sobredicho 
parroco —mientras no 
tenga Vicario cuyde de 
tener en todos los dias 
solemnes del afio y en 
toda la cuaresma un 
Sacedote — secular. —ó 
regular idoneo para oir Un capellà vell i malalt. 

la confesion de los 

feligreses a fin de que no tengan estos de acudir a otra parroquia para recibir 
los Ss. Sacramentos, en la inteligencia que su descuydo en esta parte, ven lo 
demas concerniente a la conservacion de lo que debe servir para el decoro y 
lustre de la Iglesia, Nos daria lugar a otras providencias desagradables. 
Intimese este decreto al referido cura parroco y dese copia a los obreros para 
su inteligencia y cumplimiento en la parte que les toca. 

De orden de S. S. llma. el Obispo mi Sr. 

Dr. José Riera Pbro. Secret". 

Es copia del original que queda en esta Secretaria de Camara de mi cargo de 
que certífico. 

Dios gúe a Vs. ms. as. Barcelona 28 Marzo de 1829. 

Don José Riera Pbro. Srio-. 


Ja està vist: Se li mana que faci tot just allò que ell es confessava incapaç de fer, i a més 
encara li fan pagar una multa. 


I d'enviar algú a ajudar-lo, res. El pobre Mn. Surroca va haver de seguir manegant tot 
sol la parròquia durant els pocs anys que li van quedar de vida. 


Només en els seus darrers moments li va ser enviat des del bisbat un vicari: Mn. 
Francesc Vifials, que va ser el seu suplent durant la malaltia que es va acabar emportant 
d'aquest món l'infeliç rector. 


Mn. Josep Surroca i Ferrer va lliurar la seva ànima a Déu el dia 16 de setembre de 1837, 
quan ja havia passat dels 80 anys. 

AQUELLA MISTERIOSA DAMA QUE VIVIA A SANT JUST 


Una cosa porta a una altra. Ja fa un cert temps, mentre cercava a l'Arxiu Històric 
Municipal de Sant Just Desvern dades per un estudi que llavors estava preparant sobre 
els guerrillers carlins santjustencs, vaig trobar en els padrons de l'època la menció d'un 
personatge un tant diferent dels altres veins que llavors residien en el poble. 


Es tractava d'una dona estrangera que vivia sola en una gran casa, i que segons aquell 
padró, era "natural de Londres Ynglaterra", tenia 49 anys, estava soltera i, pel que fa a 
una possible ocupació professional, ens deien "ninguno: ocupasio cosir". Es feia dir 
Bernardina Flores, nom que, per poc britànic, era a totes llums fictici. 


Encuriosit, vaig començar a investigar aquest personatge, endinsant-me de mica en mica 
en la seva novel:lesca trajectòria vital al ritme en que m'ho anaven desvetllant els 
diferents fils que vaig anar estirant. 


La segient pista me la va donar el 
polifacètic escriptor romàntic català Víctor 
Balaguer, el qual, en el seu llibre "Al pie 
de la Encina", en el que recull diverses 
històries, tradicions i records de la zona del 
Montseny, para especial atenció en el 
període —Òo immediatament — anterior — a 
l'arribada d'aquella dona a Sant Just, i ens 
presenta aquesta part de la seva història 
com "una leyenda perfectamente humana, 
de nuestra época misma". 


Balaguer l'anomena "La Penitente del 
Montseny", i ens diu que l'any 1834 
l'ermità de Santa Fè la va trobar una nit de 
tempesta refugiada sota una penya. Ella li 
digué que feia poc que havia llogat una 
Retrat d'aquella misteriosa dama. casa a Sant Esteve de Palautordera, però 
que l'acabava de deixar per venir a la 
muntanya tot cercant una cova on poder fer penitència. L'ermità li va ensenyar una 
cavitat propera, i allà s'hi va estar aquella dona durant els set anys segúents, temps en 
que va tenir lloc, aproximadament, la primera carlinada. Així ens ho és descrit 
literalment: 


4Dormía vestida encima de unas tablas, y sólo comía pan, patatas, verduras y 
frutas. Llevaba siempre consigo, colgante de su cintura, un saquito de seda, y en 
él un cràúneo que besaba y abrazaba, postràndose ante él y rezúndole. Debería 
tener sobre treinta afios cuando apareció. Era alta, delgada, de hermosas 
facciones y de modales finos y aristocràticos. La noche que se presentó en la 
montafia llevaba un vestido de seda, que continuó llevando siempre hasta 
desgarrarse y deslucirse con el uso. Hablaba muy poco, y siempre con gran 
reserva. Cantaba admirablemente romanzas en lengua italiana, pero sólo 
cuando se hallaba sola, internúndose por las selvas, donde permanecía a veces 
varios días seguidos sin presentarse por su cueva. Los que de lejos la oyeron 

cantar, decían que su voz era fresca y argentina, revelando maestría en el canto. 
Hablaba regularmente en castellano, pero con dificultad y con acento 
extranjero. En cuanto al catalón, lo hablaba mal, mezclando en su conversación 
palabras castellanas, catalanas y francesas-. 


Durant els primers moments de la guerra carlina, el seu estrany comportament va fer 
sospitar les tropes liberals, que, creient-la una espia enemiga, la van detenir i portar 
presonera a Barcelona, on en Manuel Llauder, marquès de la Vall de Ribes i capità 
general del Principat de Catalunya, endevinant qui era realment aquella dona, la va 
tractar amb molta consideració i respecte, posant-la immediatament en llibertat. 


També es diu que un foraster de gran distinció es va presentar en el Montseny només 
per parlar amb ella, arribant tot just en un moment en que no estava a la seva cova. En 
no trobar-la, el visitant va gravar amb un punxó una paraula estrangera en el tronc d'un 
faig proper i va marxar. Més tard, quan la penitent, a la seva tornada, ho va llegir, manà 
que es tallés immediatament aquell arbre, fent-lo cremar tot seguit. 


Si us animeu a fer una 
passejada pel Montseny, a 
la carretera de Sant Celoni a 
Santa Fe, a pocs metres 
d'haver passat el túnel de la 
Foradada, —trobareu — Un 
corriol en forta pendent us 
conduirà després d'haver 
caminat una estoneta, a la 
cova on el nostre 
personatge va estar fent 
penitència. 


Aquella misteriosa penitent 
es va estar a la seva cova 
del Montseny durant tot el 
temps que va durar la 
guerra, marxant després, tal La penitent del Montseny. 
com ens. ho segueix 

confirmant l'autor del relat: 


eDurante toda la época de la guerra civil les refereix a la Primera Guerra 
Carlinal estuvo en su cueva del Montseny. Mús tarde, anunciando que había ya 
terminado el tiempo de su penitencia, abandonó la cueva, puso albarún en el 
balcón de su casa de Palau-Tordera, despidió a las criadas que en ella tenía, y 
dicen que se retiró a San Justo Desvern, donde alquiló, compró o mandó 
edificar una casa que tenía algo de sefiorial y de castillo, en la que vivió 
recoleta, sola con una criada-. 


Efectivament, i tan com ho recull un document de l'arxiu patrimonial de la santjustenca 
masia de Can Mèlich, l'any 1850 Dofia Bernardina Flores, soltera natural de Londres va 
adquirir pel preu de sis escuts i dues-centes mil-lèsimes d'entrada i un cens anual de 62 
reals de velló un terreny situat al carrer de la Sala (actualmente també conegut pel nom 

de Josep Anselm Clavé) als seus propietaris Jaume Gelabert de la Riera Julià i Joaquim 
Gelabert Mèlich, pare i fill, amos de l'abans esmentada masia. 


El terreny en questió estaba situat al capdamunt de la pessa de terra anomenada "Lo 
Camp de Sant Just", que feia en total tres mujades d'extensió, de la qual, i segons consta 
a l'escriptura, el tros adquirit va consistir en: 


4Un tros de terra d'amplària trenta-vuit pams i mig contadors des de la meitat 
de la paret del veí Ramon Campreciós fins al terreny dels establiments i de fons 
des de tocar per la part de migdia amb terres de Joseph Cardona fins a la part 
de tramuntana a tocar amb el camí situat en el terme de la dita parroquia-. 


La narració de Victor Balaguer acaba dient-nos que: 


4aUna persona de esta 
comarca, —que trató de 


SOUVENIRS, I 
morena, averiguar la vida y la 
PENSÉES ET PAYSAGES, historia de aquella extrafia 
sEra mujer, después de reunir 

UN VOYAGE EN ORIENT 8 
assetess), ciertos antecedentes, 
au NOTES ED VOYAGEOR, aglomerar datós y Gomullar 
4. Alphonse De Camartiue, fechas, llegó a adquirir la 


ac convicción, según me dijo, de 

que pudiera ser aquella 
misma — misteriosa — Lady 
BRUXELLES, I inglesa de quien habla 


AD, VVAHLEN 
Ll 


LIBR. DE LA COUR, 
me 99, 


sa, Lamartine en sus viajes a 
ès Oriente, y de quien cuenta 
que estuvo algunos afios en 
Espana, retraída en la cueva 
de un monte-. 


Segunt la pista. . 
Serà doncs un nou testimoni, 


l'escriptor romàntic francès Alphonse de Lamartine, qui ens aportarà noves llums sobre 
la identitat del nostre personatge, el possible motiu de la penitència, el perquè de la 
calavera i la novel:lesca continuació d'aquesta història. 


Aquest autor, en la seva obra "Voyage en Orient" ens desvetlla la identitat d'aquella 
misteriosa dama. 


Segons ell, es tracta, ni més ni menys, que de Lady Hester Lucy Stanhope, neboda del 
primer ministre britànic VVilliam Pitt "The Younger" i besneta de James Stanhope, 
militar britànic que havia defensat la causa austriacista durant la Guerra de Successió. 
També afegeix que aquesta dona mai no es va voler casar, i que tingué -com tot seguit 
veurem- una novel:lesca vida d'exòtiques aventures. 


Ens diu també que la causa de tot això va ser el tremend trasbals que li va causar la 
prematura mort d'un jove general anglès caigut a la guerra d'Espanya, l'amor del qual 
ella va conservar sempre en el fons de la seva ànima. 


Petits relats sobre Sant Just i la comarca 


Efectivament, Lady Hester Stanhope havia mantingut una apassionada relació 
sentimental amb el general britànic Sir John Moore, mort el 16 de gener de 1809 a la 
batalla d'Elvifia, en què es van enfrontar l'exèrcit anglès contra el napoleònic. Una 
coneguda llegenda urbana de La Corunya, recollida per diversos autors, diu que des de 
llavors, cada any, aquell mateix dia, l'esperit de Lady Hester Stanhope, una dona alta 
d'uns 50 anys d'edat i aspecte estranger, torna a La Corunya per visitar la tomba del que 
va ser l'amor de la seva vida i roman allà, al peu del sepulcre entre sanglots, per després 
allunyar-se sola i trista, com una ànima lliurada a malenconiosos records. 


El cas és que després del seu retir a Sant Just, Bernardina Flores, altre cop Lady Hester, 
va tornar breument a Anglaterra, on 
reuní tot el necessari per encaminar 
les seves passes cap a l'Orient. 


A partir d'aquest moment serà un nou 
testimoni, el doctor Charles Meryon, 
autor de "Memoirs of Lady Hester 
Stanhope as related by herself in 
conversations vvith her physician"i 
de "Travels of Lady Hester Stanhope 
forming the completion of her 
memoirs narrated by her 
physician" qui ens donarà detalls de 
la seva aventura. 


Acompanyada d'un seguici de 
servidors, Lady Hester es va embarcar 
cap a Constantinoble i des d'allà va 
viatjar a Egipte, on va conèixer el 
paixà Mohamed Alí, qui la va 
convidar a visitar Damasc. 


En el trajecte per mar cap al Líban i 
Síria, el vaixell on anava naufragà, 


podent-se salvar agafada a unes fustes Va Pena de sé ller ra 
fins arribar a un illot desert, d'on va Li bel 

ser rescatada. Tot seguit va passar a d'bsleue a 

Malta i des d'allà tornà a Anglaterra 

per vendre la resta del seu patrimoni ió Lady Hester Lucy Stanhope en una targeta 
embarcar-se altre cop cap a l'Orient. amb la seva signatura autògrafa. 


Arribada a Damasc, es va sentir atreta per l'estil de vida local, aprengué àrab i va 
començar a adoptar el vestuari i maneres dels drusos. Des de Damasc emprengué 
diversos viatges que li permeteren visitar Jerusalem, Alep i altres parts menys 
accessibles d'Aràbia i Mesopotàmia. 


Havent sentit parlar de la proximitat de les ruines de Palmira, situades en un lloc molt 
perillós i desèrtic habitat pels ferotges beduins, s'hi va presentar al front d'una luxosa 
caravana que va impressionar els nòmades àrabs que hi habitaven, guanyant-se la seva 

admiració i el respecte fins al punt que totes aquelles tribus li van atorgar el títol de 
Reina blanca de Palmira". 


Després d'una nova estada a Damasc convidada pel paixà turc, va fixar la seva 
residència definitiva a Djoun, en un antic monestir situat dalt d'una muntanya libanesa, 
que va fer reconstruir, i On va portar una vida de luxe digna de les mil i una nits, amb un 
exèrcit de servents a la seva disposició, vivint com una autèntica princesa drusa al temps 
que amb les seves influències protegia aquesta ètnia. En aquell palau va rebre tots 
aquells visitants europeus que s'aventuraven per aquests indrets i aconseguí una gran 
fama com a dona exòtica i bona amfitriona. 


Amb el temps, aquella vida de 
luxe va fer disminuir 
sensiblement el seu potencial 
econòmic. Creient en 
l'existència d'un gran tresor 
antic ocult sota les ruines d'una 
mesquita a la ciutat portuària 
d'Ashquelon, a la costa nord de 
Gaza, va organitzar, amb la 
major part dels diners que li 
quedaven, la que alguns han 
considerat com la primera 
expedició arqueològica 
realitzada a Palestina. Aquella 
operació va constituir un 
estrepitós — fracàs, —ja —que 
l'hipotètic tresor no va aparèixer 
enlloc, i pel que fa a l'interès 
que van posar en els aspectes 
arqueològics, cal esmentar, per 
exemple, que després d'haver 
o exhumat una estàtua romana de 
i marbre de més de dos metres, en 
3 team Veure que li mancava el cap, la 
LADY HESTER  STANHOPE, sl va manar esmicolar i llençar els 
o seus trossos al mar. 


a 213 ab 


Lady Hester Lucy Stanhope, la "Reina Blanca de I ad 
Després d'aquesta expedició 


fallida, la situació econòmica de 

Lady Hester Stanhope va quedar 
greument deteriorada, fins a tal extrem que va haver d'acomiadar paulatinament tots els 
seus servents en no poder-los pagar. Per acabar-ho d'adobar, alguns d'aquests servents 
acomiadats li van robar finalment les poques coses de valor que encara li quedaven. 


Palmira ". 


Lady Stanhope va acabar els seus dies completament arruinada, duent altre cop una vida 
d'eremita en la solitud del que havia estat el seu palau, coberta de parracs, en pèssimes 
condicions higièniques i tenint per tota companyia més d'una dotzena de gats... 

El solitari palau de Djoun, a les muntanyes del Líban. 


Què hi ha de veritat i què de fantasia en aquesta història 


Tot i l'aparent concatenació de les dades que ens aporten les diferents fonts 
d'informació, no arriba, però, a quedar del tot clar que la tal Bernardina Flores fos 
realment Lady Hester Stanhope. 


Les dates en que els relats de Víctor Balaguer i Alphonse de Lamartine situen els fets no 
encaixen del tot amb les que figuren en els llibres del doctor Charles Meryon. 


Les llegendes tenen aquestes coses, i l'apassionant vida d'aquella singular dona (o 
d'aquelles dues dones diferents, si així es vol creure) es manté en tot moment en 
equilibri sobre els imprecisos límits que separen la realitat del mite. 


IA Juli Ochoa 
UN FET SAGNANT A ESPLUGUES 


El protagonista de la nostra historia d'avui és un personatge del qual ja us havia dit 
alguna cosa en algun altre programa anterior, Jaume Montserrat Pagès, nascut a Sant 
Just Desvern l'any 1821 i mort a Barcelona el 1866, un bon exemple del que van ser els 
trabucaires de l'època, uns elements que podríem situar a cavall entre el bandidatge i la 
guerrilla, i que sovint podien decantar-se cap una o altra banda en funció de la 
conjuntura. 


D'ell us havia avançat que l'any 1840 manava una partida de malfactors amb la que 
havia assaltat una masia d'Esplugues, acció que trobarà continuitat en nous fets delictius 
que li suposaran mantenir més d'un enfrontament seriós amb les anomenades forces de 
l'ordre. 


El relat d'avui és el 
d'aquell sagnant assalt, 
N el qual va tenir lloc molt 
4 — a prop d'on ara estan els 
o estudis d'ET, a la 
barriada de la Plana, on 
actualment hi ha el 
carrer del 8 de març 
(abans anomenat del Dr. 
Manuel Riera), en el seu 
tram comprès entre els 
de Quintana i Rovellat. 


Aquests terrenys havien 
pertangut a una masia 
anomenada Can Valls, 
també —coneguda en 
determinades — èpoques 
pel nom de "la Casa Blanca", la qual apareix aquí emmarcada amb un cercle, i que va 
ser enderrocada durant la segona meitat del Segle XX. 


La desapareguda masia espluguina de Can Valls. 


Una de les primeres accions delictives atribuides a Jaume Montserrat de les que es té 
notícia és la que va tenir lloc la nit del 4 o 5 d'agost de 1840 a l'espluguina masia 
coneguda per la Casa Blanca. 


Aquesta casa va ser enderrocada durant la segona meitat del Segle XX, i es trobava a la 
barriada de la Plana, on actualment hi ha el carrer del 8 de març (abans del Dr. Manuel 
Riera), en el seu tram comprès entre els de Quintana i Rovellat. Un carrer veí duu el 
nom de "Marquès d'Espanya" en record de qui havia estat el propietari de la casa i de 
les terres que D'envoltaven. 


Aquesta masia era propietat del mariscal de camp de l'exèrcit D. Enrique Andrés de 
Espaia y Taberner, quart marquès d'Espanya i baró de Ramefort, títols que va heretar a 
la mort del seu pare, esdevinguda el 3 de febrer de 1938, secretari de la Inspecció 
General de l'arma de cavalleria, detentor de la gran creu de la Reial i militar Orde de 

Sant Hermenegild, i nebot de Charles d'Espagnac de Cominges de Couserans i de Foix, 
el terrible Comte d'Espanya, capità general de Catalunya de trista memòria, 
ultrarreaccionari, absolutista i darrerament carlí, el qual havia estat assassinat l'any 
anterior a Organyà pels seus propis companys d'armes. 


Com en tants altres casos, l'amo no residia a la casa, i aquesta era cuidada pel masover 
Pau Riera, natural de l'Hospitalet, que estava casat amb Josepa Escala, de Santa Coloma 
de Cervelló, la qual, abans de casar-se amb en Riera, havia treballat com a minyona dels 
marquesos propietaris d'aquella masia. Juntament amb el matrimoni també hi vivien els 
seus fills, la mare d'ell, i els mossos que ajudaven a les feines de la casa. 


Va córrer la veu de que el marquès 
d'Espanya havia retirat les joies i 
altres objectes de valor de la seva 
casa de Barcelona i les havia fet 
portar en el seu cotxe a la casa 
d'Esplugues. Havent tingut notícia 
d'això gràcies al propi cotxer del 
marquès, una colla de bandits, que 
la memòria popular identifica amb 
el grup capitanejat per Jaume 
Montserrat, va decidir apoderar-se 
d'aquell botí. 


La relació del què va passar, 
transmesa de boca en boca, fou 
recollida pel rector d'Esplugues, 
Mn. Esteve Carbonell i Pujol, qui, 
un segle després d'aquells fets, ens 
els descrivia així: 


4Pels voltants de la festa 
major de Sant Just, cap al 
tard del dia 4 ó 5 d'agost de 
l'any — 1840, una colla 


Irrupció dels bandits a Can Valls. 


d'homes emmascarats, entre ells el cotxer, manats pel temible capità de lladres 
Montserrat, envairen la casa sobtadament, detenint tot seguit el masover, fills i 


moSsSoS. 


A Pau Riera, amenaçant-lo amb armes, li exigien els tresors que, segons deien 
ells, havia portat el propietari, contestant el masover que no sabia res d'allò. 
Mentre uns tancaren a l'estable els mossos i els fills, d'altres lligaren a cada 
cap de la pastera a Pau i a la seva mare, que estant a la cuina fent el sopar i 
sentint les disputes, va sortir airadament, amenaçant els lladregots amb la 


cullera de remenar l'olla. 


Lligat i sense defensa, en Pau no contestava res, i això potser perquè ignorava 
on eren els tresors, o també per no trair el seu senyor, per tal d'espantar-lo, 
davant d'ell degollaren la seva pobre mare. Malgrat de veure aquella tragèdia, 


continuava sense dir res. 

Folls d'indignació, en veure que no podien arrancar el secret al desventurat 
masover, el degollaren també al peu de la pastera on estava lligat. 

La seva esposa que es trobava en estat de gestació avançat, la tenien lligada de 
braços i cames a una cadira, al seu costat hi tenia una filleta d'uns dos anys, 
plorant esporuguida, i per tal de fer-la callar, un dels assassins li donà una 
punyalada al cap, quedant marcada del front tota la seva vida. 


Sembla que el cotxer criminal, causant de tants estralls, en veure la masovera 
lligada i la seva filla ferida i demés conjunt esgarrifós, va dir als altres 
criminals, "Ja n'hi ha prou de sang, no fem com a Santa Coloma, on 
assassinaren tota la família d'una masia". 


Enmig d'aquell tripijoc, casualment passava pel camí del davant de la casa, ara 
carrer Rovellat, un fill de càn Coll, anomenat el Pericó, amb una parella de 
bous, el qual venia del treball, mirant a l'interior de la casa i en veure que hi 
passava quelcom d'extraordinari, va entrar-hi, en veure'l els lladregots es 
llançaren damunt d'ell i d'una ganivetada li obriren el ventre, deixant-lo a terra 
per mort. 


Assassinats els uns i tancats els altres, els criminals es dedicaren a saquejar la 
casa inútilment, puix que no varen trobar res. Cansats i desil-lusionats, es 
disposaren a menjar i beure tot el que trobaren, sense notar com havia fugit el 
Pericó, el qual aguantant-se el ventre, va poder arribar al poble. Com els bous 
havien arribat a càn Coll sense el Pericó, la seva família, estranyada, va sortir 
en busca d'ell, trobant-lo prop del poble tant mal ferit que al cap de poc d'haver 
explicat la seva desgràcia, va morir. 


Al poble hi havia un destacament de soldats i la família donà part dels greus 
successos al cap de la força: aquest ordenà tocar el cornetí per a ajustar els 
soldats i anat a càn Valls. Els criminals, en sentir el toc de cornetí, 
precipitadament abandonaren el menjar i fugiren cap a l'Hospitalet. 


Recorden encara avui amb horror els descendents d'aquella desventurada 
família, l'horrible tragèdia de què foren víctimes els seus besavis-. 


Poc temps després aquella banda de malfactors era desarticulada per l'autoritat i 
capturats els seus integrants, els quals foren duts a judici l'any 1841. Sorprenentment, 
tot i que sobre els membres d'aquella partida pesaven, almenys, els tres crims comesos 
a Esplugues, en Jaume Montserrat, que n'era el cap, només va ser sentenciat a dos anys 
de presó pel fet d'haver comès un robatori en quadrilla, condemna que va complir en el 
presidi de Barcelona. 

EL TELÈGRAF ÒPTIC MILITAR DE SANT PERE MÀRTIR 


Situem-nos per uns moments en plena Segona Guerra Carlina, dita també Guerra dels 
Matiners (1846-1849). 


Els trets particulars que van caracteritzar aquell conflicte eminentment català van posar 
de manifest a les forces del govern central la necessitat de poder comptar amb un 
sistema àgil de comunicacions que els permetés fer front a un enemic fraccionat en 
nombroses partides de guerrillers. 


Aquestes partides estaven caracteritzades 
per estar dotades d'una gran mobilitat, i 
d'elles calia calia saber en tot moment la 
seva situació amb la promptitud suficient 
per tal de poder coordinar adequadament 
el moviment de les columnes de tropes 
enviades en la seva persecució. 


La primera de les mesures que es van dur 
a terme en aquest sentit va ser la millora 
de la xarxa viària. L'altra gran mesura va 
ser en el camp de les transmissions, amb 
l'implantació a Catalunya d'una xarxa de 
telegrafia òptica d'ús —exclusivament 
militar, de manera anàloga a la que ja 
havia funcionat en algunes regions 
espanyoles uns quants anys abans, durant 
la Primera Guerra Carlina. 


La Reial Ordre de 26 de novembre de 
1846 deixava prou clar qui podia fer ús 
d'aquell telègraf: 


4Únicamente los Capitanes El marquès de Novaliches. 
Generales y los Jefes Políticos, 

podrún dirigir por el telégrafo comunicaciones ya sea a las Secretarías del 
Despacho o a las Autoridades Superiores de las Provincias-. 


A Catalunya, el precedent d'aquest sistema va ser una petita xarxa d'abast urbà, feta per 
iniciativa del capità general Manuel Pavía y Lacy, marquès de Novaliches, i dissenyada 
pel tinent coronel d'estat major Leonardo de Santiago. Aquesta xarxa, que va funcionar 
a Barcelona des del mes d'abril de 1848, comunicava l'edifici de la Capitania General 
amb els forts de Montjuic, la Ciutadella i les Drassanes. 


Segurament satisfet amb els resultats d'aquest nou sistema de comunicacions, Pavía es 
va proposar tot seguit d'ampliar la xarxa, per tal que el seu abast pogués arribar a cobrir 
tot el conflictiu territori que estava sota la seva jurisdicció. 

La Xarxa Telegràfica Militar de Catalunya estava formada per cinc línies Òptiques 
radials que tenien Barcelona per centre, unides per altres línies transversals, amb un 
total d'unes 80 estacions i uns 800 quilòmetres, repartits en les cinc línies que anaven 
respectivament des de Barcelona (Montjuic) fins a Figueres, Cardona, Granollers, 
Cervera i Reus. 


Sempre que va ser possible es van instal-lar els telègrafs a les torres de les esglésies, 
edificis alts amb bon horitzó, ermites, i edificis similars, executant per a això les obres 
de condicionament necessàries. Per a la resta dels casos es van construir torres de nova 
planta, espitllerades, de dos pisos i terrat: el primer pis estava destinat a hostatjar una 
guarnició d'entre 15 i 20 homes, el segon era per als torrers i operadors del telègraf, i el 
terrat per a la instal-lació del semàfor de senyals. 


La Xarxa va ser construida 

per dues companyíes de 
/ o, sapadors de l'únic Regiment 
d'Enginyers existent a 
l'exèrcit d'aquells anys. 


La primera línia d'aquest 
telègraf seria la de Barcelona 
a Lleida, i és dins d'aquest 
context que trobem la notícia 
de la construcció durant el 
mes de maig de 1848 d'una 
estació del telègraf al cim de 
la muntanya de Sant Pere 
Màrtir, tot aprofitant les 
restes del fortí que els soldats 
napoleònics havien bastit 
durant la passada Guerra del 
Francès aprofitant l'ermita 
dedicada al màrtir dominic 
Sant Pere de Verona. La 
prensa de l'època així ho 
deia: 


Torre de l'ermita de Sant Pere Màrtir. 


eSegun dice el Diario de 
Barcelona, se trabaja con actividad en la colocacion de un telégrafo en la 
cúspide de la montaiia de San Pedro Martir, en el mismo sitio donde antes 
estuvo colocada la ermita. 


La torre del telègraf de Sant Pere Màrtir, que seria la segona de la línia Barcelona- 
Lleida, estava en contacte visual amb la primera, situada a Montjuic, i també ho hauria 
d'estar amb la tercera, que es va emplaçar a Sant Pere del Romaní, una ermita situada 
entre Sant Feliu i Molins de Rei. 


El cost d'aquesta construcció va ser de 8.374 rals i 12 morabatins, que van ser 
inicialment aportats pels pobles dels voltants: Sarrià, Vallvidrera, Esplugues de 

Llobregat, Sant Just Desvern, Les Corts i Sant Gervasi, i als que, més tard, l'exèrcit els 
ho va retornar a través dels fons endarrerits de quintes. 


L'ambiciós pla de Pavía, tot just engegat, de dotar Catalunya d'un sistema de telegrafia 
Òptica, va quedar aturat quan aquest militar va deixar el càrrec de capità general de 
Catalunya, i no va ser sinó fins l'arribada del marquès del Duero que tal projecte es va 
reprendre, éssent encomandada al coronel José Francisco María Damiàn Mathé y 
Arangua la posada en marxa de les línies. 


Al capdavant del Servei Telegràfic de Catalunya hi va haver els Coronels d'Enginyers 
Manuel Ramón García i Francisco de Casanova i Mir amb el títol de Directors 
Facultatius dels telègrafs militars de Catalunya, ambdós subordinats al coronel Mathé. 
El servei el prestaven soldats d'Infanteria amb els seus caps, a les ordres tots ells del 
Director Facultatiu corresponent. Les línies estaven dividides en seccions, sent els 
oficials que les manaven els responsables de tot el que ocorregués, tant en l'ordre militar 
com en el telegràfic. 


Soldats fent pràctiques de teloegrafia òptica. 


Un dels soldats destinats a aquella torre va ser l'hereu de la santjustenca masia de Can 
Cuiàs, Fèlix Ferran i Coret, fill de Josep Ferran i Cuyàs i de Rosa Coret i Colomer, el 
qual va tenir l'aparent sort de fer el seu servei militar a Sant Pere Màrtir, tot just davant 
de casa seva, en una època en que molts dels mossos havien d'anar al Marroc, Cuba o 
les Filipines... Això no obstant, no el va lliurar de tenir alguns enfrontaments armats, ja 
que era una època de fortes commocions. 


Des de la seva construcció, i mentre va durar la situació de guerra, la dotació del 
telègraf de Sant Pere Màrtir, com la de les altres torres, estava formada per una 
guarnició d'entre 15 i 20 soldats d'infanteria del regiment de Castella, que es 
rellevaven, i per un torrer encarregat del telègraf, que hi residia permanentment. 
Aquests torrers eren generalment antics militars llicenciats. 

José Esteban va ser el torrer destinat a Sant Pere Màrtir. Durant tota la contesa va poder 
exercir la seva feina amb una certa tranquil litat, i no va ser sino fins l'octubre de 1849, 
quan aquest conflicte ja es podia considerar pràcticament acabat, que ell i els soldats 
que estaven de guarnició van haver de fer front a un atac: 


eSegún los periódicos de Barcelona, se hablaba mucho estos últimos dias de 
una partida de gente armada que ha intentado apoderarse de la torre 
telegrúfica de San Pedro Màrtir, aseguràndose que hubo un rato de tiroteo entre 
los acometedores y la partida que guarnecia la torres. 


La vida dels torrers era extremadament austera. No gaire temps després d'aquest fet, 
l'any 1851, en José Esteban va contraure una pulmonia fulminant, de la qual morí, i 
l'administració del telègraf es va haver de fer càrrec dels seus deutes, que eren: 


- Quatre pans, a 15 quarts: 7 rals i 2 morabatins. 

- Nou paquets de tabac, a 6 quarts: 6 rals i 12 morabatins. 
- Compondre sabates: 12 rals. 

- Carn per menjar: 20 rals i 10 morabatins. 

- Cafè i licors: 39 rals i 6 morabatins. 

- Comestibles: 35 rals i 29 morabatins. 

- Diners prestats: 290 rals. 

- Taút: 36 rals. 

- Funeral: 52 rals. 


La torre del telègraf de Sant Pere Màrtir va ser destruida per la Milícia Nacional 
barcelonina l'estiu de l'any 1856 amb motiu dels enfrontaments que van provocar la fi 
del bienni progressista sorgit després de la revolució de 1854, i que van causar, només a 
Barcelona, 466 morts: 63 membres de la força pública i 403 paisans. Les cròniques 
d'aquell temps ens diuen que: 


c...els dies 20 i 21 de juliol de 1856 la Milícia Nacional es va llançar al 
carrer l...J. Una de les violències que en la seva fúria van cometre, va ésser la 
destrucció de la torre telegràfica construida a la muntanya de Sant Pere 
Màrtir l...). El governador civil va imposar a l'Ajuntament i a la oficialitat de la 
Milícia Nacional, una multa de 5.000 rals destinada a la seva reconstrucció-. 


Sembla ser, però, que aquesta pretesa reconstrucció de la torre del telègraf no es va 
arribar a efectuar mai. 


Temps després, i en vista de l'estat de tranquil:litat en que es trobava el Principat de 
Catalunya, per Reial Ordre de 19 de desembre de 1862 es va disposar la supressió del 
servei en aquesta xarxa i la consegúent retirada del material, tornant a recuperar l'edifici 
durant un temps la seva finalitat original de lloc de culte i veneració del sant màrtir de 
Verona que dona nom a la muntanya, fins arribar al segle XX, en que nous trasbalsos de 
tot ordre causarien la seva desaparició i progressiva substitució per les actuals 
instal: lacions de comunicacions que tots nosaltres coneixem. 

ELS VALENTS GOSSOS SANTJUSTENCS QUE PLANTAVEN CARA ALS 
GUERRILLERS 


La Segona Guerra Carlina, dita també Guerra dels Matiners (1846 - 1849), va ser un 
conflicte bèl-lic específicament català. Es per això que els espanyols anomenen 
"Segunda Guerra Carlista" a la que per nosaltres va ser la tercera d'aquelles guerres. 


Una de les partides de guerrillers que es van formar a la nostra comarca durant aquell 
conflicte va ser la que encapçalava el santjustenc Jaume Montserrat Pagès, de la qual, la 
major part dels integrants eren també fills dels pobles d'aquesta rodalia. 


Tot i que ja portaven un temps és ra gel 

combatent al sector de la Serra — celler / 1 

del Obac, Jaume Montserrat i A ele RA : 

PP en Arddtua.. 
Abes Car gut Lerma 


Je 


la seva partida aprofitaven 
totes les ocasions possibles per 
fer alguna escapada a la nostra 
comarca. —Tals — incursions 
obeien a una doble motivació: 
d'un cantó, la principal: el 
cobrament de contribucions 
als consistoris comarcans més 
vulnerables, i de l'altre, el 
poder seguir mantenint el 
contacte amb la seva gent, 
familiars i amics. 


Quan les circumstàncies ho 
permetien, Jaume Montserrat i 
alguns —dels seus — homes 
s'acostaven a —Sant Just, 
generalment de manera 
furtiva. No cal oblidar que tot 
el territori estava en poder de 
les tropes governamentals. 


Aquestes aproximacions eren 

relativament senzilles de fer, 

però un tant arriscades, ja que 

encara que en el poble no hi 

hagués una guarnició estable L'escrit, amb la signatura autógrafa del guerriller 
com era el cas d'Esplugues, Jaume Montserrat. 

Sant Feliu o Molins de Rei, 

calia procurar que el sometent no s'aixequés en contra seva, i, encara menys, que els 
descobrissin les tropes de guarnició de les poblacions veines. 


En aquestes incursions furtives, i encara que d'entrada pugui semblar un tant còmic, un 
element important a tenir en compte com a factor de risc, amb capacitat suficient per a 

donar l'alarma i delatar la presència dels guerrillers, el constituien, ni més ni menys, que 
els gossos, els quals, pel que es veu, ja els havien causat anteriorment algun ensurt. 


El 6 d'octubre de 1848 la partida de Jaume Montserrat va fer, amb finalitat recaptatòria, 
una incursió a la comarca. De primer es van presentar al Prat, on van cobrar del seu 
ajuntament una contribució de mil rals (l'endemà, potser ignorant l'acció d'en 
Montserrat, també es va presentar al Prat la partida de Marià Margarit i encara els va 
cobrar 2.002 rals més). Més tard, ja de tornada, i tot aprofitant que el seu nombre era 
més que suficient per a no haver d'anar-hi d'amagades, Montserrat i els seus homes van 
passar per Sant Just Desvern on no van cobrar cap contribució, sino que van donar a 
l'Ajuntament la segúent ordre: 


4Ejto. RI. De Cataluiia. Dibision de Barcelona — Paso horden des del dia de oy 
todas casas que tienen peros y de noche se oygan ladrar tendran la pena de 
pagar Sien reales para cada perro que ladrera y cin tomar burla de la horden 
dada. S— Q. D. G. Ms. As. S Campo de onor ú 6 de otubre de 1648 — El 
comendante de la fuerza — Jayma Monserrat. 


Sembla ser que el Prat, un cop abandonat per un destacament de carrabiners de Gavà 
que havia estat instal-lat a la rectoria i campanar des del novembre de 1847 fins al juny 
de 1848, constituia en aquell temps un bon objectiu recaptatori, ja que entre el setembre 
de 1848 i el gener de 1849 es poden comptabilitzar fins a 11 incursions d'aquest tipus. 


El mateix Jaume Montserrat, per exemple, encara hi tornaria el 25 de novembre, 
emportant-se, aquest cop, la bonica quantitat de 4.000 rals. 

JOCS PROHIBITS A SANT JUST: L'AGAFADA DEL CAFÈ D'EN CATALÀ 


Situem-nos a Sant Just a mitjan segle XIX. Era l'estiu i tot just havia acabat la Festa 
Major, que aquell any va caure tot just en un cap de setmana. 


Després d'haver assistit a la solemne missa celebrada el dissabte i també al lluit ball que 
havia tingut lloc la tarda del diumenge a l'envelat que com cada any s'havia instal:lat en 
el turonet situat a l'actual cruilla dels carrers Bonavista i Major (és aquest que podem 
veure a la imatge), la major part dels santjustencs i altra gent de la rodalia ja havien 
tornat a les seves respectives cases per tal d'afrontar altre cop les normals jornades de 
treball. 


No tots, però, havien fet el 
mateix. Des de feia ja bastant 
temps, ventre — determinats 
cercles que frequentaven els 
cafès locals, el vell costum 
que sempre havia existit de 
jugar la partideta havia anat a 
més, i de vegades s'hi havia 
arribat a jugar bastant fort, 
com era el cas d'aquella nit, 
en que la partida prometia ser 
prou sonada. 


Aquesta mena de partides, tot 
i que la seva existència era 
pràcticament coneguda per 
tothom, —estava legalment 
prohibida, ja que en el Codi 
Penal de 1848 el joc 
apareixia tipificat com un 
delicte contra la societat, 
castigant-se amb severitat els 
propietaris de cases d'apostes Una partida de daus. 

i a tot aquell que actués 

fraudulentament, però adoptant, almenys en un primer temps, una posició més 
suavitzada amb els jugadors, que només eren castigats com a autors una falta. No 
obstant això, a la reforma operada l'any 1850 es va acabar decidint que ells també eren 
autors d'un delicte. 


La matinada del dilluns dia 8 d'agost de 1853, i com a consequència d'una denúncia, un 
grup comanat pel caporal Antoni Parés, pertanyent a la Ronda de Vigilància (una 
organització parapolicial creada a Barcelona l'any 1847 pel sinistre Jeroni Tarrés, 
famosa per l'arbitrarietat i la violència dels seus procediments), va sorprendre a vint-i- 
cinc individus que es trobaven dins del cafè que regentava Josep Català i Florit, situat al 
carrer Badó. 

Aquells homes quals estaven ocupats en aquell moment en el joc de daus anomenat de 
"Bones i Dolentes", antiga versió europea del joc modern americà conegut com a 
Craps", popularitzat en nombroses pel: lícules que tots hem pogut veure. 


Com fos que en aquella època el joc estava terminantment prohibit i fortament 
perseguit, tant els jugadors com el propietari del local van ser immediatament detinguts, 
instruint-se tot seguit les oportunes diligències, les quals foren presentades l'endemà 
mateix davant el governador civil de Barcelona, el malagueny Melchor Ordófiez y 
Viana-Cúrdenas. 


L'enrenou motivat per aquesta enxampada va ser molt fort. 


Els 25 jugadors detinguts eren: Baldiri Domènech (regidor quart de l'ajuntament 
santjustenc), Cristòfol Tort, Rafael Pagès, Josep Madurell i Pau Solanes de Sant Just, 
Joan Piera, Benet Piera, 
Ramon Piera i Baldó Piera 
de Les Corts, Carles Bofill, 
Bru Bosch, Cristòfol Estella 


ts 

és) i Josep Serrat d'Esplugues, 
Dr Pere Anton Cardús, Joan 
SN Rivas, Josep Bargalló i 
È Pe Antoni Humet de Cornellà, 


Pere Llobera i Gabriel 
Umbert de Sants, Pau 
Batllori i Joan Rovira de 
l'Hospitalet, Miquel 
Franquet d'Hostafrancs, 
Josep Guiu de Sant Feliu, 
Francesc Radúa de Sant 
Joan Despí, i Pere Puig de 
Barcelona. 


RN 


à 


El mateix dia 8, tant a Sant 
Just com als demés pobles, 
La presó de Sant Feliu. la gent anava de bòlit 
cercant fiadors solvents per 

mor de pagar les fiances i impedir que els detinguts fossin duts a la presó de Sant Feliu. 


Van sortir avaladors per quasi bé tots, però no per Cristòfol Tort, Gabriel Umbert, Pere 
Anton Cardús, Josep Bargalló, Joan Rovira i Pere Puig, els quals foren duts a Sant Feliu 
i tancats a la presó aquell mateix dia. 


Instruida la causa, el governador, Sr. Ordófiez, va imposar a cada un dels jugadors una 
multa de 200 rals de billó, i a Josep Català, el propietari del local , una altra de 20 duros, 
justament el doble que als altres, decretant al mateix temps que tant el billar com els 
mobles i demés efectes que havia al cafè fossin decomissats i subhastats, destinant la 
meitat del guany que s'obtingués a recompensar al denunciant, i que l'altra meitat fos 
destinada a incrementar els fons d'una casa de beneficència. 

Davant la magnitud de les multes es van dirigir diversos suplicatoris al Governador 
demanant la reducció de les mateixes, aconseguint així que el 29 d'agost d'aquell any es 
rebaixessin a la meitat les multes de tots, excepte la de Josep Català, propietari del local 
On es jugava, qui va haver de pagar els 400 rals de la sanció i sofrir la confiscació dels 
atuells del seu cafè. 


Seguint les instruccions del governador, l'alcalde, Francesc Obiols, va encarregar al 
pregoner Mateu Blay que anunciés la subhasta de tots els béns decomissats a Català. 


L'encant va tenir lloc el 20 de setembre i els dies 1 i 2 d'octubre. Durant el mateix, en 
Josep Fatjó va oferir 160 rals pel billar i demés estris, però a la fi ho va acabar comprant 
tot en Pau Romagosa, qui va pagar 205 rals per tot el conjunt. 


Poc a poc es van anar pagant les multes, i els empresonats van poder anar sortint de la 
presó. El darrer en fer-ho fou Gabriel Umbert, de Sants, a qui li van pagar la multa el 22 
d'octubre de 1853. 


Gairebé trenta anys més tard, però, el joc tornava a ser protagonista de l'actualitat local 
i, durant una reunió de l'equip de govern municipal, s'exposava que "en algún 
establecimiento café de esta población se jugaba a los prohibidos por la ley", i 
s'acordava fer-los tancar almenys a les deu de la nit, amb amenaça de multa de 15 
pessetesill 

LA MORT DE LES VINYES: DESCOBRINT EL CULPABLE 


Quan es parla de les vinyes que en el passat havia hagut a Sant Just, sempre s'acostuma 
a atribuir la causa de la seva desaparició a la plaga de la fil-loxera, un insecte 


hemípter (DaRtulosphaira vitifoliae). 


GIDIUM TUCRERI 


La cendrosa (Oidium TucReri) 


No negaré que la seva arribada 
va ser terrible, però cal 
reconèixer que en el nostre 
cas, la fil-loxera només va ser 
com qui diu, un còmplice que 
va intervenir en el darrer 
moment per acabar de rematar 
la víctima, i que realment, 
l'autèntic assassí de les nostres 
vinyes va ser una altra plaga 
anterior, que mig d'amagatotis 
s'ha anat escapant de ser 
acusada d'aquell crim. M'estic 
referint a la cendrosa, un fong 
també anomenat oidi (Oidium 
tucterii). 


Aquesta — plaga, com la 
fil-loxera, és també originària 
de Nord Amèrica, des d'on va 
passar a Europa a mig segle 
XIX detectant-se ja la seva 
presència a Londres l'any 
1845. Es va propagar en 1848 
a París i en 1851 a les zones 
vitivinícoles — de — Bordeus, 
Porto, Rosselló i Rheinfalz, 
per escampar-se durant els 
anys 1852-1853 a la resta 
d'Europa, on va provocar de 
forma generalitzada un fort 
descens de la producció i de la 
qualitat de el vi. 


En el cas de Sant Just, va arribar l'any 1853, matant una tercera part dels ceps i fent que 
es perdés la verema. Quan a finals d'aquell segle va arribar la fil-loxera, aquesta només 
va aconseguir matar cosa d'una desena part dels ceps que quedaven, però va ser el 
suficient per marcar la fi d'aquell cultiu. Com bé diu la dita popular: "Els uns tenen la 


fama, els altres carden la llana". 


L'any 1854 es va descobrir que l'aplicació de sulfats combatia eficaçment la malura de 
la cendrosa. Des de llavors les vinyes supervivents es van omplir de piques per preparar 

aquell sulfat, i les màquines ensulfatadores esdevingueren unes eines agrícoles 
habituals. 


Però aquell 1853, en que la plaga els agafà desprevinguts, va ser realment una cosa 
terrible, i més si tenim en compte que aquell any també es va donar una forta sequera 
que va agostar el blat abans de temps. 


L'arribada de l'Oidium a Sant Just l'any 1853 va ser realment un cop molt dur per la 
nostra població, llavors majoritàriament dedicada a aquest cultiu de secà. Valgui com a 
petit exemple aquesta notícia apareguda a la pàgina 13 del diari "El AÀncora" del 30 de 
juliol de 1853 en la que s'informa que Sant Just, completament abatut pels efectes 
d'aquella plaga, fins i tot suspèn els actes que estaven previstos per la Festa Major. 


CER Juli Ochoa 
QUAN L'AIGUA DE L'AIXETA ERA SANTJUSTENCA 


L'I1 de març de 1892, l'apoderat del marquès de Monistrol, Ramon Puigdevall, 
conjuntament amb Francesc Cortès i Andreu Biosca, van presentar una instància a 
l'Ajuntament, en la qual comunicaven que s'havien constituit en societat per a 
l'explotació de les aigies, demanant al mateix temps que el permís per a aquesta finalitat 
que havia estat donat un any abans a Francesc Cortès es fes extensiu a la nova societat. 


La "Sociedad de 
Aguas Potables de 
San Justo Desvern" 
es va establir des 
d'un començament a 
Barcelona, en el 
número 25 de la 
Riera de Sant Joan, 
atorgant els poders 
de representació a 
Ramon — Puigdevall 
Ferran, administrador 
del marquès — de 
Monistrol, segons 
escriptura de 30 de 
setembre de 18902, 
Segell de la Societat d'Aigiies Potables de Sant Just Desvern. davant —del notari 
Melcior: Canal. i 
Soler. 


En el Ple municipal del 6 de desembre de 1893, l'ajuntament de Sant Just va acordar 
exigir a aquesta companyia d'aigies una compensació material per haver-li concedit els 
permisos d'obres i canalitzacions pels carrers del municipi. Aquesta consistiria en la 
donació per part de la companyia, d'una ploma i mitja d'aigua (uns 3.300 litres diaris) al 
municipi, a repartir en tres fonts públiques. 


En la mateixa sessió s'acordà instal:lar les tres fonts pels carrers del poble i comunicar- 
ho a la societat d'aigúes per tal que fes efectiva la portada d'aigua a cadascuna de les 
fonts, una a la Carretera, una altra al capdamunt del carrer del Marquès de Monistrol, i 
una tercera al capdavall del carrer Badó, a tocar de la plaça Campreciós. 


Amb aquesta companyia, que va estar operativa durant mig segle, la major part de les 
cases santjustenques van tenir garantit el subministrament regular d'aigua potable, i fins 
i tot, en va sobrar la suficient com per a subministrar-ne a les veines localitats 
d'Esplugues i Sant Feliu. 


Finalment, l'any 1943, la Sociedad General de Aguas de Barcelona es va acabar fent 
càrrec del subministrament d'aigua a la nostra població, desapareixent aquesta societat 
que tan bons serveis havia prestat als santjustencs. 

TOT MIRANT UNA VELLA FOTOGRAFIA 


Retrocedim en el temps, any 1911: 


Aquesta — fotografia — que 
estem veient es ofereix un 
excepcional document de la 
sortida des de la placeta de 
l'església d'una processó que 
no és la del Corpus Christi, 
com d'entrada ens podria 
haver semblat, sinó que es 
tracta de la processó de les 
Filles de Maria, confraria 
fundada a Sant Just l'any 
1865, pel rector Mn. Josep 
Massana i Verdaguer. 


El seu autor és amb tota 
seguretat el gairebé mític 
fotògraf manresà Manuel 
Aloy, un pioner de l'edició 
de targetes postals al Baix 
Llobregat que compaginava 
la seva innovadora activitat 
de fotògraf ambulant amb la 
feina estable de porter a la 
fabrica de can Gispert, a 
Cervelló. 


Amb la càmera emplaçada 
al balcó de l'Ajuntament, el 
retratista no ha pogut evitar 
que dos xicots tocats amb Processó, any 1911. 

sengles gorres de menestral 

(com les que duent la major part dels homes que es poden veure) se li hagin plantat 
al davant i li trenquin l'enfocament harmònic del conjunt. 


La fotografia recull el moment en què les integrants de la confraria inicien la 
processó. 


Precedides per un dels dos penons corporatius, un grup de noies, vestides de blanc 
immaculat, són portadores d'una composició floral que amb més bona voluntat que 
encert intenta representar el monograma axial i coronat de Maria, la mare del 
Redemptor. Tanca el grup el segon dels estendards de l'entitat, darrera del qual van 
familiars de les participants i components del seguici. 


Parem atenció a les escales, i en especial a les recargolades giragonses que 
presenten: Aquest any de 1911 és el darrer en què ens trobarem tal laberint per 

accedir al temple parroquial. 


L'eficaç gestió en tal sentit duta a terme per Mn. Miquel d'Arquer i Ferrer, jove 
capellà de 35 anys que des d'en feia tres exercia d'ecònom, permetrà que una 
elegant i àmplia escalinata ens permeti als santjustencs d'accedir sense cap 
entrebanc al temple parroquial, la qual cosa redundarà en el futur en benefici de les 
nombroses fotografies testimonials que des d'aquell moment s'aniran fent amb 
motiu de les diverses celebracions litúrgiques que vagin tenint lloc. 


Desapareixerà, i anirà a ocupar una altre lloc més adient, el sòrdid calabós que fins 
llavors havia estat la garjola del poble: un rústec forat sota escala, més propi d'haver 
estat un magatzem de mals endreços que no pas de l'ús que se li donava, i que en 
temps no gaire llunyans (tot just uns quaranta anys abans del moment d'aquesta 
fotografia) havia resolt casos com el que descriu un groguenc paper del nostre arxiu 
municipal: 


4Se ha recibido en esta Alcaldía el indocumentado inqlés que por no 
entenderle el nombre, por ser estrangero, ha sido presentado por el 
guardia 2— Francisco Ramirez. San Justo Desvern 1- de Abril de 1861. — 
Pablo Canals. Secretario-. 


Eren altres temps, i aquí encara érem molt de poble. Que ens duril 

LA SANTA MISSIÓ DE L'ANY 1919: ORIGEN DE LA CREU DEL PEDRÓ 


Des que el 28 de maig de l'any 1914 l'eclesiàstic valencià Enrique Reig Casanova va 
accedir al càrrec de bisbe de Barcelona, va desenvolupar en tot moment una intensa 
activitat pastoral, treballant activament en el congrés litúrgic regional que tingué lloc a 
Montserrat l'any 1915, en el que hi va participar brillantment Mn. Antonino Tenas, que 
l'any segient seria rector de Sant Just, i en el setè centenari de la fundació de l'orde de 
la Mercè. Entre 1915 i 1917 va visitar la pràctica totalitat de la seva diòcesi i va celebrar 
el sínode diocesà. No tenint prou amb això, va exercir també com a senador en el 
parlament espanyol durant la legislatura de 1916-1917, cosa que també repetiria durant 
les legislatures de 1920-1921 i 1922-1923. 


Monàrquic, centralista i anticatalanista 
radical, aquest bisbe va protagonitzar els 
fets del Corpus de 1919, cèlebre 
enfrontament amb Josep Puig i 
Cadafalch, president de la 
Mancomunitatde Catalunya, originat pel 
fet de que el bisbe va fer despenjar de la 
torre de la catedral de Barcelona una 
senyera catalana que lluia l'escut del 
capítol de canonges de la catedral, una 
acció manifestament hostil als sentiments 
catalanistes que va ser motiu d'un greu 
conflicte entre l'església i la societat civil 
catalana, en el que van intervenir la 
Diputació, l'Ajuntament de Barcelona, la 
Mancomunitat de Catalunya, el Bisbat de 
Barcelona i fins i tot la Nunciatura 
Apostòlica de la Santa Seu a Madrid. 


Impulsor entusiasta de — l'associació 
pública de fidels Acció Catòlica, va 
donar tot el seu suport, a través del 
canonge penitencier Gabriel Auguet i 
Roset, a la tasca que duia a terme la Junta El cardenal Enrique Reig Casanova. 
Diocesana d'Acció Catòlica per tal de 

realitzar una campanya exhaustiva de revifament de l'esperit cristià a totes les 
parròquies de la seva diòcesi, campanya que es va materialitzar en les Santes Missions 
que van tenir lloc durant els anys de 1917, 1918, 1919 i segiients. 


Aquestes missions, també conegudes com a Missions Populars, consistien en un conjunt 
de prèdiques, lliçons doctrinals i exercicis pietosos, tals com viacrucis O processons que 
es realitzaven en una determinada població d'una manera continuada i intensiva durant 
un parell de setmanes, i que eren dutes a terme pels anomenats missioners, que 
generalment eren frares de determinats ordes (jesuites, dominics, paúls, etc.) 
especialitzats en aquests tipus d'actuacions. 

Les xifres fetes públiques pel propi canonge Auguet ens poden donar una idea prou 
exacta de la magnitud de la campanya impulsada pel bisbe Reig: 


4 Datos estadísticos.- 
Afio 1917: iglesias en las que se dieron misiones, 83, actos, 1.279, 
predicadores, lll, sermones y plúticas, 1.425, comuniones distribuidas, 
150.000, impresos repartidos, 1.053.800. 
Afio 1918: parroquias en que se dieron misiones, 25, predicadores, 103, 
sermones y plúticas, 1.877: comuniones distribuídas, 49./22, impresos 
repartidos, 136.341. 
Afio 1919: parroquias en que se han dado misiones, 25, predicadores, 42, 
comuniones distribuídas, 12.024, impresos repartidos, 42.282. 
Para el próximo curso se organizan 27 tandas en las parroquias de los 
arciprestazgos de Villanueva, Tarrasa y San Celoni. 
Tal es la obra de las santas misiones en 
el obispado de Barcelona. — Gabriel 


Duo Auguet, Pbro. Director-presidente-. 
BARCELONA. 
5, Dins d'aquest vast pla d'actuació, van 
Conviniendo al hien espiritual de los feles de esa localidad anar tenint lloc paulatinament diverses 
dites gel para su mayor santifcacion, he mis sions populars als pobles de la 
determinado que el día LE Ll earrient , pas ú . ot 
Larte CE dei Oerni 7 le 4 comarca. Tenim notícia, per exemple, 
para dar pri tipio ú - Santa X 974 que el 28 de novembre de 19 1 8 S iniciava 
F como el ézito feliz de ella, en parte, depende del apoyo 5 1 
que le presten las Autoridades, me dirijo d V. esperando de una d elles a Sant Vicen dels Horts i 
y P 


su religiosidad y del celo que le distinque por el bien de sus 


càrrec dels pares jesuites Josep Bausili i 


administrados, se servirà coaduear en cuanto de V. dependa, 


para que la Santa Misión dé los saludables resultados que Ramon Vendrell. 
deseamos, los cuales cederdn no sólo eu bien de la lteligión, 
sino también de la paz y tranquilidad de ese vecindario 
Dios guarde d V. muchos aios. Tot just passat el parèntesi de les festes 
Barcelona Jd La enero A (a/e È : 
nadalenques, dedicades a altre tipus 
p Ceip, Ap. DL d'activitats religioses específiques, es 
dat reprengué novament des del bisbat la 
ado 


dinàmica de les missions, i aquest cop li 
va arribar el torn a la parròquia dels sants 
Just i Pastor de Sant Just Desvern, amb al 


Sr. Alcalde y Ayuntamiento Constitucional de Ves eds riera rector de la qual, Mn. Antonino Tenas, el 


bisbat estava normalment en contacte 


Ds dià mitjançant els seus propis circuits. 


La carta del bisbat. L'Alcaldia de Sant Just, al seu torn, va 


rebre també una comunicació del bisbat, 


datada el 8 de gener de 1919 i signada pel propi bisbe, en la que els informaven de la 
propera realització d'una santa missió en el poble. 


El text d'aquella carta resava així: 


4OBISPADO DE BARCELONA 

Conviniendo al bien espiritual de los fieles de esa localidad el proporcionarles 
los medios para su mayor santificación, he determinado que el día 21 del 
corriente, pasen ú esa los PP José Crespi y Guillermo Fiol, C. M. para dar 
principio ú la Santa Misión. 

Y como el éxito feliz de ella, en parte, depende del apoyo que le presten las 
autoridades, me dirijo ú V. esperando de su religiosidad y del celo que le 
distingue por el bien de sus administrados, se servirà coadyuvar en cuanto de V. 
dependa, para que la Santa Misión dé los resultados que deseamos, los cuales 
cederún no sólo en bien de la Religión, sino también de la paz y tranquilidad de 
ese vecindario. 

Dios guarde ú V. muchos afios. 

Barcelona 8 de enero de 1919. 

Enrique, Obispo de Barcelona. 

Sr. Alcalde y Ayuntamiento Constitucional de San Justo Desvern-. 


El diumenge 19 de 
gener va tenir lloc el 
proper ple municipal 
després d'haver rebut 
aquella nova, i al mateix 
van assistir. l'alcalde 
Ferreol Navarra i els 
regidors Josep Vivés, 
Jaume Cartró, Jacint 
Amigó, Joan Claramunt 
i Ricard Torné, actuant 
com a secretari Antoni 
Fàbregas. Entre d'altres 
punts, es va acusar 
oficialment rebut de la 
notificació del bisbat, Els escolars santjustencs participant en els actes 
quedant el fet recollit en de la Santa Missió. 

el llibre d'actes d'una 

manera un tant escarida: 


4Dada cuenta de una comunicación del Sr. Obispo de Barcelona, manifestando 
que el dia 21 del actual darú principio en este pueblo la Santa Misión, se acordó 
enterado-. 


La tasca evangelitzadora de la missió a celebrar a Sant Just Desvern va ser encomanada 
a dos predicadors pertanyents a l'orde dels Pares Paúls (La Congregació de la Missió és 
una societat de vida apostòlica creada l'any 1625 per Sant Vicenç de Paul dedicada a 
l'evangelització dels pobres i la formació del clergat, establerta a Espanya des de l'any 
1704. Els seus membres són coneguts popularment pels noms de Pares Paiúls, 
Vicencians o Vicentins). 


Els dos pares Paúls enviats a Sant Just van ser el pare Josep Crespí i el pare Guillem 
Fiol. Aquest darrer, ja d'avançada edat, moriria a Barcelona el 16 de maig de l'any 
seguent. 


Els diversos actes d'aquella missió es van iniciar, tal com estava anunciat, el dimarts 21 
de gener de 1919, i es van anar desenvolupant durant els tretze dies segiients, comptant, 
com era cosa habitual en tots els pobles on tenien lloc les missions, amb la participació 
de la gran majoria de la població. 

Testimonis d'un dels actes d'aquella Santa Missió van ser els periodistes de la 
publicació santfeliuenca Pàtria i Treball (Revista d'orientació afí a la Lliga Regionalista 
que abastava tot el districte de Sant Felíu. Tenia la seva redacció al número 12 del carrer 
de la Rectoria d'aquella localitat, i s'imprimia a Barcelona. Era una revista d'una certa 
qualitat, amb 16 pàgines a dues columnes en les que incorporava nombroses fotografies, 
i va arribar a publicar fins a 32 números entre els anys 1917 i 1921). 


Aquests dos periodistes, en sortir d'haver fet una entrevista a l'alcalde Ferreol Navarra, 
van coincidir a l'alçada de cal Llong, a tocar amb la paret de cal Rodes, amb un grup de 
nois i noies de les escoles que, malgrat el fred que regnava, estaven entonant cançons 
religioses acompanyats pel seu mestre, el Sr. Fabregat. El fet fou immortalitzat per la 
càmera del fotògraf J. Furnells, i la trobada amb aquells nens quedà breument descrita a 
la revista de la segient manera: 


eHem trobat al marxar les escoles de nois i noies que celebrant missions 
cantaven cançons religioses. 


Aquella Santa Missió va finalitzar el dia 2 de febrer de 1919, i en tal data va tenir lloc la 
solemne benedicció d'un monument que s'havia bastit expressament per tal de 
perpetuar el seu record i que, després de patir diverses vicissituds, encara es manté dret, 
tot i haver canviat substancialment de morfologia i d'emplaçament. A l'igual que en 
moltes altres poblacions en les que havia tingut lloc una d'aquelles missions, el 
monument que es va inaugurar fou una creu, a l'estil de les ja tradicionals creus de 
terme. Es tracta, com segurament ja haureu suposat, de la prou coneguda Creu del 
Pedró. 

La primitiva Creu del Pedró, testimoni d'aquella Santa Missió. 

Així ens ho va descriure el rector Mn. Antonino Tenas, principal protagonista d'aquella 
benedicció: 


4La Creu del "Padró ". — El dia 2 de febrer de l'any 1919 fou posada i beneida 
aquesta Creu, com a record de la Missió de Penitència, que a la nostra 
parròquia s'acabava de donar, segons ho feia notar la inscripció que duia 
gravada en el seu sòcol. Era una senzilla creu de pedra sense pretensions de cap 
mèrit artístics. 


Finalitzats els actes a Sant Just Desvern, el cicle missional es va continuar donant en 
altres localitats de la comarca. El segient poble on tingué lloc va ser Sant Feliu de 
Llobregat: 


4S'estan celebrant a Sant Feliu amb èxit extraordinari els actes religiosos de la 
Santa Missió. 

L'església es veu cada nit atestada de gent que amb una reverència i silenci 
exemplar escolten els conceptes trascendentals que pel bon camí de l'humanitat 
exposen els eloqiients pares missioners. 

Que llur tasca sigui profitosa-. 

QUI NO CONEIX EL SANATORI2 


Una casa senyorial, aillada i envoltada d'un jardí que fins fa uns quants anys, havia estat 
majoritàriament format per una munió d'altíssims pins, on niaven les garses i les puputs. 
L'edifici, tal com el podem veure, és d'estil eclèctic, constituit per planta baixa i pis i 
coronat per un terrat voltat d'una balustrada d'inspiració neoclàssica. A cada cantó 
trobem sengles torres de planta quadrada, cobertes amb aquestes cúpules de ceràmica 
vidriada de color blau. 


La façana de llevant (la 
que està oposada al 
carrer de Bonavista i 
dóna a l'interior de l'illa) 
és la més espectacular de 
Vedifici, i s'obre a 
l'exterior mitjançant una 
gran escala amb diverses 
tramades. També hi ha 
balcons — protegits — per 
balustrades als laterals i 
una tribuna mirador que 
alhora. fa de galeria. 
Destaquen els elements 
estilístics de caràcter 
historicista: pilastres 
acanalades, capitells 
composts, òculs ovalats, 
remats —esglaonats. — i 
trencaaigiles, entre altres. 


BONAVISTA) 


CASA MÈDICA DE REPÒS 


Aquest edifici es va 
bastir en una finca 
propietat — del —pròcer 
Victoriano de la Riva 


RESTA Ni Ruiz, gerent de la banca 
as A os DESVERN Riva i García, president 


BARCELONA del Cercle del Liceu i del 
ss h Reial Club de Futbol 
I Espanyol, per tal que fos 
Targetó publicitari del Sanatori Bonavista. la residència de la llavors 
famosa "bailaora" Elisa 
Romero del Olmo. 


Carrer de Bonavista, 9, 11 i 13 


a. 


dC Le or 
dt de IE a a de ls al a oa ès 


Oficialment, es va construir per encàrrec de la pròpia Elisa Romero, la qual va 
encarregar el disseny i la direcció al conegut arquitecte Andreu Audet i Puig, autor del 
Casino de l'Arrabassada, el qual va tenir més d'un desencontre amb l'arquitecte 
municipal de Sant Just, el conegut modernista Marcel:lià Coquillat i Llofriu, alguna de 
les obres del qual (com és el cas de Can Ginestar) són prou conegudes de tots. 

Entre els anys 1922 i 1924 van tenir lloc els treballs de construcció, i van anar a càrrec 
de la llavors principal empresa constructora local, al front de la qual estava el mestre 
d'obres santjustenc Magí Campreciós Poll, els familiars del qual encara recorden com 
setmanalment els pagava la banca Riva i García, i també les visites que els feia l'Elisa 
Romero, en les quals, consultada sobre la qualitat dels materials a emprar, tals com 
mosaics o aixetes, ella indefectiblement contestava: alo més caros. 


La promotora de l'edifici, però, no va arribar a estrenar-lo. Coincidint, possiblement 
amb l'inici d'una relació entre Don Victoriano i una neboda d'ella, la banca va deixar de 
pagar les obres. Elisa ja no va tornar per Sant Just, i tot va acabar sent propietat d'ell. 


L'any 1927, tres anys després d'haver estat acabada, aquesta casa va ser comprada per 
un prestigiós equip de metges especialistes format per August Pi i Sunyer (nutrició), 
Jaume Pi-Sunyer Bayo (nutrició), Jacint Vilardell Permanyer (aparell digestiu), 
Belarmino Rodríguez Arias (neuròpata) i Emili Mira López (psiquiatra), els quals, tal 
com deia la publicitat del moment, la van dedicar a "Casa mèdica de repòs, per al 
diagnòstic i tractament de les malalties internes, amb exclusió de les contagioses i de 
l'alienació mental". 


En la seva nova condició de sanatori, aquest edifici va acollir Il-lustres estadants, 
familiars d'importants personalitats de la talla del president Lluís Companys, el general 
Sanjurjo o l'escriptor Vicente Blasco Ibàfiez. 


La guerra civil i el seu acabament van suposar el tancament del sanatori i l'exili 
temporal i posterior depuració del seu equip mèdic, els quals ja no el van poder tornar a 
obrir, especialment pel fet d'haver estat acusat algun dels seus membres de ser 
l'instigador i artífex de les sinistres txeques que van funcionar a la rereguarda durant la 
contesa. 


L'any 1945, una altra plantilla mèdica diferent va reobrir l'establiment, el qual va estar 
en funcionament durant uns pocs anys, fins que tot va tornar a quedar tancat i buit. 
Alguns dels que érem nanos durant la dècada dels 60 encara recordem les agosarades 
incursions que havíem fet tot colant-nos allà dins per explorar aquell immens casalot 
abandonat... 


Més tard, l'edifici del Sanatori va passar a ser allò pel què havia estat projectat: un 
habitatge particular. Amb el pas del temps s'ha perdut progressivament aquella superba 
pineda que l'envoltava, s'hi ha fet importants reformes que no han afectat les seves 
línies i en un dels extrems de la finca s'han anat construint diversos habitatges 
unifamiliars de moderna factura, amb la qual cosa el conjunt ofereix l'aspecte que avui 
en dia podeu veure. 

EL CARRER D'HERETER 


Quan jo era nano mai em vaig arribar a plantejar quin podia ser el significar de l'estrany 
nom que tenia aquest carrer santjustenc: No sabia què era un hereter, si és que hi havia 
alguna cosa que es digués així, ni tampoc sabia si es tractava d'algun ignot fet històric o 
si és que existia algun lloc, segurament remot, que tingués tal nom, o fins i tot si havia 
agut algú amb un nom tan estrany com aquell. 


Va ser uns quants anys més tard que vaig poder saber que es tractava d'una persona, Si: 
d'un interessant i emprenedor veí santjustenc que va ser promotor de moltes coses i en 
molts àmbits diferents, algunes d'elles d'autèntica avantguarda 


Quan parlem —de Laureà Hereter i 

Fonoll , fill d'una família originària del 

I / poblet d'Arfa, a la Ribera d'Urgellet, 
N —n ens referim, sens dubte, a un home 


inquiet i emprenedor com pocs. 


Així, el podem trobar fundant cap a 
l'any — 1905 — "Talleres —Hereter", 
l'empresa amb la qual s'embarcaria en 
totes les aventures industrials en les 
quals —ell —veiés — possibilitats — de 
creixement, i l'any 1908 muntava a 
Falset una fàbrica de gas acetilè 
destinat a la il.luminació, fàbrica que 
l'any 1912 encara estava a ple 
rendiment, però que ben aviat decauria 
amb la implantació generalitzada de 
l'enllumenat elèctric. 


TIPO TURISMO 


Sense desanimar-se, Laureà Hereter va 
reorientar la seva activitat industrial 
cap. al camp de la caldereria i 
Dos models del cotxe "Ideal", fabricat per la fumisteria instal-lant al carrer Rosselló, 
firma Talleres Hereter: de Barcelona, una indústria que va 
funcionar prou be, al temps que 
començava a patentar diverses peces i altres elements de recanvi per la llavors incipient 
indústria automobilística, en la que hi va veure un gran futur. Ben aviat, aquesta nova 
especialització industrial esdevindria el fort de la seva producció. 


TiPo CIUDAD 


Ja introduit en aquest nou camp, l'any 1916 es va fer càrrec de les patents dels cotxes 
lleugers "Ideal", de Luís Coll Calvet i de la maquinària de fabricació dels mateixos, 
procedent de l'empresa Batlle, Custals i Cia, que estava en liquidació. 


També, considerant que l'aviació tenia un esplèndid futur, el 1917 va absorbir la petita 
empresa Pujol Comabella i Cia, que tenia una fàbrica a Sant Martí de Provençals, i una 
escola de vol a la Volateria (on ara hi ha l'aeroport). Amb això, Talleres Hereter va ser 
la primera empresa espanyola dedicada a l'aviació. Per causa de la forta recessió 

econòmica de 1920-1921, Talleres Hereter va acabar fent fallida, moment en que Laureà 
Hereter, que gaudia d'una bona situació econòmica, va passar a dedicar-se a noves 
activitats. 


Havent-se fixat en el 
nostre poble, hi va 
instal-lar en terrenys 
del Pont Reixat la 
primera bòbila que aquí 
es recorda. —També, 
associat amb el doctor 
Ermengol —Arruga i 
Gaspar Modolell, l'any 
1924 es va constituir en 
promotor de 
l'anomenada —barriada 
dels Pilans, una 
barriada residencial 
santjustenca en la que 
des de llavors hi va 
residir: permanentment 
en companya de la seva 
muller Maria Gavarró i 
els seus fills Josep Maria i Rita, alternant-ho només amb els seus estiueigs a una torre 
que es s'havia fet construir a la platja de Ribes Roges, de Vilanova i la Geltrú. 


Laureà Hereter (dreta) i Hermenegild Arruga (esquerra), 
promotors de la santjustenca barriada dels Pilans. 


Esdevingut un santjustenc més, respectat i apreciat, durant la guerra, i a l'inrevés que 
altres amics i socis seus santjustencs, ell es va quedar a Sant Just, cosa que li va suposar 
un fort ensurt quan un escamot de la FAI es va presentar en el poble amb la intenció 
d'emportar-se'l, salvant-se en el darrer moment gràcies a una hàbil estratagema del 
regidor santjustenc Daniel Brull Auví, que va burlar aquell escamot. 


En acabar la contesa, i instaurar-se el nou règim, va ser proposat per a exercir d'alcalde, 
una distinció que va refusar en favor de l'alcalde republicà que ho havia estat fins a 
aquell moment, Alfred Arís. 


Havent passat els seus darrers anys discretament, ja en fa bastants que aquest 
emprenedor veí nostre ens va deixar. 


Juli Ochoa 
ELS POLLASTRES POTA BLAVA, TENEN AVIS SANTJUSTENCS2 


Com tots sabem, els pollastres i capons "Pota Blava" de la Raça Prat, autòctona de la 
comarca del Baix Llobregat, es caracteritzen pel seu color ros fosc, les potes de color 
blau pissarra i la cresta senzilla dentada, la cua del gall té plomes abundants i caiguda 
cap enrere. Tenen una carn amb una finor i una melositat característiques i sense greixos 
eXCeSSiUS. 


Es diu que hi ha documents que acrediten l'existència de producció avícola a la 
comarca, com per exemple bans de la ciutat de Barcelona dels anys 1752 i 1772 que 
fixen els preus de venda de la 
"Volateria" i es fa distinció del 
preu entre els capons del Prat i 
els ordinaris, és a dir, que en 
aquell temps ja es coneixia la 
fama dels capons d'aquesta raça. 


Durant els anys 20 del passat 
segle XX, el professor Castelló, 
en col-laboració amb el Dr. 
Darder, van estudiar i van definir 
les — característiques — d'aquesta 
raça. Durant la Guerra Civil 
espanyola, per assegurar la seva 
supervivència es va lliurar un lot 
a la Granja de Caldes de Montbui 
de la Diputació. Posteriorment, 
els pagesos del Prat van continuar 
criant els capons i pollastres de la 
raça Prat. 


El Servei de Denominacions i 
Marques de la Direcció General 


d'Alimentació, Qualitat i 
Indústries Agroalimentàries del 
Departament d'Agricultura, 


Un magnífic exemplar de pollastre Pota Blava Alimentació i Acció Rural de la 


Generalitat de Catalunya, a l'hora 
de definir i delimitar les característiques d'aquesta raça ens diu: 


4 Va constituir una verdadera sorpresa descobrir que, l'any 1975, a les cases de 
pagès i a les masies del terme municipal del Prat es continuava criant i 
explotant aquesta raça-. 


Actualment, i segons l'esmentat Servei de Denominacions i Marques, La Raça Prat 
constitueix una indicació geogràfica protegida i la zona emparada per aquesta 
denominació correspon als termes municipals de Castelldefels, Cornellà de Llobregat, 
El Prat de Llobregat, Gavà, Sant Boi de Llobregat, Sant Climent de Llobregat, Sant 
Feliu de Llobregat, Viladecans i Sant Coloma de Cervelló. 

Com veieu, Sant Just ha quedat completament exclòs de l'àmbit d'aquesta denominació 
d'origen, arribant-se a ignorar fins i tot l'importantíssim paper que va tenir en la 
preservació i difusió d'aquesta valorada raça avícola. 


Si: Molts dels pagesos que continuaven criant aquests pollastres que tant van sorprendre 
als tècnics de la Generalitat ho fèien perquè en el seu moment havien aconseguit la 
mena COMPRANT-LA A SANT JUST, on havia una granja especialitzada en la 
criança i distribució d'aquells valuosos pollets. 


Aquest retall del diari ABC del dia 15 de febrer de 1927 ens ho recorda. 


Li 


Poliuejos 4 
Raza Prat lLeonado, 16 
 btas. docena:. garantiza- 
mos envío. "Granja Glo-: 
ria". San Justo Desvern. 

(Barcelona.) 7 


eva 


SsRRooma HMH 

JOSEP PADROSA: UN GRAN ROSERISTA SANTJUSTENC 


Ben pocs santjustencs hi ha que no coneguin el carrer de Josep Padrosa. És aquell carrer 
relativament curt que en suau pendent ens porta des del Parador i l'inici del carrer de 
Miquel Reverter cap al carrer, avui avinguda, de la Indústria. 


Josep Padrosa Borrell va 
néixer a Sant Just Desvern 
el 20 de novembre de 
1875, essent el quart fill 
dels sis que van tenir 
Francesc Padrosa Batista i 
Coloma Borrell Cortada, 
amos de la prou coneguda 
masia de Can Padrosa, una 
masia que sempre s'havia 
dedicat als conreus 
hortícoles, cosa que llavors 
encara feia. 


En Josep, però, es va 

interessar des d'un primer Josep Padrosa polinitzant les roses amb el seu 
moment per la jardineria, i personalíssim mètode. 

en especial pel cultiu dels 

rosers, passant a ser un element destacat d'aquell innovador corrent de roseristes, 
creador de tantes i tantes varietats antològiques de roses, que en aquell temps havia 
sorgit a la nostra comarca, i que ens va donar prestigiosos cultivadors com és el cas del 
propi Josep Padrosa, o el també santjustenc Pere Dot, el cornellanenc Cebrià Camprubí, 
0 el gavanenc Blai Munné, entre tants altres. 


Abocat de ple la seva passió, Josep Padrosa va destinar una part dels terrenys de la 
masia familiar al cultiu dels rosers, arribant ben aviat a ser considerat un dels roseristes 
més acreditats del seu temps. 


Tot i que la seva especialitat eren les roses, la revista quinzenal "L'Avenç", de Cornellà, 
ens aclaria l'any 1928 que el cultivador Josep Padrosa oferia un assortit de més de cent 
varietats de clavells i altres tants de roses. 


Per fer les seves hibridacions, Josep Padrosa pol-linitzava durant la primavera tot 
utilitzant un mètode altament original i no exempt d'un cert risc, ja que ho feia ajudant- 
se de les abelles, a les quals atreia empastifant-se la cara i les mans amb mel i colpejant 
una tassa de porcellana amb una cullereta metàl-lica, amb el so de la qual anava dirigint 
les abelles d'una flor cap a una altra en la que havia posat una mica de mel en els pistils. 


En el seu catàleg dels anys trenta, anunciava que cada dijous, i amb caràcter gratuit, 
impartia classes teòriques i pràctiques d'aquesta revolucionària tècnica que ell havia 
inventat. 

Diverses i molt famoses en el seu moment van ser les varietats de roses creades amb el 
seu personalíssim mètode. Es diu que en total van ser nou, i entre les més conegudes cal 
esmentar les segiients, la fama de les quals encara perviu: 


Toresley, batejada així en 
honor del locutor de ràdio, 
actor i ventríloc català Josep 
Torres Vilalta, àlies ToresRy, 
amic seu. És una creació de 
l'any 1930, resultat de creuar 
la polyxinesa Perle d'Or amb 
el pol-len de l'híbrid de te 
Antoine Rivoire. És un roser 
de petites flors en forma de 
copa i de color rosa clar. És 
un arbust vigorós, —molt 
florífer i la seva flor tallada 
dura molt temps. Aquesta 
varietat va ser premiada amb 
el Diploma de Mèrit a 


l'exposició de Pedralbes de — La rosa Toresiy, una de les seves principals creacions. 
l'any 1930. 


Colometa Padrosa, batejada així en honor de la seva filla Coloma Padrosa Albert, 
nascuda a Sant Just el 30 d'abril de 1912. Un roser de flors completament blanques, 
obtingut l'any 1932, del qual alguns tractadistes diuen que possiblement se n'hagi 
perdut la mena, tot i que posteriors floricultors com els Isart, que continuen cultivant 
algunes de les seves creacions, han batejat noves varietats amb aquest nom per tal que 
aquest no es perdi. 


Cotorrita Real, obtinguda l'any 1931, amb nombroses flors petites, normalment 
rosades o també grogues, molt resistent a les glaçades. 


Glòria de Sant Just, dita així en honor al nostre poble. Aquesta rosa és una 
preciosa polyantha amb flors en forma de rosetó y pètals amb textura de seda. 


Josep Padrosa es va casar amb Francesca Albert Marimon, filla de Salvador Albert i de 
Rosa Marimon, amb qui va tenir almenys tres fills: la Rosa, la Colometa (a qui com 
hem vist li va dedicar una de les seves més conegudes creacions) i en Jaume. 


Josep Padrosa Borrell ens va deixar el 23 de juliol de 1946, però ens queda el consol de 
saber que la seva obra no s'ha perdut, i que nous roseristes, tot seguint la seva petja, 
cultiven actualment algunes de les roses més conegudes entre totes aquelles que ell va 
crear. 


En record seu, i com us deia al començar, el carrer que des del final del carrer de Miquel 
Reverter va fins a l'avinguda de la Indústria manté viva la memòria d'aquest gran 
roserista santjustenc. 

ELS PRIMERS MOMENTS D'UNA GUERRA 


Aquell cap de setmana de mitjan juliol, les emissores de ràdio havien començat a 
transmetre notícies cada vegada més alarmants... 


A un quart i mig de cinc de la tarda del divendres 17 de juliol de 1936, un grup sediciós 
de militars i falangistes reunits a l'edifici de la Comissió de Límits de Melilla s'havia 
sollevat contra el govern legítimament constituit de la República. 


Immediatament, diferents comandaments militars de l'exèrcit de la zona del Protectorat 
Espanyol al Marroc i de les Places de Sobirania de Ceuta i Melilla, van prendre per la 
força el poder en aquell territori, tot declarant l'estat de guerra. També, i a diferents 
punts de la península, diverses guarnicions dirigides per militars rebels es van afegir a 
l'insurrecció. 


Els diferents esdeveniments que s'anaven succeint arreu eren seguits per la major part 
dels veins santjustencs enmig d'una tensa expectació. El conflicte s'estenia ràpidament i 
cada cop hi havia més places sollevades. 


A quarts de cinc de la 
matinada del diumenge 
19, van sortir de la 
caserna del Bruc les 
forces del regiment 
d'infanteria o Badajoz 
número 13 sota les 
ordres del comandant 
José López-Amor 
Jiménez. Eren —300 
soldats — acompanyats 
per 89 — falangistes, 
precedits per un altre 
grup menor sota les 
ordres — del — capità 
Els primers soldats sollevats arriben a la Plaça de — Enrique López Belda, i 
Catalunya de Barcelona. Encara no s'ha disparat cap tret. anaven cap al centre de 

Barcelona a reunir-se 
amb les demés forces que també s'havien sollevat. Militants de la CNT-FAI, 
nacionalistes i d'altres organitzacions d'esquerres estaven dia i nit a l'aguait dels 
moviments de les casernes. 


No era cap secret el fet que els partidaris de la reacció tenien intenció de sollevar-se 
contra l'ordre establert, n'hi havia molts indicis. 


No calia anar gaire lluny per trobar que fins i tot a Sant Just hi havia un dels principals 
instigadors d'aquell previsible aixecament facciós a Barcelona: un dels alts càrrecs de la 
fàbrica de ciment Sanson era l'enginyer Francesc de Paula Palau Rabassó, antic carlí i 
fundador de les organitzacions d'extrema dreta "Pefia Ibérica" i "Unión Social 
Hispànica", que per expressa designació de José Antonio Primo de Rivera havia format 

part, juntament amb Roberto Bassas Figa, Luys (Luis) Gutiérrez de Santa Marina, Luis 
Fontes de Albornoz i Pompeyo Claret Martí, de la primera junta de Falange Espafiola a 
Barcelona. 


Davant dels cada vegada més alarmants símptomes d'un imminent cop d'estat de caire 
feixista, les forces democràtiques i populars feien tot el possible per vigilar de prop 
qualsevol tipus de moviment que emprenguessin els seus potencials autors. 


Els moviments dels militars i la seva sortida de la caserna de Pedralbes a la matinada del 
diumenge dia 19 en direcció al centre de Barcelona per proclamar l'estat de guerra, va 
ser observat per un grup de santjustencs, membres majoritàriament de l'organització 
Nosaltres Solsl, un grup addicte a Daniel Cardona integrat dins d'Estat Català des de 
feia un mes, que els estava vigilant des dels pins d'en Ferrer, a la falda de la muntanya 
de Sant Pere Màrtir. Des d'aquell punt van poder contemplar i sentir els tiroteigs que es 
produiren pels carrers de la ciutat durant tot el dia i l'actuació de l'aviació militar 
republicana que sobrevolava el nucli urbà de Barcelona. 


Aquell tercer cap de setmana de juliol (el 18 era dissabte i el 19 diumenge) l'havien 
aprofitat uns quants membres de la Secció Excursionista de l'Ateneu Santjustenc 
(SEAS) entre els quals es 
trobava — Pere — Pruna 
Gascón per anar a 
acampar a la platja de 
Castelldefels. La sortida 
s'havia desenvolupat 
sense cap novetat, però 
quan s'acostava l'hora 
de —tornar — els — va 
començar a arribar la 
remor dels combats que 
s'estaven produint a 
Barcelona, i ja de camí 
cap a casa, enmig d'un 
ambient cada cop més 
enrarit, van començar a 
trobar els primers La platja de Castelldefels a principis dels anys 30. 
controls a les carreteres. 


La reacció popular contra l'aixecament facciós va ser molt àmplia i aconseguí aixafar-lo 
després de sagnants combats. El dia 20 per la tarda queia l'edifici de les Drassanes, 
darrer reducte en poder dels rebels. La "Batalla de Barcelona" havia acabat. 


En un primer moment, alguns dels anteriorment esmentats joves de l'organització 
nacionalista Nosaltres solsl es van animar a baixar a Barcelona per tal de participar en la 
lluita contra els sollevats, però abans d'arribar s'ho van repensar, decidint que potser 
estaria millor tornar i dedicar-se a assegurar la salvaguarda del poble. 


En veure que la temptativa colpista havia fracassat a Barcelona, l'enginyer de la Sanson 
Francisco de Paula Palau Rabassó es va amagar junt amb alguns altres elements que 

també havien participat en el sollevament, però, havent estat descobert, va fugir a 
València, on va passar tota la guerra ocult sota una falsa identitat. 


Un altre peix gros dels militars rebels, el tinent coronel retirat Francisco ISarre Bescós, 
president de la organització d'extrema dreta Unión Militar Espafiola i agent del 
conspirador general Mola a Barcelona, el qual, en cas d'haver triomfat el cop d'estat, 
hauria assumit el càrrec d'alcalde de Barcelona, també es va ocultar a Sant Just, acollit 
pel matrimoni Petit-Canals a casa seva, i en ella s'hi va estar amagat tota la guerra. 


La vertiginosa evolució dels esdeveniments va sorprendre més d'un, i van ser diverses 
les persones que es van veure temporalment atrapades a Sant Just sense poder-hi sortir. 


Tal és el cas d'un grup de 10 atletes que 
havien vingut a participar a l'Olimpiada 
Popular que havia de tenir lloc a 
Barcelona com a resposta alternativa als 
Jocs Olímpics de —Berlin, i que 
s'hostatjaven en aquest poble, així com 
també un grup de cantaires infantils que 
anaven d'excursió com a recompensa de la 
seva participació a les caramelles de la 
Pasqua Florida. L'ajuntament es va acabar 
quedant aquell autocar, que acabaria fent 
un servei inestimable als proveiments i 
transports locals. 


Arreu es van crear i organitzar comitès de 
milícies antifeixistes, en els que la CNT i 


BARCELONA la FAI, principals protagonistes de la 


22-26 ve JULIOL 1936 victòria obtinguda, representaven una 


: franca majoria. Els seus homes dominaven 

OR Darorirah mn ES el carrer i exercien un poder paral:lel, sinó 
DES VOLS OLYMPI ADE 22-26 JULI superior, al de les institucions de govern. 

BARCELONA PEOPLES'OLYMPIAD, 22-26 JULY 


A Sant Just, les forces antifeixistes també 
es van organitzar ràpidament, creant-se 
dos comitès de milícies. Un d'ells tenia la 
seva seu a l'ajuntament, i estava format 
principalment per elements nacionalistes 
de l'entorn de l'alcalde Daniel Cardona. L'altre comitè, format per elements d'Esquerra 
Republicana, anarquistes i comunistes, estava situat al número 13 de la carretera, a 
l'anomenada torre del Terio el carnisser. 


Un grup d'atletes inscrits a l'Olimpiada 
Popular va quedar atrapat a Sant Just. 


A la carretera, a l'alçada de la benzinera, i per tal de comprovar la identitat de totes les 
persones i vehicles que hi circulaven, es va aixecar una barricada, en la qual muntaven 
guàrdia constantment els milicians locals, ajudats pels aturats del poble, als quals se'ls 
van facilitar armes per a tal finalitat. 


Un dels comitès més nombrosos i alhora actius de la nostra proximitat era el de la CNT- 
FAI de la Torrassa, a l'Hospitalet, al front del qual estaven elements tals com Josep 

Xena i Torrent, Luís Cano Pérez i el seu germà José, José Zambudio Carrión i el seu 
germà Andrés, Manuel Torrentó, o Josep Bonet, partidaris d'implantar el comunisme 
llibertari i totalment contraris a col: laborar o pactar amb qualsevol altra força política. 


L'afany revolucionari i l'anticlericalisme radical d'aquest comitè van ser la causa dels 
nombrosos excessos que van arribar a cometre durant aquelles primeres dates de la 
guerra civil. El mateix 19 de juliol per la tarda, ja cremaven a l'Hospitalet les esglésies 
de Santa Eulàlia de Mérida, de Provençana, Bellvitge i Sant Ramon, i poc després 
també ho feien les esglésies parroquials de Cornellà, Sant Joan Despí i Sant Boi. 
L'endemà, dia 20, es calava foc a l'església d'Esplugues de Llobregat, incendi que va 
poder ser sufocat per una part del veinat, per la qual cosa els incendiaris van haver de 
tornar l'endemà per tal d'acabar la seva tasca destructiva. 


Crema del temple parroquial. 


La matinada del dimarts 21 de juliol va tenir lloc el primer dels incendis consecutius 
que va patir l'església de Sant Just Desvern, en el qual es diu que hi van participar 
també alguns santjustencs, com José Ferris Talón i Francisco García Martí, aquest 
darrer afusellat més tard, l'any 1939, al Camp de la Bota. El rector, Mn. Antonino 
Tenas, a la declaració que va fer el 15 de febrer de 1943 va denunciar també altres veins 
santjustencs, als que acusava d'haver col:laborat per activa o per passiva amb aquella 
gent vinguda de la Torrassa. 


Gràcies a l'acció d'alguns veins, i en especial de l'alcalde Daniel Cardona, es van poder 
salvar de la destrucció els llibres més importants de l'Arxiu Parroquial, garants d'una 
gran part de la nostra història com a poble. 

Amb la casa rectoral cremada, Mn. Antonino es va refugiar en un primer moment a la 
torra del seu nebot Joaquim Raguer i Tenas, situada al carrer de Perpinyà (actual carrer 
de Josep Modolell), casa que més endavant seria incautada. D'allà, i per consell de 
l'alcalde Daniel Cardona, va haver de fugir el dia 23 de matinada, acompanyat per 
Joaquim Raguer i Just Fosalva, mentre els anarquistes de la Torrassa, amb el suport 
d'alguns elements locals, calaven foc a l'església per segon cop. Veient que el poble era 
ple d'elements hostils, decidiren marxar per la muntanya. En tombar la darrera 
cantonada del poble es van trobar amb els santjustencs Pere Mitjans i Josep Cervera, 
que anaven armats amb fusells i que, havent-los reconegut, els van deixar marxar. 


Alguns propietaris santjustencs, 
prou — coneguts — pels — seus 
posicionaments polítics 
manifestament dretans es van 
absentar del poble, passant molts 
d'ells a residir en el territori 
dominat pels rebels, per tal de 
lliurar-se d'una persecució que 
per tot el país esdevenia cada cop 
més generalitzada. Tal és el cas 
d'una bona part dels integrants 
de la família Modolell, amos de 
Can — Modolell, els — quals, 
juntament amb alguns dels seus 
fills, van passar a França per anar 
després a establir-se a la localitat 
guipuscoana d'Oiartzun, prop de 
Sant Sebastià, en territori ocupat 
pels franquistes. També va 
marxar del poble Sebastià Nadal 
Martiarena, — gerent —de la 
companyia general d'autobusos 
de Barcelona, amb càrrecs també 
a la Societat Anònima Cros i a la 
Maquinista Terrestre i Marítima, 


ve a L el qual va marxar juntament amb 
Emili Juncadella va ser una de les primeres víctimes. — a seya esposa Segunda Iranzo 


d'aquells convulsos moments inicials de la guerra. Escamilla i els seus fills, passant 


també a residir a Sant Sebastià. No tots van marxar a l'altra zona. Altres, com la família 
Domènech-Roig es van limitar a estar fora del poble, possiblement motivada pel fet que 
un dels seus membres combatia en les files del bàndol sollevat. 


Emili Juncadella Vidal, propietari de les masies de Can Candeler i Can Cortès i de les 
seves corresponents finques agrícoles, va ser detingut per les patrulles de control quan 
des del seu domicili barceloní es dirigia al Prat per agafar un avió cap a Madrid, sent 
executat el 29 de juliol a la carretera de l'Arrabassada. 


Altres grans propietaris de finques santjustenques i membres de la noblesa com Luís 
Bertràún Escrivà de Romaní i Sentmenat, comte de Sústago i marquès de Monistrol entre 
altres títols, propietari del palau i finca de la Torreblanca, o Juan Antonio Martorell y 

Téllez de Girón, comte de Darnius, amo de Can Baró, mai van residir de manera 
permanent en aquest poble, estant en tot moment fora del territori republicà. 


En vint-i-quatre d'aquests casos de propietaris desplaçats al territori enemic, les seves 
cases o finques, van ser incautades, destinant-les a diverses aplicacions de caràcter més 
o menys públic, com a seus d'organitzacions o partits. Així, la CNT-FAI es va instal:lar 
a la Torre Espiell, situada al carrer del marquès de Monistrol, llavors rebatejat amb el 
nom de Bac de Roda, Estat Català es va instal-lar a la torre de Can Meliton, situada on 
actualment està la la residència d'ancians de Nostra Senyora de Lorda, o la UGT, que va 
ocupar la torre de l'antic cònsol italià Alfredo Andreoli, situada a la cantonada de la 
Rambla amb el carrer Font, tot just darrera d'on ara està el Parador. 


El 28 de juliol, un automòbil amb 
patrullers d'Esplugues i Sant Feliu es 
va presentar a la masia de Can 
Solanes i es van endur detingut un 
des seus estadants, Carles Mercader 
Rosell, de 49 anys, que treballava 
com a burot a l'ajuntament de 
Barcelona i era d'idees conservadores 
i militant en el requeté. L'endemà es 
va trobar el seu cadàver en un 
descampat d'Esplugues amb diverses 
ferides d'arma de foc. 


El 22 d'agost, un d'aquests grups 
d'incontrolats, —format —per —tres 
santfeliuencs, un d'ells conegut pel 
sobrenom d'"El Sant Pare", l'altre de 
cognom Vives, i un tercer del qual se 
sabia que treballava en una serradora, 
acompanyats per un santjustenc que 
diversos testimonis van identificar 
com l'abans esmentat Francisco 
García Martí, es van presentar a la 
masia de Can Vilà i amb l'excusa 
d'anar a mirar uns rebuts de l'aigua 
es van emportar Miquel Reverter Miquel Reverter, assassinat també 


Roca, de 52 anys, amo d'aquella durant aquells dies fatídics. 
masia io al o mateix — temps 


administrador de la finca Torreblanca, propietat del marquès de Monistrol, duent-lo al 
convent de les mercedàries de Sant Feliu, que en aquells moments estava habilitat com a 
presó. La nit segient, Miquel Reverter va ser tret d'aquella presó juntament amb altres 
tretze detinguts per elements procedents majoritàriament de la Torrassa i de Molins de 
Rei, i tots plegats van ser conduits a l'indret conegut com El Canyet, a la carretera de 
Castellbisbal a Rubí, on van ser assassinats i posteriorment enterrats en el cementiri nou 
de Terrassa. 


No van ser aquests els únics santjustencs que en aquella primera fase del conflicte van 
caure víctimes de l'onada de violència incontrolada que es va desfermar arreu del país 

en aquells dies de confusió. Altres, nascuts a Sant Just però residents en altres localitats, 
o bé vinculats d'alguna manera amb aquest poble, van caure també víctimes d'aquella 
repressió indiscriminada. 


Bastants joves santjustencs, atenent la crida que es feia des dels comitès de milícies es 
van enrolar com a milicians voluntaris en les columnes que sortien cap al front d'Aragó 
per fer front als sollevats. Alguns altres ho van fer incorporant-se a la fallida expedició 
contra Mallorca que va organitzar el capità Alberto Bayo. 


Mes endavant, les successives lleves per incorporar-se a l'Exèrcit Popular de la 
República anirien emportant-se el jovent masculí d'aquest poble, on només anaven 
quedant dones, nens i homes amb un promig d'edat cada cop més gran, els quals 
haurien de fer front a una creixent migradesa de recursos. 


Una terrible guerra, que havia de durar tres llargs anys i que va suposar la desaparició 
d'un centenar llarg de santjustencs i d'altres persones vinculades a aquest poble, 
acabava de començar. Després, una llarga dictadura anihilaria tos els avenços que 
s'havien aconseguit durant els temps democràtics i res tornaria a ser com havia estat 
abans. 

L'EMISSIÓ DE PAPER MONEDA SANTJUSTENC 


Durant la Guerra Civil Espanyola de 1936 a 1939, l'activitat financera de Catalunya es 
va veure alterada com a consequència del conflicte, produint-se, ja des dels primers 
mesos, una gran escassetat de moneda fraccionària i un atresorament de les monedes de 
plata per part dels particulars. 


Això va motivar la seva pràctica desaparició, malgrat els nombrosos Decrets que 
prohibien i castigaven dit acaparament. També, el govern central de la República va 
contribuir en gran manera a aquesta total desaparició de les monedes de plata en 
utilitzar-les preferentment com a medi de pagament en les seves compres de material a 
l'estranger. 


El 9 d'octubre de 1936, el conseller de finances de la Generalitat, Josep Tarradellas, va 
aprovar la Llei Municipal Catalana, que per tal de combatre aquesta manifesta manca de 
liquidesa, permetia als ajuntaments emetre moneda fiduciària de petits valors 
divisionaris, de curs legal i obligatori, però limitat a la pròpia població. 


Els bitllets de cinquanta cèntims i una peseta emesos l'any 1937 a Sant Just. 


Mentre aquella llei no s'acabava de materialitzar, van anar apareixent arreu iniciatives 
particulars per tal de sortir-se'n. Com a molts altres llocs, aquí a Sant Just, van ser uns 
quants els botiguers i industrials que pel seu compte van emetre i lliurar als seus clients 
vals per una pesseta o per cinquanta cèntims per tal de suplir aquella mancança. Ara bé, 
aquella diversitat, lluny d'afavorir l'economia, el que acabava fent era embolicar encara 
més la troca. 

Entre els dies 3 i 7 de maig de 1937 van tenir lloc a Barcelona i la seva rodalia els 
coneguts Fets de Maig, un lamentable enfrontament entre els mateixos defensors de la 
República que va suposar un tomb en el seu equilibri de forces inicial i que va acabar 
condicionant, a la llarga, el desenvolupament de la guerra. 


Sant Just Desvern no es va lliurar d'aquell esclat de violència, i encara que no se'n parli 
gaire d'aquells terribles fets, encara es conserva el record de l'esfereidor enfrontament 


que va haver en els nostres carrers més cèntrics. 


Passats els Fets de Maig, i seguint el nou equilibri de forces, l'ajuntament de Sant Just 


també va canviar. 


Alfred Arís, alcalde samtjustenc en aquell temps. 


L'alcalde va continuar sent d'ERC, 
en la persona d'Alfred Aris, al qual 
acompanyaven Víctor Mauri i 
Josep Domènec d'aquell mateix 
partit, el lloc d'alcalde 2n va passar 
a ser ocupat pel representant de la 
UR, Ricard Pagès i el d'alcalde 3r 
ho seria Bonaventura Figueres, 
membre del PSUC. Altres regidors 
del PSUC serien Pere Pruna i 
Vicenç Rabassa, i en representació 
de la CNT Vicenç Bachero, Joan 
Colom i Alfons Roig. 


Aquest seria, doncs, l'Ajuntament 
que emprendria la tan necessària 
iniciativa d'emetre un únic paper 
moneda santjustenc, el qual estaria 
emparat i avalat pel mateix 
Ajuntament mitjançant les 
signatures de l'alcalde Alfred Arís, 
el regidor de Finances, Vicenç 
Bachero i el dipositari Pere Bosch. 


L'acord de fer-ho queda recollit 
als llibres d'Actes Municipals en 


els quals, l'acta corresponent ai dia 9 de juliol de 1937 ens diu exactament: 


Seguidament es donà lectura d'una proposta presentada per la Comissió de 
Finances que per raó de les circumstàncies anormals estava pendent 
d'aprovació definitiva de l'Ajuntament, la qual consisteix en que la Corporació 
municipal acorda l'emissió de bitllets municipals d'una pesseta i de cinquanta 
centims per us i circulació obligatoria en la localitat, basant-se en les moltes 
dificultats en que es troba l'industria i el comerç d'aquesta població per manca 
de tots prou coneguda de moneda fraccionària. En vista de l'urgència del cas 
l'Ajuntament després de breu discussió per unanimitat acordà aprovar dita i 
emetre una emissió de 15000 bitllets d'una pesseta i una de 7500 pessetes de 

bitllets de cinquanta centims, encarregant-se aquest treball a l'impremta del 
Secretari Català, propietat de Salvador Rosàs-. 


Els bitllets que es van emetre, per un import total de vint-i-dues mil pessetes, import del 
qual responia l'Ajuntament, portaven la data de maig de 1937, data en la qual havia 
estat presentat el projecte d'emissió d'aquells bitllets, i tenien els valors nominals d'una 
pesseta i de cinquanta cèntims. 


Van ser impresos, tal com s'indicava a l'acta, per l'impremta d'El Secretariat Català, la 
casa que normalment confeccionava els impressos i llibres oficials de l'Ajuntament, 
utilitzant paper de la casa La Gelidense, i el seu disseny, que havia anat a càrrec del 
dibuixant barceloní Lluís Pallarès, mostrava a l'anvers l'escut quadribarrat de 
Catalunya, i al revers una representació un tant idealitzada de la fàbrica de ciment 
Sanson i uns quants atmetllers. 


Aquests bitllets van perdre tota la seva validesa l'any 1939 amb l'entrada de les tropes 
franquistes, i actualment són una peça més o menys cobejada en el món dels 
col: leccionistes. 


Som uns quants santjustencs els que amb orgull conservem a les nostres col:leccions 
particulars algun exemplar d'aquests històrics bitllets. 

UNA ACCIÓ DEL MAQUIS AQUÍ A LA COMARCA: 
LA VOLADURA DEL POLVORÍ DE SANTA CREU D'OLORDA 


Situem-nos per uns moments en l'any 1947, durant la primera època del franquisme, en 
plena postguerra... 


Arreu de l'Estat hi havia nombrosos grups de guerrillers que combatien amb les armes a 
la mà aquell règim dictatorial, i com veureu, la nostra comarca no va ser cap excepció. 


La fàbrica de ciment La Auxiliar de la Construcción (LACSA), productora del ciment 
Sanson, tenia les seves instal-lacions a la part baixa del terme de Sant Just Desvern, a 
tocar de la carretera N-II, i es 
nodria de les roques calcàries que 
s'extreien a la pedrera situada a la 
muntanya —de —Santa Creu 
d'Olorda, situada a 4 Xilòmetres 
en línia recta de la seva planta 
transformadora, amb la qual 
estava connectada mitjançant una 
línia aèria de vagonetes. 


Aprofitant que el dictador Franco 
estava en aquelles dates de visita a 
Barcelona, en José Plazas, cap de 
defensa de la llavors clandestina 
CNT del Baix Llobregat, va 
decidir que calia dur a terme una 
acció que fos espectacular i amb 
tal intenció es va presentar 
juntament amb dos companys 
més, dels quals en cap moment va 
facilitar els noms, en una taverna 
que estava situada a la Plaça de la 
Fortuna del barri de Sants, i en la 
qual frequentment es trobaven els 
components — d'un —grup de 


Luis Agustín Vicente, l'element més 

actiu d'aquell grup de maquis. guerrillers anarquistes 

baixllobregatins que poc temps abans havien començat a actuar, tot duent a terme fins 

llavors petits cops econòmics (atracaments) per tal de poder-se dotar d'una certa 
infraestructura. 


Durant aquella trobada, en Plazas els va proposar anar una nit a la pedrera de Santa 
Creu d'Olorda, que ell coneixia prou bé pel fet d'haver-hi treballat durant bastant temps, 
per tal de proveir-se d'explosius que estaven emmagatzemats en el seu polvorí, ja que es 
trobava en un indret completament solitari i no disposava de cap mesura de seguretat 
fora d'un parell d'homes que el vigilaven. 


I és així, com quan ja començava a caure la tarda del diumenge 18 de maig de 1947, va 
sortir de la taverneta de la plaça de la Fortuna un grup format per l'abans esmentat José 

Plazas Aparicio, els dos individus de nom desconegut, Cristòfol Castellví Sabaté, 
Manuel Andreu Cubero, i Luís Agustín Vicente (aquest guerriller, un dels principals 
capdavanters d'aquest grup, tindria més endavant una llarga i trepidant trajectòria, 
actuant al costat del també maquis Josep Lluís Facerias). 


Quan ja estaven al carrer es van trobar amb en Juliàn Núfiez Gil, un altre company que 
venia a fer una estoneta de tertúlia, i li van explicar què anaven a fer. En Núfiez s'hi va 
afegir sense dubtar-ho ni un moment. 


Plegats, van agafar l'autobús "EJ" fins a Esplugues on en arribar, en Plazas els va dir 
que ara que la operació ja estava en marxa, ell se'n tornava a Barcelona, ja que no els 
podia acompanyar pel fet de ser sobradament conegut per part dels guardes de la 
pedrera, antics companys de treball seus. 


Els companys van insistir en la conveniència de que ell hi anés, atès el seu millor 
coneixement de les característiques d'aquell polvorí i del seu entorn, i van poder vèncer 
aquesta petita reticència. 


Els —sis homes van 
començar a caminar cap 
al seu objectiu anant a 
trobar el coll de la Creu 
d'en Candeler i la Plaça 
de les Bruixes, gairebé 
sota mateix de les 
instal-lacions que la 
Companyia Telefònica 
havia acabat de bastir 
l'any 1940 en el cim de 
la muntanya de Sant 
Pere Màrtir. Tot seguint 
el vell camí de la 
Carrerada, —aviat —Vvan Armament lleuger normalment utilitzat pels maquis. 
arribar a la carretera de 

Vallvidrera a Molins de 

Rei, que els acabaria portant fins a Santa Creu d'Olorda. 


Ja era ben fosc quan van arribar. La propera nit del dia 20 seria la lluna nova i en aquells 
moments només hi havia un fil de lluna. 


Sabien, pel que havia dit en Plazas, que els guardes, per tal de deixar constància de les 
seves rondes de vigilància, sortien de la seva caseta a unes hores concretes per anar a 
enregistrar la seva visita en un rellotge que estava instal-lat en una altra part de les 
instal-lacions, així que el que van fer va ser localitzar aquest rellotge i emboscar-se pel 
seu voltant per tal de sorprendre els vigilants quan arribessin. 


Els dos vigilants, com bé ho recordava José Plazas, eren dos homes més aviat grandets. 
D'un d'ells, Juan Augusto Rodríguez, no en sabia gaire, però amb l'altre es coneixien 
prou bé. El seu nom era Domènec Tàrrega Menich, tenia cosa d'uns cinquanta anys i era 
veí de Sant Feliu de Llobregat. 

Tant l'un com l'altre podien reconèixer en Plazas, especialment el segon d'ells, fins i tot 
encara que es tapés la cara, ja que el seu característic parlar -tartamudejava 
lleugerament- el podia delatar fàcilment. 


Arribat el moment, els dos vigilants van anar a marcar en el rellotge de control i allà van 
ser sorpresos pels guerrillers que els estaven esperant amb les cares tapades. No van 
oposar cap mena de resistència i varen ser conduits cap a la seva barraca, on van quedar 
lligats de mans i custodiats per Juliàn Núfiez, a qui cap dels dos vigilants coneixia. Ja a 
fora, a poca distància de la caseta on estaven Núfiez i els guardes, es va quedar Cristòfol 
Castellví, que vigilava tant aquesta com la resta de l'entorn. 


Mentrestant, els restants companys, dirigits per Luis Agustín i José Plazas, 
s'encaminaven cap al polvorí, que van obrir sense dificultats, trobant que en el seu 
interior hi havia emmagatzemats 2.400 Filos de dinamita, valorats en 326.847 pessetes. 


Sense perdre temps van 
començar. a retirar la 
quantitat que es pensaven 
A endur per a utilitzar-la en 
i iode, REAL posteriors — accions — de 
3 ES I sabotatge, i a tal efecte 


4 


da Cienrbemida és Uni 
Bi gai $ t Ei 
qe sera 3 ener, 


van començar a emplenar 
sacs —un per persona- amb 
uns 10 Rilos de dinamita 
cadascun d'ells. Mentre 
els altres tres preparaven 
els sacs, en Plazas es va 
dedicar a preparar l'artifici 
que hauria de fer explotar 
les dues tones llargues de 
dinamita que quedaven. 


Caixa de dinamita. 
Fet això, van fer venir el 


Castellví i el Núfiez, que havia deixat tancada amb clau la cabana amb els guardes en el 
seu interior. Cada un dels sis homes va agafar un dels sacs i, després d'haver deixat 
engegat el dispositiu detonador, van marxar ràpidament d'aquell lloc. 


És de suposar que creien, amb certa raó, que quan esclatés la dinamita del polvorí, la 
detonació crearia la suficient alarma com per fer que s'hi presentés la Guàrdia Civil, i en 
tal cas no hauria estat gens convenient que els trobessin carregant aquells sacs. Per això, 
van anar cap a la carretera i un cop en ella van començar a baixar en direcció a Molins 
de Rei fins a un lloc que ja tenien prèviament pensat. 


No gaire més avall, a l'alçada de l'antiga església parroquial de Sant Bartomeu de la 
Quadra, hi havia l'anomenada Font Calenta, una fonteta que es nodria d'una petita mina 
de captació propera. Aquell lloc, conegut prèviament per alguns d'ells i desconegut pels 
altres, era prou discret com per a amagar-hi momentàniament els explosius, que ja 
vindrien a buscar més endavant. 

Sembla ser que en aquest amagatall no van arribar a deixar tota la càrrega que portaven, 
i que també van dipositar almenys una part prop de Vallvidrera, al costat d'un pont, 
entre unes mates, de la qual la Guàrdia Civil acabaria trobant 8 paquets de cartutxos 
d'un Xilo de pes cadascun. 


Lliures dels sacs de dinamita, els sis homes emprengueren el camí de tornada, desfent 
les seves passes per la carretera, ara en direcció a Vallvidrera, i quan ja es trobaven 
relativament a prop de Can Calopa, tot just quan passaven pel costat d'una vella caseta 
de peons caminers que hi havia al costat de la carretera, una fortíssima explosió els va 
deixar el cor glaçat per uns moments. 


En aquell moment eren les 00:30 hores del dia 19 de maig, i l'aparell detonador que 
havia preparat en Plazas va funcionat perfectament. 


Juliàn Núfiez ens recorda com els membres del grup van sentir aquella explosió: 


4El estampido fué fragoroso, iluminóse el cielo y trepidó el piso de la carretera, 
como en un terremoto-. 


Per uns instants van tenir un 
fugaç pensament pels dos 
pobres guardes que havien 
deixat lligats pràcticament 
al costat d'aquell polvorí 
que acabava d'explotar... 
Probablement, aquells 
infeliços haurien mortlll I 
és que en cap moment se'ls 
havia passat pel cap que 
l'explosió podia arribar a 
ser de tal — magnitud. 
Afortunadament, els dos 
guardes del polvorí només 


van sofrir petites lesions de 
caràcter lleu. Una gran explosió en plena nit. 


Continuant el seu camí, els sis guerrillers es van anar allunyant d'aquell escenari. 


De la magnitud d'aquella fortíssima explosió, així com també de les primeres reaccions 
d'alarma que va despertar, ens dona també una bona idea l'informe de la pròpia policia 
que, des d'aquell mateix moment, va assumir com a un dels seus principals objectius 
localitzar els autors i neutralitzar-los. 


4La explosión fué tan fuerte que se oyó en Tarrasa, Sabadell y en algunos 
sectores de Barcelona, lugares de donde inmediatamente llegaron sendos 
telefonemas a esta Jefatura Superior de Policía, participàndolo, desconocedores 
los comunicantes del sitio y causas del estampido, pero alarmados por su 
potencia, de manera que al hacerlo saber inquirían de paso si había ocurrido 
alguna catàstrofe que se relacionase con la estancia del Jefe del Estado en la 
ciudad-. 

La tremenda explosió del polvorí de Santa Creu d'Olorda, que en la nit del 18 al 19 de 
maig havia sobresaltat i commocionat tota la rodalia, va suposar un tremend afront per a 
tot l'aparell de seguretat i repressor del règim franquista. S'havia comès, i amb èxit, un 
espectacular atemptat a molt poca distància del propi dictador i en un moment en que 
precisament, per la seva presència i la de tants altres jerarques del règim en aquestes 
terres, havien estat mobilitzats al màxim tots els dispositius de seguretat. 


Les diferents forces de seguretat de l'estat es van marcar l'objectiu de perseguir aquest 
grup rebel que els havia posat en evidència, i una de les primeres mesures que es van 
prendre, motivada en gran part a instàncies dels mateixos propietaris de la pedrera, va 
ser la construcció en aquell mateix punt d'una caserna de la guàrdia civil per tal que la 
custòdia del polvorí fos realment efectiva. 


Tot i que la presa de consciència de la necessitat de construir tal caserna va sorgir 
gairebé immediatament després d'aquell atemptat, caldrà esperar, però, fins l'any 1950 


per veure-la amb les obres finalitzades i en ple funcionament. 


Actualment, i com segurament sabeu, de tot allò ja no en queda res. 

AQUELLES ENTRANYABLES BOTIGUETES DELS PISOS 


Com possiblement sabreu, sóc fill dels Pisos, una prou coneguda barriada santjustenca a 
la qual vaig venir a viure amb els meus pares l'any 1952, quan jo encara no tenia un 
any, procedent del llavors demogràficament sobresaturat Eixample barceloní. 


Instal-lat al carrer de la Creu, en un dels primers blocs que hi va bastir en Miquel 
Gazulla, vaig tenir el privilegi de poder ser un espectador de primera fila del 
creixement, consolidació i evolució d'aquella barriada, escenari de tota la meva 
infantesa i joventut. 


i 


El 


3 
ra 


ETA 


Els Pisos. Dibuix fet per l'amic i antic company de jocs Domingo Torres. 


La meva mare treballava en un despatx del Putget, i el meu pare a l'estació del Carrilet 
de la Plaça d'Espanya. Tots dos estaven, doncs, la major part de la jornada a Barcelona, 
i el gros de les compres el feien allà, a ciutat, especialment en el mercat d'Hostafrancs. 


A Sant Just (centre) no adquiríem pràcticament res, i les quatre coses que compràvem 
aquí era en aquelles petites botiguetes que s'havien anat obrint als baixos dels pisos on 
vivíem. En la major part dels casos, o millor dit, gairebé sempre, era a mi a qui li tocava 
fer aquelles compres: 


4- Nen, deixa el que estiguis fent i baixa un moment a comprar la llet a ca la 
senyora Magda l1I 5. 


D'aquelles botigues que hi havia als Pisos quan jo era nano, ara fa cosa d'una 
cinquantena d'anys, encara en recordo, en major o menor grau, una vintena llarga. No és 
ara el moment de fer-vos una relació exhaustiva de totes i cadascuna d'elles, però sí - 

crec- que caldria fer esment d'unes quantes, potser d'aquelles de les quals conservo un 
record més nítid. 


Curiosament, i llevat d'algunes honrosíssimes excepcions, la major part de les botigues 
dels Pisos estaven totes situades al carrer de la Creu, on jo vivia. 


La primera que em ve a la memòria és 
la fleca de la senyora Conxita, situada 
al número 3 de l'esmentat carrer, tot 
just als baixos de casa meva. Era, 
diguem-ne, la sucursal de cal Forner 
Nou, propietat de la seva família. 
Generalment despatxava la mateixa 
senyora Conxita, a qui molts cops 
ajudava el senyor Paco, el seu marit, 
tot i que el seu era fer transports amb 
camió. Durant un temps, també la va 
ajudar el seu pare, el senyor Josep: un 
senyor ja gran, molt amable, de qui jo 
llavors ignorava la seva tremenda 
aventura vital, recentment estudiada 
pel Centre d'Estudis Santjustencs... Si 
us he d'esmentar algun dels records 
més intensos que m'evoca aquella 
botiga, us diré que són els seus 
llonguets, una cosa que llavors m'era molt habitual i que ja mai més he tornat a tastar. 
Aquella fleca va continuar fins a molt temps més tard regentada per la seva filla gran 
Imma, que anomenà l'establiment "L'Imma del Forn". 


Aquells llonguets de ca la senyora Conxita... 


A l'altre cantó del meu portal, també al número 3, hi va haver un plats-i-olles que tenia 
el pompós nom de "Cacharrería Moderna". No va durar gaire temps, i més tard es va 
obrir en aquell mateix local una papereria i articles de regal que es va dir Creutres, i que 
tampoc no va durar gaire temps. 


Al número $ hi havia la lleteria de la senyora Magda. Donava gust entrar en aquella 
botiga. Tota ella era d'una netedat gairebé quirúrgica: que semblava un quiròfan. La 
senyora Magda, sempre amb el seu impol-lut i emmidonat davantal blanc guarnit amb 
puntes, despatxava la llet darrera d'un mostrador de marbre equipat amb tota una sèrie 
d'estris cromats i brillantíssims. Era tot un espectacle veure-la transvasar la llet d'un pot 
a l'altre amb aquella fascinant col:lecció de mesures, embuts i suports d'embut que 
talment em feien recordar un laboratori. 


També als baixos del número 5 hi havia la botiga de cansaladeria i queviures del senyor 
Bartolo i la senyora Antònia. El senyor Bartolo havia començat venent pel carrer gelats 
de tall, de cornet i polos amb un carretonet de fusta que encara recordo. Després van 
obrir la cansaladeria, l'especialitat de la qual era la botifarra negra, feta segons la 
recepta de la marede la senyora Antònia. Amb el temps van arribar a fer molts diners, 
comprant terrenys i cases a la Miranda. Quan es van jubilar, els seus fills, el Diego i el 
Martín, van continuar el negoci, deixant l'antiga cansaladeria dels Pisos i dirigint una 

puixant indústria de cansaladeria i embotits anomenada "La Masia", que ja fa anys 
havien començat a fer rutllar a Can Biosca. 


Als baixos del número 7 sempre ha funcionat la farmàcia. En tots aquest anys, i als 
meus ulls, ha anat canviant la seva direcció, però mantenint-se sempre al servei de la 
comunitat en l'exercici de la seva especialitat. Una de les cares que sempre s'han pogut 
veure darrera dels seus taulells, és la del seu dependent, de cognom Blanco, un dels pocs 
veterans que encara quedem de l'època daurada (la dels primers temps) dels Pisos. 


També als baixos del 7, i durant un temps més aviat breu, hi va haver una peixateria, 
regentada per la meva veina de replà, la senyora Carmen. Aquella peixateria tenia 
garantit el subministrament del millor i més 
fresc peix que en aquell moment es podia 
trobar a Sant Just i que li portava directament 
el seu marit, el senyor Joan, que treballava a 
la llotja del peix de Barcelona (en franca 
contraposició al peix de questionable frescor 
que, un cop tancat l'horari comercial del 
mercat local, anava venent pels carrers amb el 
seu carro el popular Bartolo, de qui durant 
molt temps es va dir, sense raó, que era parent 
del conegut locutor i periodista Pedro Ruiz). 


El darrer comerç situat, també, als baixos del 
número 7 era el "Colmado" del senyor 
Redondo. El seu fort era sobre tot la venda al 
detall de llegums, cosa que complementava 
amb la comercialització d'unes poques 
conserves i, sobre tot, de l'oli, que també 
venia al detall. Recordo el terra d'aquella 
botiga, pràcticament ocupat per sacs i més 
sacs, drets i arromangats, curulls de cigrons, 
mongetes, arròs, llenties, faves seques i 
fesolets, cadascun amb el seu corresponent 
llaurador clavat en el seu conus terminal. 
D'altres llegums —de —amenor demanda 
s'emmagatzemaven, al costat de pinsos o 
detergents, en caixons oberts a cada cantó de l'establiment, i damunt d'ells, 
prestatgeries de fusta amb tota mena de conserves, pots i pastilles de caldo concentrat... 
Però el més màgic de tota la botiga era, als meus ulls, l'espectacular artefacte 
d'escudellar aquell oli que el senyor Redondo venia al detall: Una andròmina de metall 
provista d'una maneta i un cilindre de vidre que, en girar la maneta en un sentit omplia 
d'oli el cilindre, i en girar-la en sentit contrari, l'evacuava i el traspassava a l'ampolla 
que havia dut el client. Talment com també ho feien les benzineres amb els escassos 
cotxes que llavors circulaven...Tot un espectaclel 


El sempre fascinant dispensador 
d'oli del senior Redondo. 


Tot i que el "colmado" del senyor Redondo era el principal en el seu gènere, també hi 
havia altres dos establiments anàlegs però de menor pes, tots dos situats a la punta dels 
Pisos Nous del carrer Nord amb l'inici del carrer Major: el Colmado Andaluz, regentat 
per la mare, tia o àvia de l'Eduardo, oncle del Francis, casat amb la Casimira de la meva 

escala, i els Comestibles Carmina, de la senyora Lola, una botigueta pràcticament buida 
però que no tancava mai. 


A la cantonada del carrer de la Creu amb el carrer Muntanya hi havia el Bar Buenos 
Aires, que encara subsisteix, llavors inconfusible per la seva marquesina de fusta que 
ocupava la major part de la voravia d'aquell tros del carrer Muntanya. És allà on jo 
anava a comprar el vi -a granel, és clar- que ells venien. Tenien un quadre d'aixetes 
connectat a les diverses botes que es trobaven en un nivell superior, i allà t'omplien 
l'ampolla que necessàriament havies de portar de casa. 


També hi havia altres dos bars, l'Osuna, situat a la cantonada de Creu amb Nord, que 
també venia vi a granel, però que a més també servia menjars, i el Bar Los Rodas, al 
carrer Major, en els Pisos del Malaret, especialitzat principalment en servir menjars als 
treballadors de la bòbila del Cerdà. 


Aquesta relació de botigues no seria en absolut completa si en ella no es fes esment dels 
dos establiments que considero més emblemàtics d'aquella barriada i aquella època. Em 
refereixo, és clar, a l'SPAR i a la Margarita. 


L'SPAR, situat al carrer 
Muntanya, al cantó que 
ja no està format pels 
Pisos pròpiament dits, 
va començar sent una 
botigueta minúscula 
que duia el nom de La 
Aceituna —del — Ebro, 
regentada pel senyor 
Ramon i la senyora 
Pilar, als quals en un 
primer moment ajudava 
l'avi, un senyor ja gran, 
amb gorra, pare d'un 
d'ells. Quan al costat de 


L'entranyable SPAR, amb el seior Ramon la Seva botiga La van 
darrera d'un dels seus taulells. construir uns pisos no 
gaire grans, van 


traslladar el negoci als seus baixos, instal: lant-se en un local en "U" amb dues entrades, 
on van muntar el primer supermercat que jo recordo a Sant Just, afiliat des d'un primer 
moment a la cadena Spar. La cosa va ser un èxit total, i el negoci va pujar com 
l'escuma. El senyor Ramon era un home molt popular, amic de tothom i també del meu 
pare, el qual no es feia amb gaire gent. Fins i tot va arribar a vendre alseu comerç 
algunes cosetes de l'hort que nosaltres havíem tingut a Cornellà... El senyor Ramon i la 
senyora Pilar van estar molts anys al front del negoci, ajudats pels seus fills Miracle i 
Enric. El noi va continuar al front de l'establiment, i la noia, havent començat amb un 
negoci de pollastres a l'ast, també situat als Pisos, ha acabat fent carrera en el camp de 
la restauració d'alt nivell. 


El darrer establiment que mencionaré en aquesta breu relació no és com els altres, de 
queviures. Es tracta de la merceria Margarita, una botiga situada al carrer Major, tot just 

on començaven els Pisos 
del Malaret. Al front de 
l'establiment — estava la 
senyora Margarita, ajudada 
pel seu marit i en un primer 
temps, també per la seva 
mare. Era una botiga que 
qualsevol dia a qualsevol 
hora, sempre estava plena. 
L'espectacular: acceptació 
que des del primer moment 
va tenir aquella botiga es 
devia a que, al costat dels 
productes normals d'una 
merceria, oferien el que 
se'n diu "novetats": tota La mercería Margarita, tota una institució. 

una sèrie de vestidets, bates, 

mitges, jerseis i altres peces de roba d'ús corrent que ells venien a termini, pel sistema 
de la llibreta. En una època en que les economies domèstiques eren molt migrades i no 
es disposava del líquid necessari per a cap compra extra d'un mínim valor, aquella 
botiga oferia el poder-se endur qualsevol objecte i anarlo pagant de mica en mica a la 
mesura de les pròpies possibilitats... La Clau de l'exit HI No és forassenyat afirmar que 
una gran part del veinat dels Pisos anava vestit en aquell temps gràcies al seu sistema de 
vendes... 


Eren altres temps, però molts dels que ho vàrem viure encara hi som i seguim sent els 
mateixos. Si ens parem a mirar ens adonarem que l'únic que pot haver canviat són les 
formes, l'aspecte exterior, però que el fons, l'autèntic fons, encara seguim sent aquella 
mateixa gent de poble... 


I que per molts anys ens duri IH 

NADAL DEL 62 


Aquell dilluns encara en quedava força, pels racons. No era, ni de bon tros, com la del 
primer dia. Ara es presentava amb un cert to gris fosc, lleugerament terrós, i guarnida de 
tant en tant amb uns sospitosos forats de color groc. 


Una gran part, però, ja s'havia fos, i d'aquella fantàstica catifa blanca ja només quedava 
un reguitzell de tolls, d'aigua especialment negra, que cada matí apareixien gelats i que 
aguantaven així fins gairebé el migdia. 


L'aire era glaçat, i el lleuger ventet 
que corria traspassava els punts de la 
bufanda que m'havia fet la mama. 
També feia ineficaç la protecció de 
l'abriguet que duia, i que ja em 
començava a quedar una mica petit. 


Em pelava de fred, però on més el 
sentia era a la mà dreta, la que 
agafava la cartera amb els llibres, ja 
que per tal motiu no me la podia 
posar a la butxaca... i també en els 
incipients —penellons que —em 
despuntaven a la vora superior de les 
orelles, causant-me un dolor sord i 
constant. 


Ja a l'Acadèmia, mentre em 
recuperava a l'amor de l'estufa de 
serradures que havia encès el senyor 
Bas i notava com en els penellons es 
despertava — aquella —característica 
picor rabiosa, gaudia del retrobament 
La petita porta de l'Acadèmia, al costat amb els altres companys de classe: El 
del cinema Texas. Dani Brull, el Jaume Campreciós, el 
Josep de Ca la Gabi o el Jaume 
Guasch... i ens explicàvem els uns als altres les coses fetes durant aquelles dues 
darreres setmanes. 


Molts de nosaltres varem quedar profundament impressionats per la pel:lícula "El 
experimento del doctor Quatermass", que gairebé tots havíem anat a veure a l'Ateneu 
tot just començades les vacances de Nadal. Tot apuntava a que durant aquelles festes un 
dels motius principals dels jocs al carrer podrien haver estat les lluites contra ignots 
invasors procedents d'altres galàxies... 


Però... no: El fabulós i màgic regal amb el qual la natura ens va obsequiar el mateix dia 
de Nadal va condicionar totalment les activitats infantils d'aquelles festes: 

— El Ventura i jo vam fer un ninot 
grandíssim a la porta de casa. Més alt 
que una personal 


— Nosaltres ens enfilàvem a la tanca del 
davant del Núria i saltàvem al corraló... 
Ostres, —nanol —T'enfonsaves fins 
Vaixellal 


— Vam fer rodolar una bola, i es va fer 
tan grossa que al final ja no la podíem 
moure i es va quedar allà al mig... Si hi 
vas, encara la podràs veure. 


— N'hi havia uns que esquiaven pel 
carrer Badó... amb esquís de veritat i 
tot, tú. 


Així, gairebé tots. Qui més, qui menys 
tenia la seva pròpia aventura per 
explicar. 


Jo, potser, vaig ser l'únic que no em 
vaig —esplaiar —narrant les meves 
vivències, ja que tenia ben poca cosa a 


DiRecros: VAL GUEST 


BRAFICAS VALENCIA — VALENGA 


dir: Totes les festes les havia passat a El doctor Quatermass va trobar 
casa sense sortir en cap moment al un fort competidor... 
carrer. 


El meu pare, com que era ferroviari, havia d'anar a treballar igualment a l'estació de 
Sant Boi encara que fos festiu, i per causa de l'estat dels carrers no hi podia anar amb la 
moto Vespa que tenia, sinó que ho va haver de fer agafant els transports públics, que 
passaven quan volien i no enllaçaven els uns amb els altres. Això li suposava haver de 
sortir de casa molt més d'hora i també tornar molt més tard, mentre nosaltres 
l'esperàvem per poder, almenys, dinar o sopar tots plegats, encara que fos a deshora. 


A més, ell, que era l'únic que sortia, va tenir la mala sort de relliscar amb una clapa, i en 
caure es va trencar el canell, havent d'anar a treballar igualment i amb el braç enguixat. 
Aquest fet va ser determinant perquè jo no pogués sortir al carrer en cap moment, no fos 
cas que a mi em passés també alguna cosal 


Però ara, un cop acabades les festes i altre cop a l'escola, ja es veia propera la fi dels 
efectes del que tan fortament havia caracteritzat els Nadals. La represa de la cadència 
normal de les activitats quotidianes acabaria fent que aquells dies passats fossin 
ràpidament arraconats dins del món dels records. 


(Aquest relat és un petit exercici en el qual es parla tota l'estona de quelcom que en cap 
moment s'esmenta. Es va llegir a la passejada d'Estiu de l'any 2012 organitzada pel 
Centre d'Estudis Santjustencs). 

L'ESCORTA DEL REI BALTASAR 


Es diu que la Cavalcada de Reis que es fa a Sant Just és una de les més antigues de la 
nostra comarca, i que data de l'any 1953. El cert és que l'he vist sempre, des que tinc 
memòria. Es tot un espectacle tremendament entranyable que no m'agradaria perdre'm 
per res. 


Recordo com de petit, i més tard ja no tan petit, l'anava seguint per tot el poble per tal 
d'aplegar aquells caramels que reis i patges llançaven a la gent. Els primers anys sortia 
amb les butxaques plenes, però més endavant vaig acabar, com gairebé tothom, anant 
amb una bossa per tal de poder aplegar-ne més. 


Ai 


DA 
ere 
Ce 


- 


La marcial escorta del rei Baltasar. 


No tenint prou amb seguir les cavalcades, l'any 1964 em vaig animar a participar-hi, i 
juntament amb el meu company de classe Daniel Brull ens vàrem adreçar a l'O.J.E., que 
estava al carrer de la Creu cantonada amb el carrer de l'Ateneu, per tal d'apuntar-nos. 


Es podia ser patge o soldat de l'escorta. Els patges eren generalment nenes més 
petitetes, i anaven muntades dalt de les carrosses, mentre que els soldats de l'escorta 
érem xavals més grandets i anàvem a peu, en formació, davant del nostre corresponent 
rei. 


Hi havia tres classes de soldats. Els que acompanyaven el rei Blanc anaven vestits de 
romans, els del rei Ros anaven de soldats espanyols del segle XVI, i els del rei Negre 
portàvem la vestimenta que podeu veure a la foto: brusa i bombatxos de setí, una 

armilla esquifida i un casc de cartró. Era, potser, el vestidet més rònec de tots tres, però 
ho compensava, i molt, el fet de pintar-nos la cara... Per això el vàrem triarl 


I aquí ens teniu, a l'antic gimnàs del carrer de la Creu, tots preparats per sortir de 
desfilada. Encara puc reconèixer a la foto els noms d'alguns dels que vàrem participar 
aquell any. A la fila del darrera: Gonzalo, Salvador Gallardo i Jordi Jimeno. A la del 
davant: Albert Cortès, Josep Jódar, Daniel Brull, jo i Asensi. En reconeixeu algun més2 


Poc després començava la cavalcada: Un fart de caminar pel poble, enmig d'una gelada 
nit d'hivern i en mànigues de camisa... 


El refredat que vaig agafar va ser de campionat 1 
Només me'l va compensar una mica el vermutet que dies més tard ens van pagar el 


organitzadors, i, sobretot, la satisfacció d'haver participat en la nostra estimada 
cavalcada. 

RECORDANT EL POU DEL VERNÍS I LA SEVA HISTÒRIA 


Cada cop menys, quan es parla de com era abans la muntanya de Sant Pere Màrtir, 
situada a la partió dels termes de Sant Just, Esplugues i Barcelona (antic terme de Sant 
Vicenç de Sarrià), hi ha qui recorda les interessants restes que allà es trobaven del que 
havia estat un vell amic nostre: el desaparegut Pou del Vernís, aquell misteriós forat que 
havia al vessant de la muntanya, una mica més avall del seu cim i pràcticament al costat 
de la Font de la Mandra... 


I és que aquesta cavitat, prou coneguda en el seu temps per gairebé tots els santjustencs, 
espluguins i gent d'aquesta rodalia, va ser destruida durant la segona meitat de l'any 
1971. 


El Pou del Vernís eren les 
restes visibles del que 
havia estat una explotació 
minera de notable 
antiguitat i es trobava 
situada per molt pocs 
metres en el vessant 
santjustenc de la 
muntanya de Sant Pere 
Màrtir, al cantó superior 
de l'actual Plaça Mireia i 
molt propera a la font de 
la Mandra, aquesta última 
ja en terme d'Esplugues. 


Originàriament la cavitat 
havia tingut un altre 
aspecte, molt més gran 
que quan nosaltres la 
vàrem explorar. Aquest 
canvi de —forma 1 
dimensions fou degut a 
l'acumulació d'enderrocs produits durant les obres realitzades amb motiu de la 
construcció de la pista que duu des de la Ciutat Diagonal d'Esplugues a l'esmentada 
plaça, i de la posterior pavimentació d'aquesta darrera. 


L'emissora que corona Sant Pere Màrtir, tal com era a 
mitjan segle XX. Prop d'ella, i en una cota sensiblement 
inferior, s'obria el Pou del Vernís. 


El Pou del Vernís estava excavat en pissarres bituminoses, entre les quals destacaven les 
vetes de pedra galena (sulfur de plom), que probablement van motivar la seva 
excavació. En el punt on havia estat emplaçada la boca d'aquest pou, actualment dins 
del clos d'un club de tenis, encara es poden observar unes lleugeres traces d'aquestes 
vetes de pedra galena. 


Durant el temps en que nosaltres, els components del Grup Espeleològic Rats Penats 
(GERP) la vàrem explorar (us estic parlant de la segona meitat dels anys 60), aquesta 
cavitat constava d'un embut en rampa de 40 graus que ens portava a un estret forat, i que 
donava pas a l'autèntic pou. 


Petits relats sobre Sant Just i la comarca /—/££ 


La base d'aquest pou era una petita sala tota plena d'enderrocs provinents de l'exterior. 
Als racons s'observaven començaments de galeries que possiblement ens haurien dut 
cap a nivells inferiors o cap a una boca de sortida a l'exterior situada a la part alta del 
torrent Bo, però que resultaven impracticables pels materials que les obstruien. En un 
nivell una mica més elevat es trobava una petita galeria d'orientació S20VV-N20E. 


L'accés pel torrent Bo moria al 


cap de pocs metres, totalment EL POU DEL VERNÍS 
: 1 TOP.: J. JIMENEZ - J. OCHOA 

colgat I d'enderrocs. Tenim Beclgerri 

constància de que anys abans de MARÇ - 1970 


les nostres exploracions, aquesta 
galeria comunicava amb la sala 
de l'interior del pou, constituint 
un fàcil accés al seu fons. Quan 
nosaltres el vàrem començar a 
visitar, aquella galeria horitzontal 
ja no era practicable, i totes les 
nostres entrades les vàrem haver 
de fer davallant pel pou. 


El desnivell de boca a fons 
d'aquesta cavitat era de 19,50 
metres, tal com queda reflectit a 
la topografia d'aquesta cavitat 
que vàrem aixecar el març de 
1970. 


Pel seu aspecte, molts l'havien 
arribat a considerar una cavitat 
natural, i com a tal el va tractar 
Mn. Antonino Tenas en el seu 
llibre (Notes històriques del 
poble i parròquia de Sant Just 
Desvern", quan ens deia que el 
Pou del Vernís és aun petit avenc 
situat molt prop del camí que va 
de Sant Just a Vallvidrera. Geològicament té molt poca importància-. 


Topografia del Pou del Vernís 


Ja feia bé aquell rector en no concedir-li importància geològica, atès que aquell forat no 
era en absolut cap avenc, ni molt menys, sinó que es tractava d'una excavació artificial, 
i per cert, bastant antiga. 


Si, el Pou del Vernís eren les restes d'una explotació minera que en el passat havia 
hagut en aquell indret, i com s'ha donat sovint en molts altres casos, la veta que allà 
s'explotava era alhora rica en plom i en coure, havent-se dedicat els successius minaires 
a l'extracció d'un o altre metall en funció dels seus interessos del moment. 


La primera menció que en trobem es remunta a l'any 1789 en què el llavors rector 
d'aquesta parròquia contesta un questionari que li és presentat pel funcionari estatal 

Francisco de Zamora. En un dels seus punts, el rector informa que a les muntanyes de 
Sant Just cse encuentran tres especies de minas: de plomo, de varniz y de tierra negra 
que sirve para tintes groseros, (efectivament, l'anomenada pedra galena, que podeu 
veure en aquesta imatge, és un sulfur de plom, i una de les seves moltes aplicacions és 
en el camp dels terrissaires, que la fan servir per donar llustre a les seves peces al coure- 
les. Per això la galena rep també els noms en castellà d'eAlcohol de alfareross, i també 
4Barniz de alfareross). 


Una setantena d'anys després d'aquella primera menció tornarem a trobar que la mina 
està activa: Ara porta el nom de 4Venturas i es dedica a l'explotació del coure. 


La mina és enregistrada el 31 de gener de 1861 per Antoni Rivas, el qual manifesta que 
tal explotació està situada a la muntanya de Sant Pere Màrtir, en terrenys del Sr. 
Marquès (sic) d'Almenara Alta. 


Seguint el protocol 
d'aquests casos, Josep 
Carbonell, alcalde de 
Sant Just, rep el 31 de 
gener de 1861 un ofici 
del —govern de la 
província, notificant-li 
l'alta d'aquesta mina i 
encarregant-li que 
dugui a terme els 
tràmits de rigor. El ban 
informatiu és fixat al 
públic per espai de nou 
dies, i es —toma 
formalitzat al Govern 


Civil el dia 27 de 
Moltes mines d'aquell temps tenien per nom "Ventura ". febrer. 


Sembla que l'enregistrament fet per Antoni Rivas no devia ser més que una operació 
especulativa, ja que trobem que, a començaments d'abril, la titularitat de lamina 
4 Ventura, ha estat endossada a Isidre Calderón i Companyia, que són els qui comencen 
els treballs extractius. 


Poca cosa devia fer la companyia d'Isidre Calderón a la mina 4Venturax, perquè ens 
consta que, a mitjan 1861, la mina és traspassada a una nova societat presidida per Josep 
Sistachs. Aquest Sistachs és veí de Barcelona, i viu al número 2 del Pla del Palau. 


El 15 de juliol de 1861, Sistachs comença a pagar a Hisenda el cànon de 75 rals 
trimestrals que corresponen a la mina per drets de superfície, encara que la titularitat 
definitiva, no la tindrà fins catorze mesos més tard. 


El 16 de juliol de 1862, Valentín Cabello, cap de la Secció de Foment del govern de la 
província (encarregada dels afers de mines) envia a l'Ajuntament de Sant Just una ordre 
encomanant-los que, en el termini de 60 dies, donin possessió de lamina aVentura, a 
Sistachs. 

Seguint aquestes instruccions, el 12 de setembre, es presenten a l'emplaçament de la 
mina l'alcalde, Josep Carbonell, el secretari de l'Ajuntament, Pau Canals, i el mateix 
Josep Sistachs en representació de la societat explotadora, per donar a aquest darrer la 
possessió de la mina amb les formalitats de rigor. 


Miquel Ribas succeeix a 
Sistachs en la presidència 
de tal societatl. Sembla 
que la gestió duta fins 
llavors a la mina ha estat 
profitosa, i el material 
extret ha anat acumulant- 
se progressivament. 


Aquests materials aniran 
destinats a l'exportació, ja 
que no hi ha pràcticament 
en tot l'Estat cap indústria 
transformadora adequada. 
Aquest — fenomen es 
produirà durant tot el 
segle xix fins ben entrat el 
segle —xx,com —bé ho 
comentava un conegut economista francès de finals del segle passat: 


Treballant a la mina. 


4La desgràcia actual d'Espanya és que gairebé tots els minerals de ferro i de 
coure extrets del seu subsòl per companyies estrangeres estan destinats a 
l'exportació...Aquests minerals són embarcats generalment en vaixells anglesos i 
no deixen en territori espanyol només que una part ínfima del seu valor 
comercials 


Sobre aquest mineral a exportar, Hisenda es disposa a cobrar l'impost fix que marca la 
llei. El 3 de juliol de 1863 autoritzen Miquel Ribas a transportar els productes obtinguts 
a la mina cap al port de Barcelona, encarregant a l'alcalde de Sant Just, Gaspar Petit, que 
controli el pes del mineral, amb instruccions de donar-los tot seguit compte del resultat 
de la seva gestió. 


Des del 7 de juliol fins al 8 d'agost es produeix el transport des de la mina aVenturas 
fins als magatzems de la societat Dillivyn y Companía, situats al número 8 del carrer 
Major de la Barceloneta, on el mineral és emmagatzemat en espera del seu 
embarcament. 


Amb l'ajut d'un interventor especial de mines, és controlat el pes del material dut a 
embarcar: 198 quintars, 1 arrova i 20 lliures (una mica més de 9 tones: certament, ben 
poca cosa). 


Es desconeix el port de destí del mineral procedent de la mina 4Venturas, però cal 
comptar que segurament seria algun punt d'Anglaterra o de Bèlgica, ja que aquestes 


Juli Ochoa 


eren les destinacions més frequents de la major part del mineral brut que llavors 
s'embarcava. 


Acabada aquesta operació exportadora, la mina cau en un període d'estancament del 
qual ja no tomarà a sortir. Miquel Ribas és succeit en la presidència de la societat 
explotadora per Josep Vilaplana, que viu a la plaça del Regomir 5, 3er pis, de 
Barcelona. 


Com indicàvem abans, ja no tenim constància del possible nou mineral extret a la mina 
sota la presidència de Vilaplana. Les úniques dades que tenim sobre aquest període 
demostren que es va pagant regularment a Hisenda el cànon per drets de superfície, la 
qual cosa suposa la quantitat de 300 rals l'any. 

Control de l'Administració sobre la posible producció de mina "Ventura. 


L'any 1864 hi ha un nou canvi a la presidència, i qui passa a ocupar tal càrrec és 
Alexandre Barret, que viu a Barcelona, al carrer de Ferran VII, núm. 27. Barret continua 
pagant regularment a Hisenda, tal com havien fet els seus predecessors, fins a arribar a 
l'any 1867, en què es produeix el darrer pagament. 


Durant aquests darrers anys, el Govern haurà anat desacreditant-se progressivament, 
sobretot amb motiu de la gran crisi econòmica soferta l'any 1866, de la qual l'Estat no 
se'n sortirà del tot fins a l'any 1869, i que precipitarà l'esclat de la Revolució de 
setembre de 1868 i la caiguda d'Isabel II, que va haver de marxar a l'exili. 


El nou govern es disposa a efectuar una estadística minera, tal com ja s'havia anat fent 
abans d'una manera més o menys regular. A començaments de 1869, l'alcalde de Sant 
Just, Ramon Marca, rep un ofici provinent del governador civil en el qual se li demana 

que ompli un imprès per donar detalls sobre les diverses explotacions mineres que hi 
puguin haver al nostre poble, per tal de confeccionar-ne l'estadística. 


En aquells moments, 
totes les altres petites 
mines de la rodalia 
estan —caducades — i 
abandonades. — Només 
es manté la 4Venturas, 
encara que ja fa temps 
que no s'hi fan treballs 
extractius. 


De la resposta que 
Alexandre Barret dóna 
al questionari que li 
presenta l'alcalde, 
veiem que la mina no 
disposa de cap màquina 
de vapor, i que no s'hi 
efectua cap extracció. 
Pel que fa al nombre El Pou del Vernís sepultat per la construcció 
d'operaris emprats, d'unes instal-lacions esportives. 


només n'hi ha un que hi 
és tot l'any (possiblement és el vigilant), el sou del qual és de 10 rals diaris, 
sensiblement superior als que es pagaven als miners en altres indrets de l'Estat. 


Aquesta serà la darrera vegada que es té notícia que a la mina 4Ventura, hi ha algun 
tipus d'activitat, encara que mínima. A partir d'aquest moment, la societat explotadora 
desapareixerà sense deixar cap rastre. 


El $ d'abril de 1872, ja en temps d'Amadeu de Saboia, l'Ajuntament rep de la Secció de 
Foment del govern de la província un nou questionari. L'alcalde, Josep Llacuna, ja no el 
contesta, perquè a la mina aVenturas ja no hi queda ningú. 


El 19 de gener de 1878 es reprenen les notes del Govern Civil demanant dades sobre 
l'estat de les mines santjustenques. Castor Ibànez de Aldecoa, governador de Barcelona, 
envia un ofici a l'alcalde, Francesc d'Assís Cardona, demanant-ne informació. 


No hi ha constància que tal ofici fos contestat. En tot cas, res no havien de dir al 
respecte. 


Des de llavors, les restes d'aquella explotació van romandre abandonades durant gairebé 
un segle allà dalt, al mig de la muntanya, fins arribar l'any 1971, en que una societat 
anomenada Propesa va adquirir aquells terrenys per tal de bastir allà les instal-lacions 
del Club de Tenis Pedralbes. 


La realització d'aquelles obres i l'adequació dels seus accessos van comportar la 
desaparició d'aquell històric forat i el seu progressiu esvaiment de la memòria 
col-lectiva. 

UNA FARMÀCIA DEL SEGLE XVIII A SANT JUST 
I UNA TERRIBLE HISTORIA VINCULADA A ELLA 


Tot passejant per la Rambla de Sant Just Desvern, a la cruilla amb el carrer Major, tot 
just davant mateix del novíssim parc on tots podem admirar una de les creacions del 
genial escultor Jaume Plensa, es troba Can Capmany. 


És un edifici que estilísticament es troba a mig camí entre el noucentisme i el 
racionalisme, i que va ser projectat l'any 1932 per l'arquitecte Isidre Puig i Boada i 
edificat l'any 1933 pel constructor d'obres local Francesc Sèculi. 


Sabíeu que, no fa gaire temps, aquesta casa (és la de color vermell, que podeu veure a 
l'esquerra) havia hostatjat 
tot el parament complet 
d'una farmàcia del segle 
XVII) 


Efectivament, a la localitat 
burgalesa de Barbadillo del 
Mercado, ji documentada 
des de l'any 1767, havia 
existit una farmàcia 
perfectament equipada amb 
una completa col-lecció 
dels estris i recipients 
propis d'aquell temps. 


Aquella apotecaria estava 
ubicada en una casa 
senyorial bastida a finals 
del segle XVII amb carreus de gran qualitat, amb la façana presidida per l'escut d'armes 
dels seus anteriors propietaris i amb la segúent llegenda damunt de l'arc de mig punt de 
la seva portalada: 


La casa Capmany, a la Rambla de Sant Just. 


4Fabricaron esta casa Solares Vega y Sarria para D. Juan de las Heras sv 
muger y familia afo de 1690s 


Aquella casa-palau va començar a funcionar a mitjans del segle XVIII i va adquirir tanta 
rellevància que fins a Barbadillo del Mercado acudien gent des de llocs molt llunyans 
per d'obtenir els ungúients i preparats que allà es 'preparaven i dispensaven. 


Des del primer moment, la qual va ser regentada per diverses generacions de 
farmacèutics membres de la familia Asensio fins l'any 1873, en que la titularitat de 
l'establiment va pasar a la familia Sàez, que la va continuar regentant des de l'any 1895 
fins al 1970. 


Aquell any, la llarga tradició d'aquella farmacia es va truncar en morir José Sàez, el 
darrer farmacèutic titulat i col-legiat, propietari d'aquell negoci, el qual el va ser heretat 
per les seves dues filles. 

Aquestes senyores, que no tenien cap titulació, van continuar regentant l'establiment 
talment com si es tractés d'una botiga de qualsevol altre tipus de productes, fins que van 
rebre una comunicació oficial del Col:legi de Farmacèutics on els deien que no podien 
continuar regentant aquella farmàcia sense que al seu front hi hagués cap llicenciat. 


Les dues dones, ja grans, davant del que per a elles suposava en aquells moments un 
insalvable obstacle, van optar per tancar el negoci i vendrell. 


Fou així com la família Corberó, propietària d'una prou coneguda indústria que havia 
estat fundada en els anys 60, amb una plantilla d'unes 2.500 persones, dedicada a la 
fabricació d'electrodomèstics de l'anomenada "línia blanca" i titular durant bastant 
temps de la casa santjustenca de la qual us parlava al començament, i ja propietaris 
llavors d'una considerable col:lecció de peces ceràmiques, va poder incrementar-la amb 
la — incorporació — de —tan 
interessant mostra. 


La farmàcia, un cop adquirida, 
fou traslladada al seu domicili 
de Sant Just, on es va instal-lar 
en una habitació de la casa, 
ocupant els mateixos prestatges 
on sempre havia estat, i 
reproduint al màxim els detalls 
del que havia estat el seu 
emplaçament original. 

En aquesta imatge, certament 
de molt baixa qualitat, podeu 
veure un detall de l'aspecte que 
presentava aquella magnífica 
col-lecció durant el temps en 
que va estar a Sant Just 
Desvern. 


Albarels de Talavera del Segle XVIII 


El conjunt, a part de les riques 
lleixes de fusta que presentaven 
una elaborada iconografia policroma, constava de més de 350 recipients, molts d'ells 
contenint encara els productes característics de la farmacopea de fa un parell de segles . 


La major part d'aquests vasos estava constituida per albarels (es tracta d'aquells pots alts 
tan característics de les farmàcies clàssiques), molts dels quals eren de ceràmica de 
Talavera fets a Almazàún i decorats amb l'àliga bicèfala distintiva dels Austries. 


Altres peces presentaven un aspecte marbrejat on predominaven les tonalitats blaves. 


La resta d'elements ceràmics estava constituida per exemplars totalment blancs, on 
apareixia, emmarcat per dues ratlles blaves, el nom del seu contingut . 

Quant a les peces de vidre, ja amb la pàtina anacarada que adquireix per causa del pas 
del temps, és molt de destacar el conjunt de petits recipients destinats a contenir cordials 
i tints, així com diversos matrassos i un condensador per destil:lacions. 


En un lloc destacat es podia veure un gran morter de bronze amb la inscripció: "Soi de 
Dn. Bruno Asensio. Afio 1801". 


En el centre de la cambra hi havia una rica taula de fusta, aliena al conjunt, on es 
trobava, sobre un faristol, un interessant exemplar del llibre de Thomas Fuller imprès a 


Venècia l'any 1753, titulat 
a ec Es ale dd ) "Pharmacopoeia Extemporanea", el qual 
ens mostrava el grau d'avenç assolit per la 


PHARMACOPOEIA 
EXTBMPORANEA, 
SIVE PRASCRIPTORUM CHILIAS , 


4 Ta qua Remediorum Èlgantium (9. E est Pa- 
l radigmata, ad omn:s ferè Medendi intengio- 


ciència farmacèutica al segle XV HI. 


Tot i estar escrit en llatí, la qual cosa ens 
va dificultar una mica la seva comprensió, 
varem poder llegir algunes receptes que 
de ben segur estranyarien als farmacèutics 
actuals. 


mes accomodata , candide proponumenr, 


CUM VIRIBUS, OPERANDI RR DOSIBUS, 
ET INDICIBUS ANNEXIS 


l Per THOMAM FULLER, M. D. 3 
CUI ADJECTUM EST I 
Enchiridion Medicum Prasticum 


I JOSEPHI JACESONII 


Editio Veneta, Tertia, 


En el número 51 de la revista santjustenca 
"La Vall de Verç", corresponent als 
mesos d'agost i setembre de 1983, es va 
publicar una —qressenya — relativament 
detallada que en el seu moment vaig 
redactar tot aprofitant la visita que 
juntament amb altres amics santjustencs 
varem realitzar a aquesta interessantíssima 
col-lecció. 


VE NETS 

Apud Jofephum Bertella Qua 
ESE MDCCULILL La Gacel 
da SE dició Tot parlant amb la llavors propietària, la 
Sra. Corberó, sobre el magnífic estat 
d'aquesta col-lecció i de les seves 
perspectives de futur, ens va manifestar 
que des de la data de la seva adquisició ja 
havien tingut diverses propostes de compra, tant per part d'altres col:-leccionistes 
particulars com de diverses entitats públiques que desitjarien col:locar aquesta mostra 
en algun museu. 


També hi havia un antic 
tractat de farmacia. 


Ens va comentar que en principi no li atreia la venda a particulars, però sí que estaria 
disposada a traspassar-la o fins i tot a cedir-la a alguna entitat oficial que la pogués 
exhibir dignament al públic interessat. 


Però res d' això no va poder ser. Des del començament de la dècada dels setanta tot el 
país es trobava immers en una llarga i dura crisi que va afectar a tots els sectors 
productius, entre ells el sector de la gamma blanca. Això va motivar que el 1980 
l'empresa d'electrodomèstics Corberó iniciés un pla de reconversió que es va aguditzar 
entre 1985 i 1986, i que acabaria amb el seu tancament definitiu l'any 2005. 

Els Corberó van haver de deixar la casa i liquidar moltes de les seves pertinences, entre 
elles la farmàcia a la que ens estem referint, que va acabar sent adquirida per la firma 
Rasfer Internacional, S.A. 


Era aquesta una empresa barcelonina dedicada al subministrament de productes i serveis 
per les indústries farmacèutiques, la qual va instal:lar tota la col:lecció, pràcticament tal 
com fins llavors havia estat a Sant Just, en una exposició permanent que estaba situada a 
la seva pròpia seu, en el número 26 de l'avinguda del Jordà, al costat mateix de 
l'Hospital de la Vall d'Hebron. 


Aquella magnífica col-lecció, ja situada en el seu nou emplaçament, va ser 
convenientment classificada pel Consell General de Col-legis Farmacèutics, que li va 
obrir la corresponent fitxa dins de l'Inventari del Patrimoni Històric Farmacèutic 
Espanyol. 


També va passar a ser més fàcilment visitable pel públic interessat, que ho podia fer 
amb comoditat concertant-ho prèviament. 


Tal és el cas de la visita 
col-lectiva feta el 9 de 
juliol de 01998 — pels 
membres de la Societat 
Catalana d'Història de la 
Farmàcia. 


A més, la firma Rasfer 
disposava d'una pàgina 
vveb en la que, entre altres 
coses, es podien veure els 
elements d'aquella 
farmàcia exhibits a la 
seva nova seu. 


Un medicament adulterat. 


Pocs anys després aquesta 
empresa va comprar a la 
Xina una partida de 9 tones de glicerina adulterada amb dietilenglicol, una substància 
altament tòxica que en cas de ser ingerida causa insuficiències renals agudes, lesions 
hepàtiques, pancreàtiques, edema pulmonar i altres símptomes igual de greus. 


Tot seguit, la firma Rasfer va vendre aquesta glicerina a Panamà com si fos bona pel 
consum humà, i allà es va utilitzar en la fabricació de 100.000 flascons d'un xarop 
contra la tos, que la "Caja de Seguro Social" de Panamà va distribuir de franc durant 
l'any 2006 entre la població més necessitada, 


La ingesta, per part dels confiats pacients, d'aquell específic adulterat va tenir com a 
consequència tot un conjunt de terribles e irreversibles estralls. 


Segons el president de l'associació de víctimes hagudes per causa d'aquesta intoxicació, 
aquell xarop tòxic va ocasionar la mort immediata de 772 persones (xifra que el 
ministeri panameny de sanitat rebaixava a 125 morts i el govern d'aquell país a 142). 

A aquesta esgarrifosa 
quantitat de morts caldria 
afegir molts dels demés 
intoxicats que, en un lent 
degoteig, també acabarien 
sucumbint. 


sos, : É pe 
DO IETIL ds La Procuradoria General de 


, Aè VENENO : x Panamà va presentar càrrecs 
N JISTICIA contra 23 persones per aquest 
COAMANOS i 


cas, incloent-hi la gerent de 


e 
UTE DE FAMILIARES MUERTOy SOBREVIVIE ET ua 
a : nternacional. 
Ecmbedtegtimes Dels altres imputats, 10 d'ells, 


tots panamenys, van ser 
condemnats l'any 2017 a diverses penes de presó que oscil:laven entre els 18 mesos i 
els 15 anys. 


Pel que fa a Rasfer Internacional, el jutge espanyol va desestimar la seva responsabilitat 
penal i va ordenar l'arxiu de les diligències, en considerar que havia estat una "mera 
intermediària comercial". 


Després d'aquest tràgic afer, però, la firma Rasfer Internacional va fer suspensió de 
pagaments. L'any 2007 els seus propietaris van sol:licitar el concurs de creditors i el 24 
de gener de 2008 el Jutjat Mercantil número 1 de Barcelona va dictar la seva liquidació. 
Actualment, Rasfer és una societat extingida. 


Fins i tot la seva pàgina vveb, que fins no fa gaire anys encara era consultable, ha 
desaparegut. 


És molt possible que després de tot això la farmàcia en questió hagi acabat passant a 
altres mans, de les quals, lamentablement, desconeixem ara per ara la identitat, amb la 
qual cosa es perd la pista d'aquella interessantíssima col:lecció ceràmica que durant un 
temps havia format part del patrimoni (encara que privat, és clar) santjustenc. 


Petits relats sobre Sant Just i la comarca 


L'ANY QUE LA FOGUERA DE SANT JOAN DE SANT JUST DESVERN ES 
VA VEURE DES DE TOTA LA COMARCA 


La revetlla de Sant Joan de l'any 1982, la tradicional foguera de Sant Joan va tenir el 
que segurament ha estat l'emplaçament més original possible de tot Sant Just: Dalt de la 
que encara avui és la construcció més alta del poble, la xemeneia de l'antiga fàbrica 


cimentera Sanson, al costat del VValden. 


En un temps en que encara no havia 
tingut lloc la restauració d'aquell 
element arquitectònic, i encara menys, 
no s'hi havia instal:lat cap ascensor, 
aquella escalada va suposar una petita 
proesa a nivell local que alguns encara 
recorden. Tinc l'orgull d'haver estat un 
dels membres de l'equip que ho va fer. 


El 23 de juny de 1982, el diari Avui 
publicava sota el títol "El foc cremarà 
dalt la xemeneia de Sant Just", un article 
de l'amic Francesc Giralt que ens 
informava del segient: 


eSant Just Desvern.- La flama 
del Canigó podrà ser vista des de 
tot el Baix Llobregat a la revetlla 
de Sant Joan. El foc cremarà dalt 
l'enorme xemeneia -de gairebé 
cent metres —d'alçària-- que 
s'aixeca al costat del complex 
arquitectònic VValden 7 de Sant 
Just Desvern. La flama serà 
portada des de Monjuic per un 


Cartell anunciador dels Focs de Sant Joan 
d'aquell any 


grup de corredors a peu, després de ser rebuda pel nou batlle de Sant Just, 
senyor Ramírez, serà instal-lada dalt de la xemeneia per un equip d'escaladors-. 


Va ser aquesta l'única ocasió en què la foguera de Sant Joan va tenir un emplaçament 
tan novedós i insospitat com ho pot ser el punt més alt de la nostra màxima talaia, que 
constitueix potser l'element més inconfusible de l'siyline santjustenc. 


Aquell any es complien deu anys de la primera vegada que Sant Just havia participat en 
els Focs de Sant Joan-Flama del Canigó, una tradició tan catalana que s'havia iniciat 
l'any 1955 a la Catalunya Nord i s'havia estès ràpidament per la major part de la nostra 


geografia. 


Aquests focs eren patrocinats per l'Ajuntament a través del Consell Popular de Cultura i 
Joventut. Hi col-laboraven diverses entitats cíviques, tals com l'agrupament Escolta 
Martí Luther Ring, l'Associació de Veins o els Joves del Barri Sud, entre molts altres, i 

ho coordinava tot el grup Tradicions i Costums (TIC), del qual era responsable el 
company Jordi Cortès Franch. 


Els membres del Grup Espeleològic Rats Penats (GERP), els "escaladors" als quals feia 
referència la nota de premsa que precedeix aquestes línies, es van afegir, aquell any, 
entusiàsticament al projecte. Calia celebrar aquell aniversari d'una manera sonada: la 
foguera s'havia de muntar en un lloc insospitat i alhora impactantl 


Després de triar entre diversos possibles emplaçaments, van acabar optant per fer la 
foguera dalt de la xemeneia de l'antiga fàbrica Sanson, d'un centener de metres d'alçada, 
projectada per l'enginyer Clifford Tomlinson i que, havent estat en funcionament des de 
l'any —1924, constituia — un 
monumental —testimoni — d'un 
recent passat industrial. 


L'equip que realitzaria 
l'ascensió estava integrat per 
Albert Linares, Carles Linares, 
Carles Mateo, Xavier Monton, 
Isaies Bravo, Joan Campreciós 
i Juli Ochoa. 


En Jordi Cortès, com a cap 
visible —de —la o comissió 
organitzadora dels Focs de 
Sant Joan a Sant Just, va 
aconseguir: — les — oportunes 
autoritzacions, tant de les 
autoritats com dels propietaris, 
per tal que els agosarats 
expedicionaris poguessim 
accedir a la xemeneia. 


La tarda del 19 de juny, el 
dissabte immediatament 
anterior a la revetlla de Sant 
L'agosarada ascensió. Joan, es va anar a la xemeneia 
a fer un assaig per tal de 


comprovar si el que es pretenia era factible. 


Es va pujar per la ruinosa escala que encara es conservava, tot i que estava despresa en 
alguns punts, aplicant tècniques d'ascensió i autoassegurança espeleològiques, a les 
quals els membres de l'equip estaven habituats, i en vista dels bons resultats d'aquella 
prova, es va decidir tirar endavant el projecte. 


Es farien dues fogueres: Una, més gran i convencional, de la qual s'encarregaven els 
altres integrants de la comissió dels Focs de Sant Joan, cremaria a l'esplanada del davant 
del VValden i l'altra, la que nosaltres muntaríem dalt de la xemeneia, seria sensiblement 
menor i consistiria en una safata metàl-lica de vores altes com si fos un pebeter on 
cremaria una quantitat considerable de pastilles de combustible sòlid, d'aquelles que 

s'utilitzen normalment per 
començar el foc a les llars de 
foc o les barbacoes. I així va 
arribar la tarda del dimecres 
23 de juny, revetlla de Sant 
Joan. Mentre un grup 
d'atletes santjustencs anaven 
a Barcelona a recollir la 
Flama del Canigó, l'equip 
del GERP va començar 
l'ascensió, pujada controlada 
del combustible i instal: lació 
del pebeter. 


Quan l'esperada Flama va 

arribar, tot estava ja a punt i Dalt de la xemeneia, a punt d'encendre el foc. 
s'encengué la foguera de 

l'esplanada. 


El foc de la xemeneia, però, no es va encendre amb aquella torxa, pujar-la hauria estat 
massa complicat. L'encenedor de butxaca de l'ISaies va fer el servei. 


Tot seguit, l'equip d'espeleòlegs vàrem baixar de pressa dels nostres llocs a la xemeneia 
per tal de reunir-nos amb la gent que hi havia a baix i poder veure bé i gaudir del 
resultat d'allò que acabàvem de fer. 


Dalt de la xemeneia, una flama clara, potser fins i tot més brillant i lluminosa del que 
ens havíem arribat a imaginar, es retallava nítidament contra un cel que cada cop anava 
sent més i més fosc. 


Aquell any, efectivament, la foguera de Sant Just es va poder veure des de tota la 
comarcal 

SANTA ANNA DE LA TORREBLANCA: UN MONUMENT PERDUT 


Qui, d'aquesta comarca, no coneix el parc de la Torreblanca7 


Situat a cavall dels termes municipals de Sant Just Desvern, Sant Feliu de Llobregat i 
Sant Joan Despí, aquest magnífic parc metropolità, considerat per molts el millor de 
Barcelona, té una extensió de 12 hectàrees i està catalogat amb el codi IPA-19299 com a 
Bé Cultural d'Interès Local a l'Inventari del Patrimoni Cultural Català. 


LA VAL D DE VERC Í Tub de sac 


PER AC deri EL de OBC. Ce si 


ANY V N.S 48 SA MAIG - 1983 55 Ptes 


l LT 
S'INAUGURA ha N 
EL PARC 


DE LA 
TORREBLANCA 


ES TANCA 
EL PARC DE 
LA TORREBLANCA 


La revista local "La Vall de Verç " ironitzava sobre la precipitació a l'hora 
d'inaugurar per haver-lo de tornar a tancar tot seguit. 


Quan el 24 d'abril de 1983 els alcaldes dels tres municipis involucrats, Robert Ramírez 
per Sant Just, Carles Riba per Sant Joan i Francesc Baltasar per Sant Feliu van 
inaugurar (per tornar a tancar-lo tot seguit i reobrir-lo més endavant) el parc de la 
Torreblanca, en els seus triomfalistes discursos van arribar a parlar de moltes coses, 
especialment dels elements patrimonials d'aquella finca que havien estat preservats. 


El Periódico del Llobregat, en la seva edició del 26 d'abril d'aquell any així ho recollia: 


4Se respeta al múximo los elementos vegetales y arquitectónicos que existían... 
Prúcticamente la totalidad de esta realización se encuentra acabada, salvo 
aquellos detalles que dan el toque final de una obra, como son la colocación de 
bancos y papeleras-. 


Realment, es va treballar bastant a correcuita, i encara hi ha qui associa aquella pressa 
per acabar les obres amb les eleccions municipals que havien de tenir lloc tot just quinze 
dies més tard. 


Petits relats sobre Sant Just i la comarca 


Fruit, potser, d'aquelles presses, va ser la lamentable destrucció d'un entranyable edifici 
que, originari del temps del romànic, s'havia mantingut dempeus durant més de set- 
cents anys gràcies a les successives reformes i restauracions que s'hi van realizar al llarg 
del temps. 


La capella de Santa Anna, víctima de les presses a l'hora d'inaugurar el parc. 


Es tracta de la capella de Santa Anna, de la qual l'estudiós santfeliuenc, Llorenç Sans, 
ens havia confirmat l'existència d'un document datat el 6 d'octubre de 1280 que ja en 
feia menció. 


El 20 d'octubre de 1564, i davant del notari barceloní Onofre Bou el matrimoni format 
per Enric d'Agullana i de Calders i Elionor de Corbera Santcliment comprava aquella 
finca a l'anterior propietària, Melciora de Ventimiglia, vídua de Berenguer de 
Requesens Tagliavia d'Aragona, cavaller de Sant Jaume i capità general de les galeres 
de Sicília que l'any 1551 havia anat amb l'estol d'Andrea Doria contra el corsari 
Dragut, el 1560 va defensar l'illa de Gerba contra els turcs i caigué presoner, havent 
estat dos anys captiu i morint poc temps després del seu alliberament 


En l'escriptura que recull aquella venda consta que en aquella venda, a més de la torre, 
quedaven també compreses les terres, el trull, el forn, dues farineres i la capella, el 
contingut de la qual, segons el document, consistía en: 


4Un calze de peltre i la seva patena, un missal de pergamí, tres canelobres de 
ferro, una llàntia amb una bacina i altres guarniments, tres tovalles, un cobertor 
de guadamassil vermell, un retaule gran de Santa Anna amb l'escut de la família 
Requesens, una cortina verda i una verga de ferro, una pica de marbre per a 
l'aigua beneita i una campana que pesava de 25 a 30 lliures-. 


Havent canviat posteriorment aquella finca de propietaris, trobem que a l'inventari dels 
béns que foren de Guillem Pere de Dusai i d'Aguilar, que havia fet testament l'any 1550 

davant del notari barceloní Joan Martí, morint l'any 1553, es tornava a parlar de 
l'existència a la Torreblanca d'una capella que estava sota l'advocació de Santa Anna. 


Gairebé dos segles més tard, els propietaris de la finca de la Torreblanca, i per tant de la 
capella de Santa Anna continuaven sent els integrants de la poderosa familia dels Dusai. 


En la relació que el 8 de novembre de 1726 va fer el bisbe de Barcelona Bernardo 
Ximénez de Cascante i Martin de la visita pastoral realitzada a aquella capella, ens deia 
que els amos, que eren el matrimoni format per Josep de Dusai-Aregall i de Bru i Teresa 
de Fiveller i de Rubí, la conserven bé i la tenien ben adornada 1 lliure de tot us domèstic. 


El 4 d'octubre de 1735, éssent propietaris el matrimoni abans esmentat, van rebre la 
visita del bisbe Felipe 
de Aguado y Requejo, 
qui després informava 
que la capella ja tenia 
campanar. 


El 10 de desembre de 
1757, en una nova 
visita pastoral, el bisbe 
Asensio Sales y 
Moreno afegí que ja hi 
havia confessionan i 
que en el campanar 
havia estat col-locada 
una campana. En aquell 
temps els propietaries 
eren el — matrimoni 
format per Francesc 
Fèlix de Dusai i de 
Fiveller i María Teresa 


El papa Climent VI recomanava explícitament de o Martí ió de 
l'assistència a aquesta capella. Montserrat. 


El moment de la màxima dignificació d'aquesta capella va tenir lloc el 15 de maig de 
1772, quan des de Roma, el Sant Pare Climent XIV va emetre i segellar un rescripte pel 
qual concedia indulgència plenària per set anys a tots els fidels que la visitessin el dia de 
Santa Anna i que, prèvia confessió i comunió, preguessin en aquella capella per la pau i 
concòrdia entre els prínceps cristians. 


El 19 de juliol de 1773, Joaquim Dusai va aportar a la capella la relíquia d'un os de 
Santa Anna, i una setmana més tard, el bisbe Josep Climent i Avinent concedia llicència 
per tal que en ella es pogués dir missa. 


La renovació que el papa Pius VI va fer l'any 1796 de la gràcia que havia estat 
concedida una vintena d'anys abans pel seu predecessor Climent XIV, va contribuir 
fortament a reforçar el costum que ja havia arrelat entre els comarcans d'acudir en 
romiatge a la capella de Santa Anna cada 26 de juliol. 

El baró de Maldà ens parla en el seu "Calaix de Sastre" d'aquell jubileu i de la festa que 


any rere any l'acompanyava: 


4A mitg quart de hora del lloch de Sant Feliu, a la vora del camí nou, azia 
amunt, queda antes de sa pujada a la part dreta, a un tir d'escopeta de la 
carretera, la torre Blanca, que és de casa Dusay, feta a la antigua, la coronan 
marlets uniformes, y sa hechura de un gros torreó, al costat de esta torre queda 
una capella pública de Santa Anna, en la qual, en sa diada, hi ha jubileu y 
concorra allí molta gent dels pobles vehins, y en la tarde sol haverhi balladas, 
veninthi los de Sant Feliu, Sant Just, Sant Joan de Espí, formant cada poble un 
corrillo per sa dansa, sens comunicarse los balladors de amdós sexos de un 


poble ab los del altres. 


Havent estat saquejada durant la Guerra del Francès, el propietari de la Torreblanca i la 


seva capella, Francesc de Paula de 
Dusai i de marí, primer marquès de 
Monistrol d'Anoia per nomenament del 
rei Carles IV, va procedir l'any 1818 a 
la seva restauració. 


A finals del segle XIX, Josep Ma 
Escrivà de Romaní i de Dusai, tercer 
marquès de Monistrol, emprengué la 
reforma que va transformar el tosc 
casalot medieval que era la casa 
principal d'aquella finca en un fastuós 
palau d'estil neogòtic català rodejat de 
jardins d'estil romàntic, reforma que 
també va afectar la capella. 


Ens podem fer una idea de com era en 
aquell temps l'interior d'una capella 
gràcies a aquesta imatge que il: lustrava 
una crònica publicada el 31 d'octubre 
de l'any 1914 en el número 44 del 
llavors — prestigiós — setmanari — La 
Esfera", que en el seu moment 
meresqué ser qualificat de la segient 
manera: 


4Aquest setmanari figura al 
capdavant de les publicacions 


Excmo. SR. D, JOSÉ MARÍA ESCRIVA DE ROMANÍ, 
MARQUÉS DE MONISTROL, CONDE DE SASTAGO. 


El tercer marquès de Monistrol va promoure 
la reforma dels edificis de la Torreblanca, 
entre ells la capella de Santa Anna. 


gràfiques d'Espanya i de l'Amèrica llatina. És una veritable meravella artística, 
no superada per cap dels més bells periòdics del móns. 


Van ser molt famoses les festes que els marquesos de Monistros oferien a la seva finca 
de la Torreblanca, a les quals assistia el més granat de la burgesia barcelonina així com 
molts integrants de les grans famílies de l'aristocràcia madrilenya i fins i tot la reialesa. 
Així, hi ha constància de la visita feta l'any 1888 per la infanta ISabel de Borbó i Borbó 

La Chata", o les del rei Alfons XIII i la seva família, que ho van fer en dues ocasions, 
la primera l'any 1908 i la segona el 1925. 


Durant aquella època, gairebé tots els actes religiosos celebrats a la capella de Santa 
Anna van ser oficiats pel sacerdot Juliàn García Nifio, assessor espiritual dels 
marquesos i membre permanent del seu seguici, tant en el seu domicili de Madrid com 
en les regulars estades a la Torreblanca. L'any 1936, al poc d'haver esclatat la Guerra 
Civil, seria assassinat a Madrid per un grup d'incontrolats. 


Aquella fratricida guerra va ser també aquí la causa de la profanació de la capella i de la 
destrucció dels seus ornaments. 


A més, l'arribada i instal: lació de nombrosos grups de refugiats i posterior ocupació per 
part de la cavalleria mora de l'exèrcit feixista, va suposar l'irreparable deteriorament del 
palau, el qual va acabar havent de ser enderrocat l'any 1958. (A títol de curiositat, aquell 
palau desaparegut estava situat en el lloc que actualment ocupa el laberinte). 


La capella, però, 
restaurada en acabar la 
guerra, es va tornar a 
dedicar al culte l'any 
1941, — recuperant la 
gràcia papal de què 
havia gaudit i del 
privilegi de — Reserva 
permanent —del —Sant 
Sagrament durant el 
temps en què els 
marquesos de Monistrol 
s'estiguessin a la finca 
de la Torreblanca. En 
aquesta imatge la podeu 
veure durant una 
Interior de la capella. cerimònia religiosa 


d'aquell temps. 


L'altar estava presidit per un magnífic quadre que representava a Santa Anna amb la 
seva filla Maria, la Mare de Déu. 


Tot semblava, llavors, que l'esplendor que havia reprès la capella es mantindria per 
sempre. L'any 1962, la premsa parlava de la fastuosa celebració que s'esperava per 
aquella diada de Santa Anna, amb l'assistència dels comtes de Sàstago i del Marquès 
d'Aguilar, i a la qual fins i tot s'esperava la presència de la reina Fabiola de Bèlgica, 
emparentada molt de prop amb aquelles famílies... 


Finalment, la cosa no va quallar. Amb el palau derruit, els propietaris van anar espaiant 
cada cop més les seves vingudes a la finca, que a poc a poc va anar caient en un 
abandonament que s'accentuava amb el pas dels anys, fins que finalment van acabar 
venent-la l'any 1982 a la Corporació Metropolitana de Barcelona, que ja tenia posats els 

ulls en aquells terrenys amb vistes a construir el magnífic parc comarcal de què ara 
podem gaudir. 


Enderrocament de la capella de Santa Anna. 


Tristament, aquelles obres d'adequació de la finca per transformar-la en parc no van 
contemplar la conservació de la històrica capella de Santa Anna, que va acabar caient 
sota la piqueta. 


Es una llàstima que aquelles accions precipitades fetes a darrera hora, empeses per un 
més que possible afany puntual electoralista, esdevinguessin els botxins d'un monument 
que tots nosaltres mereixíem haver heretat. 


Ja fa, doncs, poc més de quaranta anys que les presses, potser irresponsables, d'alguns 
ens van fer perdre a tots aquella capella que durant tants anys (set segles) havia format 
part de la nostra història. 


Juli Ochoa 


ELS DUELS A SABRE: UN ESCARAFALL ESPERPÈNTIC QUE NO FA 
TANTS ANYS ES VA DONAR A SANT JUST 


Per poc creible que ens pugui semblar, fa cosa d'uns trenta-cinc anys vàrem tenir aquí, a 
Sant Just, un esparpell genuinament decimonònic. Va ser la revifalla d'una activitat ja 
obsoleta, la qual ja només es podia abastir en contemplar aquelles pel:lícules 
ambientades en època romàntica on els afrontaments a l'honor exigien formes de 
resposta ben diferents de les actuals. 


M'estic referint als duels I, sí senyors, cal dir que en el nostre poble hi van haver, l'any 
1985, tres d'aquests desafiaments d'honor a l'antiga usança, que van afectar un mateix 
cercle de conveins nostres. I és 
que en el fons, els santjustencs 
mantenim amb l'altre gent un 
fet diferencial: som i serem allò 
que en diuen "Genio y Figura". 


Ens trobem — davant d'una 
activitat, ja actualment en 
desús, la qual havia estat 
patrimoni pràcticament exclusiu 
dels cavallers d'èpoques 
passades. Cal cercar els seus 
orígens a les tribus nord 
europees de l'Edat Antiga, que 
empraven aquest enfrontament 
per a venjar l'honor ultratjat i 
dirimir les dissensions privades. 
A l'Edat Mitjana es va 
institucionalitzar l'anomenat 
Duel Judiciari, el qual, emparat 

ES SD : Es: gp per les Regles Cavalleresques, 
du Le es estava —considerat amb la 
suficient capacitat com per a 
determinar la titularitat de la raó 
en un cas de conflicte entre 
parts. L'Església Catòlica ho va acceptar fins a l'any 1215, en què ho va acabar 
anatematitzant en el IV Concili de Letran. Malgrat això, la justícia civil va continuar 
considerant legals els duels fins a ben passat el segle XVI. 


Un duel decimonònic. 


Tot i la seva oficial il:legalitat, aquest costum va continuar fortament arrelat a les capes 
superiors de l'estructura social fins a ben entrades les primeres dècades del present 
segle. Els darrers casos manifestos d'aquesta activitat els podem trobar a les universitats 
alemanyes del període previ a la Gran Guerra Europea. Actualment, el duel està tipificat 
com a delicte per la major part de les legislacions, que el castiguen en major o menor 
grau, essent una de les poques excepcions el cas de l'Uruguai, on, arran d'una reforma 
legislativa feta l'any 1920, es van mantenir legals i perfectament reglamentats fins l'any 
1992, en que van ser definitivament prohibits. 

Ens trobem a la primavera de l'any 1983. En un bar d'Esplugues, molt frequentat per 
diversos sectors santjustencs, el jove E.V. va tenir una actitud certament grollera amb la 
senyoreta M.B., la qual li va reprovar vanament el seu comportament. Davant la 
passivitat dels altres, un dels presents, en J.G., es va aixecar i, tot seguit, s'adreçà a la 
noia ultratjada. T'ha ofés2- li va preguntar, i, davant la resposta afirmativa de la xicota, 
es va encarar amb el brivall ofensor i, traient-se el mocador, li va creuar la cara. -Ef 
desafiu- li va dir -Ja tindràs noves pel meu padrí. Cal que tu també n'assenyalis un per 
arranjar aquesta qiiestió-. 


Dit i fet. Cadascun va designar el seu padrí, i aquests darrers, al temps que 
intercanviaven les targetes dels futurs contendents, deixaven aparaulades les condicions 
de llurs representats. El duel 
tindria lloc la propera setmana. 
Seria amb sabre d'esgrima (el 
qual té la punta arrodonida per 
a evitar lesions greus i el tall fet 
de tal manera que, en cas de 
produir ferides, siguin tan sols 
superficials) i a primera sang. 
Com a camp d'honor van triar 
l'avinguda del Doctor Ribalta, 
concretament el sector situat al 
capdavall de la cruilla amb el 
carrer de l'Electricitat. 


El dia acordat i cap al fosc, al 
'hora aparaulada, es van trobar 
en aquell indret els —dos 
adversaris acompanyats dels 
seus padrins i per un cert 
nombre de badocs que havien 
tingut notícia del desafiu. 
Després que les armes fossin 
presentades als padrins, aquests 
les van adjudicar i van recordar 
als dos rivals els preceptes que 


tenien que regular R 

l'enfrontament. En J.G. va 0 verí : — 

prendre un anell que li va oferir 

com a penyora la dama de la La tranquil-la i enjardinada avinguda del doctor 
que n'era paladí i, esgrimint els Ribalta, escenari d'aquells duels. 


sabres, tots dos contrincants es 
van posar en guàrdia. 


A un senyal dels padrins, van començar les escomeses. Al poc d'haver-se iniciat la 
pugna, en E.V. cau al terra i la lluita continua en aquesta posició. Vista la seva 
desfavorable situació, s'interromp el combat i el recomencen quan ambdós estan 
dempeus. En aquesta segona part creix l'abrivada d'en J.G. fins aconseguir que el seu 
rival llenci l'arma i abandoni. 

El litigi ha estat guanyat pel defensor de la noia ultratjada. Tots els assistents van 
marxar de l'escenari de la contesa, deixant tan sols en aquell lloc alguns sorpresos veins 
que, des de darrera de les persianes, havien estat muts testimonis de tan singular 
espectacle. 


No havia arribat a passar una setmana des que van tenir lloc els fets abans esmentats, 
quan ja ens trobem amb una nova provocació. Aquest cop l'ofensor és un altre, i la 
víctima, ves per on, torna a ser la mateixa noia. En J.G., el paladí del cas anterior, se 
sent moralment obligat a actuar novament. Altra vegada es designen padrins, i es torna a 
determinar un dia i una hora per a batre's. Aquest cop, però, el duel tindrà lloc en el pati 
d'una casa particular. El record de l'espectacle donat a la via pública, i el temor d'esser 
enxampats els fa prendre la decisió. 


Mentrestant, ens trobem amb que la notícia del primer duel, així com l'existència d'un 
nou repte, ja havien corregut entre molts dels nostres conveins. Els principals 
esbombadors havien estat els mateixos testimonis del primer enfrontament i alguns dels 
individus directament implicats en aquest nou cas. 


Aquestes noves arriben al jove A.L., qui coneix prou bé els protagonistes dels fets. 
L'aureola romàntica que envolta la temàtica dels duels li atrau. Ell també voldria batre's. 
El problema és que està actualment a bones amb tothom, però això es pot arreglar 
fàcilment. S'adreça al bar on se solen trobar els duelistes i comença la seva tasca: Tota 
l'estona se la passa importunant i provocant a J.G., però no hi ha manera. Fins i tot 
arriba a ficar-se amb la noia en questió, a veure si hi ha sort. A la fi, la seva constància 
es veu recompensada: en J.G. acaba desafiant-lo per tal de treure-se'l de sobre. La lluita 
tindrà lloc el mateix dia i al mateix lloc que l'altre duel pendent. 


Arribats al dia assenyalat, es troben en el pati de la casa tots els afectats. Degut a que 
aquest cop el terreny és privat, no acudeix la mateixa munió de gent que en el primer 
cas, però Déu n'hi do. 


Seguint rigorosament el ritual, al que ja començaven a estar habituats, té lloc la primera 
de les monomàquies. Els contrincants són J.G. i A.L. Hi ha al començament algunes 
escomeses d'una certa espectacularitat plàstica. El combat es resol finalment en rebre 
n'A.L. un cop al pit amb el pla del sabre del seu contrincant, que li talla per un moment 
la respiració i li fa Sortir un immens blau que li durarà gairebé un parell de setmanes. 
Tot seguit, com si es treballés a preu fet, comença l'altra pugna. El nou rival, potser 
perquè és més gran i acusa més la fatiga, potser també per la tensió nerviosa que 
produeix el pensar que poden prendre mal, acaba retirant-se a les primeres de canvi per 
anar a seure en un pedrís a recuperar l'alè que li faltava. Novament ha resultat 
triomfador el defensor de les noies ultratjades. 


No he tornat a tenir cap altra notícia de que s'hagin repetit, aquí a Sant Just, fets com 
aquests que acabo de descriure. Serà, potser, que els seus protagonistes són en el fons 
gent prou assenyada, i caldria pensar que la febre duelista que va planar sobre tots ells 
en aquell temps, va ser tan sols un fet efímer, tal com poden ser les modes o les passes 
de les malalties. Ara, tots ells són amics (en el fons mai van deixar de ser-ho), i quan 
hom els parla dels duels tots fan un somriure i treuen importància a la cosa. Fins i tot 
molts d'ells ja han començat a oblidar els detalls. 

AQUELL SUPOSAT MIL:LENARI 


Tots sabem que el famós llibre "Notes històriques del poble i parròquia de Sant Just 
Desvern", escrit l'any 1947 pel rector Mn. Antonino Tenas, tot i ser molt meritori, conté 
una informació molt parcial que amb el pas del temps ha quedat àmpliament superada 
per la progressiva descoberta de nova informació que ha ampliat els coneixements que 
tenim sobre el nostre passat. 


La major part de les dades que aquell rector va utilitzar per confeccionar el seu llibre 
van consistir en el que havia trobat a l'arxiu parroquial, que tot i ser molt important, no 
ho cobria tot ni de bon tros. Aquesta informació la va complementar principalment amb 
altres dades que va obtenir del bisbat i amb alguns testimonis del seu temps. 


El document més antic sobre el nostre poble que va trobar Mn. Antonino en la seva 
investigació va ser un testament de 
l'any 987, dictat per un tal Muç o 
Moció, que es conserva al bisbat de 
Barcelona, i a aquest document li 
va atorgar immediatament el 
caràcter de document inicial de la 
nostra història escrita, at que ell no 
coneixia l'existència de cap altre 
possible document anterior. 


Aquesta consideració de —Mn. 
Antonino es va anar mantenint al 
llarg d'un bon grapat d'anys, ja 
que, de moment, no s'havia trobat 
enlloc cap altre document de data 
anterior i, a més no es pensava que 
pogués existir. 


Així es va arribar a l'any 1987 en 
que s'acomplien els mil anys de la 
data marcada per aquell rector com 
a inici de la nostra història. Una 


Per tal de celebrar-ho com calia es van programar tota una sèrie d'actes commemoratius 
de tot tipus, es van inaugurar importants obres públiques locals que encara avui dia 
porten el nom de "Mil-lenari"... Fins i tot alguna destacadíssima personalitat de la vida 
santjustenca actual es va començar a vincular amb aquest poble amb motiu d'aquella 
commemoració. Va ser una brillantíssima efemèride de la que tothom guarda un bon 
record. 


Però finalment va acabar passant allò que en el fons es temia que tard o d'hora passés: 
Les investigacions històriques que en aquest poble continuaven per part dels integrants 
del Centre d'Estudis Santjustencs van acabar localitzant finalment un document 
notablement més antic que aquell que fins llavors es coneixia: Tal document, que es 
conserva a l'Arxiu de la Corona d'Aragó i està comprès en el Cartulari de Sant Cugat, 


161 


Juli Ochoa 


feia referència a un determinat llegat de terres situades en aquest poble i estava datat el 
8 de desembre de l'any 965. 


Amb aquesta descoberta, l'autèntic mil:lenari del nostre poble havia tingut lloc bastants 
anys abans, i en comptes del 1987 havia passat a ser l'any 1965, un any en el qual, per 
desconèixer llavors aquesta circumstància, no es va fer, Òbviament, cap mena de 
celebració especial, i que en tot cas, hauria coincidit amb els nefastos "25 Afios de Paz" 
que aquell any es celebraven. 


I 


MIL ANYS D'HISTÒRIA 


l DO ss, 19087 


Un mil-lenari amb vint-i-dos anys de retard. 

QUAN EL TREN ARRIBAVA A SANT JUST DESVERN: 
LA TRISTA HISTORIA DE LA VAGONETA 


De tots els santjustencs és prou conegut el magnífic equipament municipal anomenat 
"La Vagoneta", situat pràcticament al costat del ben conegut edifici VValden 7, obra del 
recentment desaparegut arquitecte Ricard Bofill. 


Aquest centre es troba a la Plaça de la Pau, pràcticament al peu de l'emblemàtica 
xemeneia de l'antiga fàbrica de ciment, i està destinat principalment a la infància i les 
famílies, amb l'objectiu d'intervenir en l'educació dels més petits a través del joc. A 
més, acull entitats tan arrelades i acreditades com el Club d'Esplai Ara Mateix o la Casa 
de Extremadura. 


Ara be, sabeu el perquè del seu nom7 


Doncs es deu al fet que durant 
les obres que van donar lloc a 
la creació de l'Illa VValden i la 
Plaça de la Pau, on abans 
havia hagut una part del curs 
del torrent del Pont Reixat, 
van sortir a la llum les restes 
d'un petit enginy metàl:lic 
que recordaven, més o menys, 
una vagoneta... 


En realitat aquelles restes eren 
les d'una antiga locomotora 
un tant especial que en el seu 
temps havia fet arribar un tren 
fins allà. 


La locomotora Fordson en els seus bons temps. 


Sí, va haver un temps en que a Sant Just arribava el tren. 


No es tractava, però, de cap tren convencional de passatgers, el que arribava al nostre 
poble era un petit tren industrial per al servei de la fàbrica de ciment de l'empresa La 
Auxiliar de la Construcción, SA, productora del conegut ciment Sanson (Tot i que el 
nom correcte era Sansón, paraula aguda, pràcticament tothom li ha dit sempre Sànson, 
pronunciat de manera paroxítona). 


Aquesta fàbrica, que va començar a instal-lar-se a Sant Just l'any 1920, va iniciar la 
seva producció dos anys després. Tot i estar situada al costat mateix de l'N-II, 
l'incipient estat de desenvolupament dels transports per carretera de l'època, no 
responia adequadament a les necessitats de medis de transport de l'empresa per al 
subministrament constant de carbó que nodrís el seu forn ni tampoc per a donar sortida 
al ciment que produia. 

És per això que ja des d'un bon començament es va projectar la construcció d'un ramal 
de ferrocarril que des de la fàbrica arribés a l'estació que tenia a Cornellà la companyia 
Madrid-Saragossa-Alacant (M.Z.A.), una de les precursores de l'actual RENFE. 


Aquesta línia fèrria era de via ampla i tenia un recorregut de 2.650 metres. Les seves 
travesses eren de fusta i descansaven directament damunt la terra, sense que hi hagués 
pràcticament balast. Tenia el seu origen a la part inferior de la fàbrica i tot seguint la 
llera del barranc del Pont Reixat, passava per sota de la carretera i vorejava la bòbila del 
Foment. 


Més endavant, ja en terme de Sant Joan Despí, deixava el fons del torrent a l'alçada del 
camí del Llonc i seguia per la seva riba dreta fins arribar al conflent amb el barranc de la 
Fontsanta. 


En aquell punt salvava el congost de la barrancada mitjançant un terraplè que albergava 
un pontarró que permetia el pas eventual de les aigues i s'endinsava en el Samontà 
santjoanenc, on ara es troba el polígon industrial Fontsanta. 


area Després d'haver-lo creuat, 
es trobava amb les vies de 
la M.Z.A. i les seguia, 
paral-lei a elles, fins arribar 
a l'estació de Cornellà, on 
disposava d'un apartador 


a QR at propi . 


Els vagons que circulaven 
ame M€, Seria at per aquesta línia eren 
Te tras rir propietat de la companyia 
SES Dg au de ferrocarrils, i bàsicament 

obeien a —dos —models 

diferenciats: per al transport 
La via fèrria de la Sanson enllaçava la fàbrica de de carbó s'empraven unitats 


ciment amb l'estació ferroviària de Cornellà descobertes, de dos eixos i 


vores altres, mentre que per 
al transport dels sacs de ciment els vagons utilitzats eren coberts i tancats. 


En un principi havien circulat per aquesta línia les locomotores de vapor que 
normalment utilitzava la companyia de ferrocarrils M.Z.A., però bén aviat la fàbrica de 
ciment va disposar d'un medi propi de tracció. 


Aquell curiós enginy fou fabricat a Sallent per la casa Construcciones Metàlicas del 
Llobregat, i consistia en un vagó/plataforma damunt del qual s'hi havien acoblat els 
principals elements d'un tractor agrícola Fordson (tractor dissenyat per Henry Ford, que 
va deixar de fabricar-se l'any 1928). La locomotora es completava amb una coberta que 
donava alhora protecció al maquinista i al motor. 


El motor d'aquell enginy tenia una potència de 20 cavalls a 1.000 revolucions per 
minut. La seva escassa potència, la poca fiabilitat que oferien els seus artesanals frens i 

els forts pendents que en alguns punts presentava la línia, obligaven a que la composició 
dels combois no superés mai els dos o tres vagons. 


Aquest trenet va estar en funcionament força temps, gairebé fins a ben entrada la dècada 
dels 60, en la que el notori progrés assolit pels transports per carretera el va fer caure en 
desús. 


Durant molt temps, la màquina romangué en una via morta de l'estació de la RENFE de 
Cornellà fins que finalment va ser retirada i duta a la seva estació d'origen de la fàbrica 
de Sant Just, on, a poc a poc, acabaria completament colgada per les terres i enderrocs 
que de mica en mica li van anar caient al damunt. 


Anys després, amb motiu de les obres de construcció de l'Illa VValden, van aflorar en 
aquell mateix lloc les restes de la locomotora. Només quedava la plataforma i les rodes: 
el motor i la coberta havien desaparegut. . 


Amb l'intenció de restaurar- 
la i monumentalitzar aquelles 
restes a estil — d'altres 
monuments existents arreu 
fets amb antigues 
locomotores, piconadores o 
tractors, fou acuradament 
rescatada i conservada en un 
racó de la que més tard seria 
la Plaça de la Pau. 


Ben aviat es va veure que 
aquelles bones intencions 
estaven molt lluny de ser 
viables. Sense grans 
estridències, aquell munt de 

ferros va desaparèixer un Les restes del que havia estat aquella locomotora, en el 


bon dia de la plaça. Gairebé dipòsit municipal de vehicles abandonats. 
ningú no se'n va adonar, i els 
que Sí, no li van concedir major importància. 


Per tal d'evitar que aquelles restes seguissin fent nosa allà al mig del pas, es van portar a 
un solar de la riera que era de titularitat municipal i que feia de dipòsit d'altres vehicles 
abandonats només aptes per al desballestament i passi a la ferralla. Allà s'hi van estar 
uns quants anys, ignorades per gairebé tothom i acumulant rovell. 


Aquella era una zona on, per no quedar gaire lluny de casa, la meva dona i jo hi 
passàvem de tant en tant quan trèiem a passejar el nostre gos, i va ser en un d'aquells 
passeigs que vaig descobrir el nou parador de la locomotora, i en un altre vaig aprofitar 
per colar-me dins del solar i obtenir algunes fotos del que quedava de la màquina, semi- 
coberta per la vegetació. 


Juli Ochoa 


Poc després, a la doble pàgina central del número 366 de la publicació santjustenca Vall 
de Verç, corresponent al mes d'octubre de 2012, vaig publicar un petit article sobre la 
història d'aquell trenet, en el que acabava dient: 


eAvui, si algú encara vol veure el que queda d'aquella locomotora, la podrà 
trobar en el solar situat entre els números 8 i 10 de l'Avinguda de la Riera, en 
un petit cementiri de vehicles, rodejada d'un parell de camions inservibles i de 
la ferralla d'uns quants cotxes que, pel seu lamentable estat, fan joc amb ella-. 


Doncs bé, en un altre passeig realitzat durant les festes de Nadal de 2015 vaig poder 
constatar que l'herba del solar havia estat tallada i que la major part de la ferralla que 
allà estava dipositada, entre ella la locomotora, ja no hi era. 


Vaig informar d'aquest fet a l'Ajuntament, manifestant la meva preocupació pel destí 
d'aquelles restes, que en un temps havien estat considerades com a susceptibles de ser 
museitzades. 


La segient notícia la vaig tenir el dia 15 de gener de 2016 en que el llavors regidor de 
Cultura em va enviar un correu electrònic en el que em deia: 


4...bàsicament, el que ha passat, és que ens l'han robat. Segons la policia, per 
vendre-ho com a ferralla. Des de l'ajuntament varem desbrossar la parcel:la i 
suposo que al deixar-la més "a la vista" els llestos se les van empescar per 
robar-la-. 


També em van informar que des de l'Ajuntament s'havia posat la corresponent 
denúncia, però, lamentablement, ja no s'ha tornat a tenir cap altra notícia més d'aquelles 
restes... I d'això ja fa uns quants anys II 


Petits relats sobre Sant Just i la comarca 5157 


GENUINAMENT SANTJUSTENC 


Si: tal i com ho llegiu: En tota la Península Ibèrica hi ha un animaló que és genuinament 
santjustenc III 


Segons l'Atlas dels insectes Ortòpters de Catalunya, editat l'any 2002 pel Departament 
de Medi Ambient de la Generalitat, entre les innombrables varietats d'aquest tipus 
d'insectes que es poden trobar al llarg de tot el nostre territori, n'hi ha un que es pot 
considerar específicament santjustenc, en no haver-se pogut localitzar a cap altre punt, 
llevat del nostre poble. 


Aquest insecte, anomenat Mogoplistes brunneus Serville 1839, pertany a l'ordre 
Orthoptera, subordre Ensifera, família Gryllidae i subfamília Mogoplistinae, i és, per 
entendre'ns, una mena de grill - — . 
relativament — abundant —en 
molts punts del nord d'Àfrica i 
a tota l'Europa meridional 
menys a la Península Ibèrica, 
llevat d'aquest honrós cas de 
Sant Just Desvern. 


Aquest —animaló va — ser 
descobert durant la primera 
meitat del segle XIX per 
l'entomòleg — francès — Jean 
Guillaume —Audinet-Serville 
(1775-1858) que a la pàgina El Mogoplistes brunneus, un petit insecte que 

357 del seu llibre ' Histoire — possiblement és més santjustenc que molts de nosaltres. 
Naturelle des insectes. 

Orthoptères. (Paris, 1839) ens el va descriure així: 


4eAquesta espècie, poc remarcable pel seu color, ofereix caràcters prou 
especials per constituir el seu propi gènere, si teníem coneixement de l'insecte 
perfecte: els assenyalarem. 


Cap arrodonit, lleugerament deprimit pel damunt, avançant-se pel davant en 
forma de con arrodonit, ulls grossos i lleugerament sortits, palps maxil-lars 
llargs, el seu darrer article, molt ampli, truncat obliquament a l'extrem, 
aplanat, aproximadament a la longitud de l'anterior, això bastant gran, així 
com l'antepenúltim, lleugerament restringit a la seva base. Pròtòrax gairebé 
quadrat, lleugerament estret per davant, lleugerament dentat anteriorment, 
arrodonint i ajustant la part posterior del cap. 


L'abdomen s'estreny progressivament cap a l'extrem, els seus apèndixs tenen 
una llargada aproximada d'una línia, proporcionalment gran. Potes pubescents, 
l'anterior lleugerament més curta que l'intermediari, les quatre primeres cuixes 
bastant grans, les potes posteriors sensiblement més grans que les altres, cuixes 
molt gruixudes, potes més curtes que elles, amb quatre espines al final, però 
desvirtuades per sobre de les dues fileres d'espines ordinàries: només veiem al 
seu lloc serres de dents de pinta molt fina, ocupant la part posterior dels dos 

terços de cada cama. Primer article de tots els tarsos, molt més llarg que les 
altres dues combinades, el segon molt petit. 


Rectificant els caracters sobre l'insecte perfecte, i afegint la forma dels èlitres, 
de les ales i de l'oviscapte de les femelles, es podria anomenar a aquest nou 
gènere, Mogopliste (de "Mogo plistes" : "poc armat'), i l'espècie, M. 
"Bruneus "9. 

